<!-- wp:paragraph -->
<p>"เจได"แพ้ความเก๋านักหวดชิลีศึกอาชีพที่ตุรกี </p>
<!-- /wp:paragraph -->

<!-- wp:paragraph -->
<p>"เจได" เครดิต ไชยรินทร์ นักเทนนิสเยาวชนไทยวัย 17 ปีมือ 1601 ไอทีเอฟแร้งกิ้ง ที่เป็นนักกีฬาไทยคนเดียวที่ลงแข่งขันเทนนิสอาชีพ สะสมคะแนนโลกที่ต่างประเทศในขณะนี้ ต้านความแข็งแกร่งและเก๋าของ ไมเคิล เวเนียร์ นักเทนนิสชิลีวัย 28 ปี ดีกรีมือวาง 2 ของรอบคัดเลือก มือ 760 เอทีพีแร้งกิ้ง มือ 475ไอทีเอฟ แร้งกิ้งไม่ไหวพ่าย 0-2 เซตด้วยสกอร์ 0-6 และ 1-6 ตกรอบคัดเลือก รอบแรก ศึกเทนนิสอาชีพบนสนามดิน ไอทีเอฟ เทนนิส เวิลด์ ทัวร์ รายการ "M15 อันตัลยา" ชิงเงินรางวัลรวม 15,000 ดอลลาร์สหรัฐ หรือราว 450,000 บาท ที่เมืองอันตัลยา ประเทศตุรกีสัปดาห์ที่ 12 ไปอย่างน่าเสียดาย</p>
<!-- /wp:paragraph -->

<!-- wp:paragraph -->
<p>เจได กล่าวหลังการแข่งขันว่า นับว่าเป็นอีกแมทช์ที่ตนเล่นแล้วมีความสุข สนุกกับการเล่นในเกมของตัวเองอย่างมาก แม้จะเป็นฝ่ายแพ้ เพราะก่อนลงสนามก็รู้ว่าเป็นรอง โดยเฉพาะในการเล่นบนสนามดินที่ประสบการณ์ยังมีน้อยกว่าคู่แข่งเยอะ แต่ก็ได้สู้เต็มที่มีหลายจังหวะที่สามารถกดดันคู่ต่อสู้ได้ บางเกมก็ดิวส์กันนานถึง 10 ครั้ง จนคนดูในสนามก็ยังต้องหันมาเชียร์ ซึ่งก็ดีใจที่เล่นแล้วคนดูชอบและให้กำลังใจ ส่วนผลงานแม้จะเป็นการพ่ายแพ้อีกครั้งแต่ก็ถือว่าเรามาแข่งที่นี่เพื่อหาประสบการณ์เพิ่มความแข็งแกร่งให้ตัวเองกับการเล่นบนสนามดิน และตนก็ยังหวังและรอคอยที่จะเก็บชัยชนะให้ได้และเชื่อว่าจะมีโอกาสนั้นแน่นอน</p>
<!-- /wp:paragraph -->

<!-- wp:paragraph -->
<p>ขณะที่นายมาร์วิน ประสูตรนาวิน บิดาของ เจได กล่าวว่า แมทช์นี้ เจได ได้ ดีแจน คาติช อดีตนักเทนนิสชาวเซอร์เบีย แต่ปัจจุบันเป็นโค้ชสอนเทนนิสที่เยอรมันที่มาช่วยดูฟอร์มการเล่นและฝึกซ้อมให้อีก 2สัปดาห์ หรือจนกว่ามั่นใจว่าเจไดจะโอเค ส่วนตัว เจไดเองก็ยังมีกำลังใจดีมาก อยากที่จะเรียนรู้ทุกๆอย่างตลอดเวลา อาจจะมีบ้างบางครั้งที่เจไดมีกังวลนิดๆเรื่องผลงานที่ไม่ดี แต่ก็ยังสนุกกับการฝึกซ้อมและแข่งขันอยู่ที่นี่ และพร้อมที่จะทำผลงานให้ดีขึ้น</p>
<!-- /wp:paragraph -->

<!-- wp:paragraph -->
<p>สามารถติดตามข้อมูลเพิ่มเติมได้ที่: <a href="https://www.facebook.com/1088862107803423/videos/1192090477928156" data-type="URL" data-id="https://www.facebook.com/1088862107803423/videos/1192090477928156">https://www.facebook.com/1088862107803423/videos/1192090477928156</a></p>
<!-- /wp:paragraph -->

<!-- wp:image -->
<figure class="wp-block-image"><img alt=""/></figure>
<!-- /wp:image -->