<!-- wp:paragraph {"align":"center","style":{"typography":{"fontSize":20},"color":{"background":"#dedae7"}}} -->
<p class="has-text-align-center has-background" style="background-color:#dedae7;font-size:20px"><strong>"ปรัชญา" ซิวรองแชมป์ชายเดี่ยวปิดฉากหวดไอทีเอฟที่วลัยลักษณ์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 9 ซึ่งเป็นสัปดาห์สุดท้ายของปีนี้ เทนนิสหญิง "ไอทีเอฟ โปร เซอร์กิต พรีเซนเต็ด บาย เอสเอที (1)" ชิงเงินรางวัลรวม 25,000 ดอลลาร์สหรัฐ หรือประมาณ 888,000 บาท และเทนนิสชาย "ไอทีเอฟ เมนส์ เซอร์กิต 2" ชิงเงินรางวัลรวม 15,000 ดอลลาร์สหรัฐ หรือประมาณ 532,800 บาท รวม 2 รายการอยู่ที่ 1,420,800 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 10 ก.ย. 2566 เป็นวันสุดท้าย</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบชิงชนะเลิศ "ณัฐ" ปรัชญา อิสโร นักเทนนิสไทย วัย 27 ปี มือ 1,382 โลก ที่ฝ่าด่านตั้งแต่รอบคัดเลือกมาถึงรอบนี้ พยายามสู้เต็มที่ ก่อนปราชัยให้แก่ มิตสึกิ เหว่ย คัง ลีออง นักหวดหนุ่มมาเลเซีย วัย 19 ปี มือ 1,129 โลก 0-2 เซต 3-6 และ 3-6 ในเวลา 1 ชั่วโมง 21 นาที ส่งผลให้ ปรัชญา ได้รองแชมป์ รับเงินรางวัล 1,272 ดอลลาร์สหรัฐ หรือประมาณ 45,181 บาท และคะแนนสะสมอันดับโลก 8 แต้ม ในขณะที่ มิตสึกิ เหว่ย คัง ลีออง ได้ครองแชมป์ชายเดี่ยว ซึ่งเป็นแชมป์อาชีพรายการแรกของเจ้าตัว พร้อมรับเงินรางวัล 2,160 ดอลลาร์สหรัฐ หรือประมาณ 76,723 บาท และคะแนนสะสมอันดับโลก 15 แต้ม</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบชิงชนะเลิศ อนาสตาเซีย ซาคาโรวา มือวางอันดับ 1 ของรายการ อายุ 21 ปี มือ 231 ของโลก ดีกรีแชมป์สัปดาห์ที่แล้ว โชว์ความแข็งแกร่ง เอาชนะ อนาสตาเซีย โควาเลวา อายุ 21 ปี มือ 498 ของโลก ได้ 2-0 เซต 6-3 และ 6-3 ในเวลา 1 ชั่วโมง 19 นาที ส่งผลให้ อนาสตาเซีย ซาคาโรวา ได้ครองแชมป์หญิงเดี่ยว นับเป็นสัปดาห์ที่ 2 ติดต่อกัน ในการแข่งขันที่ ม.วลัยลักษณ์ นอกจากนี้แชมป์ยังได้รับเงินรางวัล 3,935 ดอลลาร์สหรัฐ หรือประมาณ 139,771 บาท และคะแนนสะสมอันดับโลก 50 แต้ม ส่วนรองแชมป์ ได้รับเงินรางวัล 2,107 ดอลลาร์สหรัฐ หรือประมาณ 74,840 บาท และคะแนน 30 แต้ม</p>
<!-- /wp:paragraph -->

<!-- wp:paragraph -->
<p>ในโอกาสนี้ ได้รับเกียรติจาก ผู้ช่วยศาสตราจารย์ ดร.นุกูล สุขสุวรรณ์ ผู้ช่วยอธิการบดี มหาวิทยาลัยวลัยลักษณ์ เป็นประธานมอบโล่รางวัลและป้ายเงินรางวัลให้แก่นักกีฬาในประเภทเดี่ยว ร่วมด้วย รองศาสตราจารย์ ดร.วิรุจ ถิ่นนคร คณบดีสำนักวิชาสถาปัตยกรรมศาสตร์และการออกแบบ และมี ผู้ช่วยศาสตราจารย์ ดร.มาริสา ภูมิภาค ณ หนองคาย ผู้อำนวยการศูนย์ส่งเสริมวัฒนธรรมและการกีฬา ม.วลัยลักษณ์ ร่วมด้วย</p>
<!-- /wp:paragraph -->

<!-- wp:image {"id":39148,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/377529363_701884991974486_6847689375125463258_n-1024x683.jpg" alt="" class="wp-image-39148"/></figure>
<!-- /wp:image -->