<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>“มนัญชญา”ลิ่วรอบสองศึกแคล-คอมพ์ฯวีค2</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019 <a href="https://www.facebook.com/hashtag/25%E0%B9%80%E0%B8%84?source=feed_text&amp;epa=HASHTAG&amp;__xts__%5B0%5D=68.ARD3lbpHnjbDKxkEwRXyiqdGNgYIXXYfyipbGOAsUKvk23-wctLAiso8JY8hpTkYRHl-BzJtt7rtj_MV7bVKuKzfUmf28R7MkjKeES_97rHTK59nNnw9x8Vb_CAaXLuXvpVNLKp_CNTEkVdLZq7WG5NMx_Zfrso9LOzt1ljO8LHjm_YsOayN6H3amvQVoG5uVyqQuCPvuxIpuN_2Dbiguh06JYghND6g1eplJmOWxW_5kXom1x0G_YaoXcG0pl7ka54hA8h29TFcUb9IPQRNs_qE4Gq7d0f7ylP2LpEejqX0AEcA3yK7eZpJ70bwNkB2_CoS7RtjAR05PJGPStwGUlZHw6Co&amp;__tn__=%2ANK-R">#25เค</a> ดับเบิลยู2" (สัปดาห์ที่สอง) ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่ ทรู อารีน่า หัวหิน จ.ประจวบคีรีขันธ์ เมื่อวันที่ 12 พ.ย.62 เริ่มเมนดรอว์ รอบแรก ประเภทหญิงเดี่ยว “ไหม” มนัญชญา สว่างแก้ว นักเทนนิสเยาวชนไทยวัย 17 ปี มือ 588 ของโลก ลงดวลแร็กเกตกับ เกา ซิน หยู นักหวดจีน มือ 482 ของโลก ซึ่งเกมค่อนข้างสูสีทั้งคู่ต่างงัดลูกยิงสโตรกท้ายคอร์ตที่ดุดันและเหนียวแน่นออกมาสู้กันอย่างสนุก เซตแรก มนัญชญา ชนะ 7-5 ก่อนจะมาพลาดท่าแพ้ในเซตสอง 5-7 เซตสาม มนัญชญา ออกสตาร์ทดีเบรกเกมเสิร์ฟคู่แข่งได้ตั้งแต่เกมแรก แต่ในเกม 4 พลาดท่าถูกเบรกคืน จากนั้นทั้งคู่ต่างรักษาเกมเสิร์ฟตัวเองได้ตลอดจนสกอร์เสมอ 6-6 ต้องตัดสินด้วยไทเบรกและเป็น นักหวดไทยที่ยังรักษาฟอร์มหวดที่เหนียวแน่นไว้ได้คว้าชัย 7-6 ไทเบรก 7-2 มนัญชญา ชนะทันที 2-1 เซตด้วยสกอร์ 7-5, 5-7 และ 7-6(2) ใช้เวลารวมทั้งสิ้น 3 ชั่วโมง 19 นาที ลิ่วเข้ารอบสองต่อไป<br>ด้านรอบคัดเลือก หญิงเดี่ยว รอบสุดท้าย “อีฟ” พัชรินทร์ ชีพชาญเดช ทีมชาติชุดซีเกมส์ ครั้งที่ 30 มือ 994 ของโลก ต้องออกแรงหวดถึง 3 เซตกว่าจะเฉือนชนะ นีน่า สตั๊ดเลอร์ นักเทนนิสสวิสเซอร์แลนด์ มือ 585 ของโลก มือวาง 2 ของรอบคัดเลือก 2-1 เซตด้วยสกอร์ 1-6, 6-3 และ ซูเปอร์ไทเบรก 10-7 ทำให้ผ่านเข้ารอบเมนดรอว์ทันที<br>ขณะที่ “พราว” ชมภู่ทิพย์ จันดาเขต นักหวดไทยมือ 690 ของโลกไม่น้อยหน้าผ่านเข้ารอบเมนดรอว์ได้เช่นกัน แม้จะต้องใช้เวลาหวด 2 ชั่วโมง 13 นาทีแต่ก็ยังโชว์ฟอร์มได้เหนียวแน่นเฉือนชนะ มิชิรุ ฟูรูยะ มือ 1019 ของโลกจากญี่ปุ่น 6-3, 5-7 และ ซูเปอร์ไทเบรก 10-8<br>ส่วนผลแข่งขันคู่อื่นๆ มีดังนี้ รอบคัดเลือก หญิงเดี่ยว รอบสุดท้าย ธมจันทร์ มอมขุนทด แพ้ ซากุระ ฮอนโดะ(ญี่ปุ่น) ชนะ 6-4, 5-7, 4-10(ซูเปอร์ไทเบรก), ศึภาพิชญ์ เกือรัมย์ แพ้ แม็กกี้ อึ้ง หม่าน หยิง(ฮ่องกง) 5-7, 3-6, พัณณิน โควาพิทักษ์เทศ แพ้ เมอิ ยามากูชิ(ญี่ปุ่น) 2-6, 4-6<br>ประเภทคู่ รอบแรก แทมมารีน ธนสุกาญจน์-เลสเลย์ ปัตตินามา เคอร์โคฟ (เนเธอร์แลนด์) ชนะ พัชรินทร์ ชีพชาญเดช-พัณณิน โควาพิทักษ์เทศ 7-6(5), 7-6(5), ธมจันทร์ มอมขุนทด-วรรษชล สวัสดี ชนะ ลอร่า แอชลีย์ (ออสเตรเลีย)-อัญชิสา ฉันทะ 6-4, 7-6(6), ชมภู่ทิพย์ จันดาเขต- ณัฐพัชร์ ผิวบางรักษ์ แพ้ เอยากะ โอกุโนะ(ญี่ปุ่น)-ซุน ฟาง หยิง(จีน) 2-6, 1-6</p>
<!-- /wp:paragraph -->

<!-- wp:paragraph -->
<p>       สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24387} -->
<figure class="wp-block-image"><img src="https://www.bucket.cloudaccess9.com/ltatorg/2019/11/74214120_2698690250153926_496605593600000_o-1024x683.jpg" alt="" class="wp-image-24387"/></figure>
<!-- /wp:image -->