<!-- wp:paragraph {"align":"center","style":{"typography":{"fontSize":20},"color":{"background":"#d6d3c5"}}} -->
<p class="has-text-align-center has-background" style="background-color:#d6d3c5;font-size:20px"><strong>"แม็กซิมัส" จอดป้ายแรก บางกอก โอเพ่น 3ภวิชญ์ สุดต้านหนุ่มจีนไม่ผ่านรอบคัดเลือก</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ สัปดาห์ที่ 3 รายการ Bangkok Open 3 หรือ บางกอก โอเพ่น 3 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,444,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ซึ่งจัดโดย สมาพันธ์นักเทนนิสชาย (เอทีพี) และ สมาคมกีฬาลอนเทนนิสแห่งประเทศไทย ในพระบรมราชูปถัมภ์ เมื่อวันที่ 13 ม.ค. 2568 มีการแข่งขันรอบคัดเลือก รอบสุดท้าย และเริ่มวันแรกของรอบเมนดรอว์ด้วย ประเภทชายเดี่ยว เมนดรอว์ รอบแรก "แม็กซิ" แม็กซิมัส ภราพล โจนส์ นักเทนนิสลูกครึ่งไทย-ออสเตรเลีย วัย 20 ปี มือ 718 ของโลก ได้ไวลด์การ์ดหรือสิทธิพิเศษเข้าร่วมการแข่งขัน พบกับ เฮนรี่ สไควร์ นักเทนนิสจากเยอรมนี วัย 24 ปี มือ 178 ของโลก และเป็นมือวางอันดับ 7 ของรายการ</p>
<!-- /wp:paragraph -->

<!-- wp:paragraph -->
<p>ในช่วงต้นเซตแรก แม็กซิมัส มีโอกาสขึ้นนำ แต่ก็ไม่สามารถหยุดฟอร์มการเล่นที่ดีของคู่แข่งขันได้ ซึ่งไล่มาทัน จนต้องดวลไทเบรกตัดสิน และเป็น แม็กซิมัส ของไทย ที่แพ้ไป 6-7 ไทเบรก 0-7 ทว่า หลังจากนั้น แม็กซิมัส ได้ขอถอนตัวออกจาการแข่งขัน เนื่องจากมีอาการป่วย เพราะท้องเสีย ส่งผลให้ แม็กซิมัส แพ้ เฮนรี่ สไควร์ ด้วยสกอร์ 6-7(0-7) Ret. (รีไทร์) ได้รับเงินรางวัล จำนวน 1,045 ดอลลาร์สหรัฐ หรือประมาณ 35,989 บาท ในขณะที่ เฮนรี่ สไควร์ ผ่านเข้ารอบสอง ไปพบกับ ดาลิบอร์ สเวอร์ชินา จากสาธารณรัฐเช็ก ที่รอบแรกชนะ เอ็นโซ คูคอด์ จากฝรั่งเศส 2-0 เซต 6-3, 6-2 ด้านชายเดี่ยว รอบคัดเลือก รอบสุดท้าย "แมงปอ" ภวิชญ์ สอนหลักทรัพย์ นักเทนนิสไทย วัย 25 ปี มือ 859 ของโลก ซึ่งได้ไวลด์การ์ดหรือสิทธิพิเศษเข้าร่วมการแข่งขัน สุดต้านความแข็งแกร่งของ ซุน ฟาจิง นักเทนนิสจีน วัย 28 ปี มือ 279 ของโลก และมือวางอันดับ 7 ของรอบคัดเลือก ก่อนปราชัย 0-2 เซต ด้วยสกอร์ 3-6 และ 0-6 ในเวลา 63 นาที</p>
<!-- /wp:paragraph -->

<!-- wp:paragraph -->
<p>ภวิชญ์ หยุดผลงานไว้ที่รอบคัดเลือก รอบสุดท้าย ซึ่งนับเป็นสัปดาห์ที่ 2 ติดต่อกัน ได้รับเงินรางวัลปลอบใจ จำนวน 480 ดอลลาร์สหรัฐ หรือประมาณ 16,531 บาท และคะแนนสะสมอันดับโลก 2 คะแนน ในขณะที่ ซุน ฟาจิง ได้เข้ารอบเมนดรอว์ ซึ่งในการแข่งขันรอบแรก จะพบกับ แซคารี สไวด้า จากสหรัฐอเมริกา มือวางอันดับ 4 ของรายการ ในส่วนผลการแข่งขันคู่อื่น ๆ มีดังนี้ </p>
<!-- /wp:paragraph -->

<!-- wp:paragraph -->
<p>ชายเดี่ยว เมนดรอว์ รอบแรก โช ชิมาบุคุโระ (ญี่ปุ่น) ชนะ อองตวน เอสคอฟฟีเยร์ (ฝรั่งเศส) 2-6, 6-2 และ 6-1 วิท โคปรีวา (วาง 1-เช็ก) ชนะ นิค ฮาร์ท (โดมินิกัน) 6-4, 6-1 วู ตง-หลิน (ไต้หวัน) ชนะ ฟิลิป คริสเตียน เจียนู (โรมาเนีย) 6-2, 6-2 ชายเดี่ยว รอบคัดเลือก รอบสุดท้าย ริโอ โนกุจิ (ญี่ปุ่น) ชนะ อังเดร อิลาแกน (สหรัฐฯ) 6-4, 7-5 เคลเมนท์ ตาบูร์ (ฝรั่งเศส) ชนะ ฮิโรกิ โมริยะ (ญี่ปุ่น) 6-3, 7-6(3) เมอร์ฟี่ แคสโซเน (สหรัฐฯ) ชนะผ่าน เอ็นริโก ดัลลา วาลเล (อิตาลี) ฟรานเชสโก มาสเตรลลี่ (อิตาลี) ชนะ โกร็องแต็ง เดนอลลี (ฝรั่งเศส) 6-1, 6-1 เรมี เบอร์โตลา (สวิตเซอร์แลนด์) ชนะ คริสเตียน แลงโม (สหรัฐฯ) 6-4, 6-2</p>
<!-- /wp:paragraph -->

<!-- wp:image {"id":47376,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/473235026_1029687225860926_2393983022705253014_n-1024x683.jpg" alt="" class="wp-image-47376"/></figure>
<!-- /wp:image -->