<!-- wp:paragraph {"align":"center","style":{"typography":{"fontSize":20},"color":{"background":"#b7cfda"}}} -->
<p class="has-text-align-center has-background" style="background-color:#b7cfda;font-size:20px"><strong>สุดฮอต! "ริว"กอดคอ"ธรรม์" ผงาดแชมป์คู่แถมเข้าชิงชายเดี่ยวศึกเทนนิส G H BANK </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รายการ G H BANK ITF Juniors World Tennis Tour 2025 (จี เอช แบงก์ ไอทีเอฟ จูเนียร์ส เวิลด์ เทนนิส ทัวร์ 2025) สัปดาห์ที่ 1 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 8 ส.ค. 2568 ในประเภทคู่เป็นรอบชิงชนะเลิศ ไฮไลท์ประเภทชายคู่ ริว โกฏิกุล กับ ธรรม์ พันธราธร สองนักเทนนิสไทย คู่มือวางอันดับ 1 คว้าแชมป์ได้ตามคาด หลังจากเอาชนะ หลี่ หยานฮง กับ อู๋ จุนเจ๋อ จากจีน ในรอบชิงฯ ได้ 2 เซตรวด 7-5, 6-4 ริว กับ ธรรม์ ได้ครองแชมป์ร่วมกัน และได้คะแนนสะสมอันดับเยาวชนโลก คนละ 6.25 คะแนน ส่วนคู่จีนได้คนละ 3.25 คะแนน ทางด้านหญิงคู่ รอบชิงชนะเลิศ ศรร์วิศา กุลพิศาลรัศม์ กับ ปารมี ทัดแก้ว พ่ายให้แก่ ชินาร์ ซาห์รา ชูเคย์นา เฮริยาดี ซุงโกโร และ ดาเนียลลา คลารา สุริยาปรานาตา (อินโดนีเซีย) 0-2 เซต 6-7 ไทเบรก 6-8 และ 6-7 ไทเบรก 0-7 ทำให้คู่เด็กไทยได้รองแชมป์ ได้คะแนน คนละ 3.25 คะแนน ส่วนคู่เด็กอินโดนีเซียได้ครองแชมป์ ได้คนละ 6.25 คะแนน ทั้งนี้ ในพิธีมอบถ้วยรางวัลเพื่อเป็นเกียรติแก่นักกีฬา นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน ให้เกียรติเป็นประธานมอบรางวัลแก่นักกีฬา </p>
<!-- /wp:paragraph -->

<!-- wp:paragraph -->
<p>นอกจากนี้ ริว โกฏิกุล ที่ได้แชมป์ชายคู่ไปแล้ว ยังผ่านเข้ารอบชิงฯ ในประเภทชายเดี่ยวด้วย หลังจากตัดเชือกชนะ อู๋ จุนเจ๋อ มือวาง 7 จากจีน ด้วยสกอร์ 6-4 และ 2-0 Ret. (รีไทร์) ซึ่งนักหวดจีนได้ขอยอมแพ้ในเซตที่สอง เนื่องจากเจ็บหลัง โดย ริว มือวาง 5 จะชิงฯ กับ หลี่ หยานฮง มือวาง 3 จากจีน ที่ตัดเชือกชนะ ไคโตะ โตคุระ มือวาง 8 จากญี่ปุ่น 6-0, 6-1 ผลประเภทหญิงเดี่ยว รอบรองชนะเลิศ ปารมี ทัดแก้ว แพ้ ชินาร์ ซาห์รา ชูเคย์นา เฮริยาดี ซุงโกโร (วาง 2 อินโดนีเซีย) 5-7, 7-5 และ 5-7 โชติรินทร์ แก้วก่า (วาง <img height="16" width="16" alt="😎" src="https://static.xx.fbcdn.net/images/emoji.php/v9/t22/2/16/1f60e.png"> แพ้ ดาเนียลลา คลารา สุริยาปรานาตา (วาง 4-อินโดนีเซีย) 4-6, 3-6 สำหรับ ปารมี กับ โชติรินทร์ ซึ่งตกรอบรองฯ ได้คนละ 9 คะแนน</p>
<!-- /wp:paragraph -->

<!-- wp:image {"id":51210,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/529161254_1190347546461559_1363528303256464060_n-1024x683.jpg" alt="" class="wp-image-51210"/></figure>
<!-- /wp:image -->