<!-- wp:paragraph {"align":"center","style":{"typography":{"fontSize":20},"color":{"background":"#d7eaf3"}}} -->
<p class="has-text-align-center has-background" style="background-color:#d7eaf3;font-size:20px"><strong>เอกอัครราชทูต ณ สิงคโปร์ ใจดีกับเด็กไทยผลจัดสาย...ทีมชายประเดิมอุซเบฯ-หญิงดวลอิหร่าน เปิดศึกเอเชียรุ่น 12 ปี ไทยลั่นสู้เต็มสูบ </strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของทีมนักหวดเยาวชนทีมชาติไทย รุ่นอายุไม่เกิน 12 ปี ทีมชายและทีมหญิง ที่เดินทางไปร่วมการแข่งขันเทนนิสเยาวชนชิงชนะเลิศแห่งเอเชีย 2025 รอบไฟนัลส์ ที่ประเทศสิงคโปร์ ระหว่างวันที่ 25-29 ส.ค. 2568 ล่าสุด คณะนักกีฬาและเจ้าหน้าที่ทีมชาติไทย มีขวัญและกำลังใจที่ดีมาก หลังได้รับเกียรติจาก นางอุรีรัชต์ เจริญโต เอกอัครราชทูต ณ สิงคโปร์ ที่กรุณามอบหมายให้คณะเจ้าหน้าที่จากสถานเอกอัครราชทูต ณ สิงคโปร์ นำอาหารมามอบให้กับทีมชาติไทย ซึ่งได้อิ่มท้องกันถ้วนหน้า ทางด้าน "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาย และ "โค้ชโอ" นายสุขุม กิจวิจารณ์ ผู้ฝึกสอนทีมหญิง ได้นำคณะนักกีฬาทำการฝึกซ้อม เพื่อเตรียมความพร้อม วันเดียวกัน "โค้ชจิม" กับ "โค้ชโอ" ได้ร่วมประชุมกัปตันทีมและพิธีจัดสายการแข่งขัน ซึ่งผลปรากฏว่า ทีมชายทีมชาติไทย ซึ่งเป็นทีมวางอันดับ 2 อยู่กลุ่ม ดี ร่วมกับ อุซเบกิสถาน และปากีสถาน สำหรับแมทช์แรก ทีมนักหวดชายไทยจะประเดิมสนามกับ อุซเบกิสถาน</p>
<!-- /wp:paragraph -->

<!-- wp:paragraph -->
<p>ทางด้าน ทีมหญิงทีมชาติไทย ถูกจัดให้เป็นทีมวางอันดับ 2 ของรายการเช่นกัน และอยู่กลุ่ม ดี ร่วมกับ อิหร่าน และศรีลังกา โดยแมทช์แรก ทีมหญิงจะพบกับ อิหร่าน การแข่งขันจะเริ่มด้วย รอบแบ่งกลุ่มพบกันหมด เพื่อคัดเอาทีมที่ได้อันดับ 1 และ 2 ของกลุ่ม ผ่านเข้าสู่รอบก่อนรองชนะเลิศ (น็อกเอาท์) ต่อไป "โค้ชจิม" กับ "โค้ชโอ" เปิดเผยร่วมกันว่า น้อง ๆ นักกีฬามีความตื่นตัวและตั้งใจฝึกซ้อมกันอย่างมาก เพื่อเตรียมความพร้อม โดยเฉพาะแมทช์แรก โดย ทีมชายจะพบกับอุซเบกิสถาน ซึ่งอาจไม่งานง่าย แต่ทุกคนจะพยายามสู้เต็มที่ เช่นเดียวกับทีมหญิงที่พบกับศรีลังกา จึงขอแรงใจแรงเชียร์จากคนไทยให้กับน้อง ๆ นักกีฬาทุกคนด้วย นักกีฬาทีมชาย ได้แก่ นวธรณ์ ผลากรกุล, ลีโอ โกวิทวัฒนชัย, ก้องภพ แซ่ลิ้ม ส่วนทีมหญิง ได้แก่ ณิชวรัชญ์ พลอยเกษมสุข, ศิริกร พูลผล และ อาร์ภรนันท์ โซเฟีย แสงสุชาติ โดยมี นายบุญมี โพธิ์ไพจิตร เจ้าหน้าที่นวด ร่วมทำหน้าที่ในการแข่งขันครั้งนี้</p>
<!-- /wp:paragraph -->

<!-- wp:image {"id":51546,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/538756516_1203629041800076_5360407876096983901_n-1024x768.jpg" alt="" class="wp-image-51546"/></figure>
<!-- /wp:image -->