<!-- wp:paragraph {"align":"center","style":{"typography":{"fontSize":20},"color":{"background":"#a8b9c1"}}} -->
<p class="has-text-align-center has-background" style="background-color:#a8b9c1;font-size:20px"><strong>เปิดฉากเทนนิสเยาวชนรายการใหญ่เฟ้นคนเก่งขึ้นแท่นแชมป์ประเทศไทย</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 63 ประจำปี 2568 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เปิดฉากวันแรก เมื่อวันที่ 29 มี.ค. 2568 ประเดิมชิงชัยในรุ่นอายุไม่เกิน 8 ปี และ 12 ปี ลีโอ โกวิทวัฒนชัย นักเทนนิสชลบุรี ดีกรีเยาวชนทีมชาติไทยชุดปัจจุบัน ในรุ่นอายุไม่เกิน 12 ปี ซึ่งรายการนี้ เป็นมือวางอันดับ 1 ของรายการ ได้บายรอบแรก (128 คน) ในประเภทชายเดี่ยว รุ่นอายุไม่เกิน 12 ปี ลงแข่งขันรอบที่สอง (64 คน) และสามารถเอาชนะ อาชวิน ขมะณะรงค์ จาก กทม. ด้วยสกอร์ 6-0 ทั้งสองเซต ทำให้ ลีโอ ผ่านเข้ารอบสาม หรือ 32 คนสุดท้าย ไปพบกับ อิทธิเดช ภาคภูมิกมล จากพระนครศรีอยุธยา ที่ในรอบสอง เอาชนะ วันวฤณณ์ สวัสดี จาก กทม. 6-4 และ 6-4</p>
<!-- /wp:paragraph -->

<!-- wp:paragraph -->
<p>ส่วน ภาสุร อุดมโชค จาก กทม. ซึ่งเป็นมือวางอันดับ 6 ของรายการ ลงสนามหวดรอบสอง ในประเภทชายเดี่ยว รุ่นอายุไม่เกิน 12 ปี ระเบิดฟอร์มเก่งออกมาเอาชนะ ปิญชาน์ นักดนตรี จากพระนครศรีอยุธยา ได้ 2 เซตรวด ด้วยสกอร์ 6-0 และ 6-1 ภาสุร ผ่านเข้ารอบสาม หรือ 32 คนสุดท้าย ไปพบกับ ชลภูมิ สุมังคละ จากนนทบุรี ที่ในรอบสอง ชนะผ่าน ภัทรปวินทร์ กางทอง จากสกลนคร ทางด้านการแข่งขันของรุ่นอายุไม่เกิน 8 ปี หญิงเดี่ยว รอบแรก (32 คน) ณภิศฌยาณ์ จันทร์เพชร จากตรัง ควงแร็กเกตคู่ใจ หวดเอาชนะ นภัสสรณ์ ธีรประเวศน์กุล จาก กทม. 2-0 เซต 4-0 และ 4-1 ณภิศฌยาณ์ ผ่านเข้ารอบสอง หรือ 16 คนสุดท้าย ไปพบกับ ธรัญญา วิสุทธิธาดา จากนนทบุรี มือวางอันดับ 1 ของรายการ ซึ่งได้บายรอบแรก</p>
<!-- /wp:paragraph -->

<!-- wp:paragraph -->
<p>ส่วน ชนัญพัทธ์ เลื่องลือนาม จาก กทม. คว้าชัยชนะได้จาก พรวรินท์ นันต์วรารักษ์ จากสุราษฎร์ธานี 2-0 เซต 4-2 และ 4-0 ชนัญพัทธ์ ผ่านเข้ารอบ 16 คนสุดท้าย ไปพบกับ ทาวิตา วโรกร มือวางอันดับ 6 ของรายการ จากฉะเชิงเทรา ที่ได้บายรอบแรก ในส่วนผลการแข่งขันคู่อื่น ๆ หลังจากจบการแข่งขันครบแล้ว สามารถดูรายละเอียดได้ที่ <a href="https://www.tour.ltat.org/tournaments-draws-MTY3Nw==.html?fbclid=IwZXh0bgNhZW0CMTAAAR102V6u6IHzi11h0EUDRURii_6mdTU2EXjCpwesD4L43QgBXlQ3ajFJ4Bw_aem_HUp4dWE9XVgOzV01R7bhew" rel="noreferrer noopener" target="_blank">https://www.tour.ltat.org/tournaments-draws-MTY3Nw==.html</a></p>
<!-- /wp:paragraph -->

<!-- wp:image {"id":48529,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/487509874_1087222180107430_2438216414070565462_n-1024x683.jpg" alt="" class="wp-image-48529"/></figure>
<!-- /wp:image -->