<!-- wp:paragraph {"align":"center","textColor":"vce-bg","style":{"color":{"background":"#0051a3"}}} -->
<p class="has-text-align-center has-vce-bg-color has-text-color has-background" style="background-color:#0051a3"><strong>"บีช เทนนิส" คัดทีมชาติ "คู่ผสม" ปี 67<br>ซาเละฟรีรัส-นิการัตน์ ชิง โอฬาร-อรปรีย์ญา</strong></p>
<!-- /wp:paragraph -->

<!-- wp:code -->
<pre class="wp-block-code"><code>  เข้มข้นขึ้นทุกขณะ สำหรับการแข่งขันคัดเลือกนักกีฬาเทนนิสชายหาด (บีช เทนนิส) ทีมชาติไทย ประจำปี 2567 ณ สนามเทนนิสชายหาด ภายในศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี โดยเมื่อวันที่ 30 เม.ย. 2567 ไฮไลท์อยู่ที่ประเภทคู่ผสม ซึ่งเป็นการแข่งขันรอบรองชนะเลิศ
  คู่แรก ซาเละฟรีรัส อัลมุฟาฎี นักหวดจากชลบุรี ควงคู่กับ นิการัตน์ วาทีนุกิจ สาวนักหวดจากนครปฐม พกดีกรีที่เคยติดทีมชาติไทยมาแล้ว ลงขับเคี่ยวกับ ประกายกานต์ สาวิสิทธิ์ จากชลบุรี ที่มีประสบการณ์ระดับทีมชาติ และ ปรมะ ศัสตุระ จากกรุงเทพฯ ผลการแข่งขัน ปรากฏว่า เป็นคู่ของ ซาเละฟรีรัส และ นิการัตน์ ที่ใช้ความเข้าขา ช่วยกันหวดเอาชนะได้ 2-0 เซต 6-3 และ 6-3 ทะยานสู่รอบชิงชนะเลิศได้เป็นคู่แรก
  จากนั้นแมทช์ตัดเชือกอีกคู่ เป็นการพบกันระหว่าง โอฬาร ตั้งวงศ์กิจ จากกรุงเทพฯ และ อรปรีย์ญา อินทร์เพ็ง จากพะเยา พบกับ อัชฌา กมลเสรีรัตน์ จากชลบุรี และ ภูวไนย นนท์อ่อน จากร้อยเอ็ด และผลการแข่งขัน ปรากฏว่า ในแมทช์นี้ เป็น โอฬาร และ อรปรีย์ญา ที่โชว์ฟอร์มได้ดี ผนึกกำลังเอาชนะได้ 2-0 เซต 6-3, 6-2 ทะลุสู่รอบชิงชนะเลิศต่อไป
  สำหรับรอบชิงชนะเลิศ ประเภทคู่ผสม ซาเละฟรีรัส และ นิการัตน์ พบกับ โอฬาร และ อรปรีย์ญา จะมีขึ้นในวันพุธที่ 1 พ.ค. 2567 คู่ที่ครองตำแหน่งชนะเลิศจะได้สิทธิติดทีมชาติไทย ประจำปี 2567
  ทางด้านผลการแข่งขันประเภทหญิงคู่ พบกันหมด กลุ่ม เอ นิการัตน์ วาทีนุกิจ (นครปฐม)-ประกายกานต์ สาวิสิทธิ์ (ชลบุรี) ชนะ ภัทราพร ทองพิทักษ์ (ปทุมธานี)-อารีพร วณิชยาพณิชย์ (กทม.) 6-1, 6-2 อัชฌา กมลเสรีรัตน์ (ชลบุรี)-อรปรีย์ญา อินทร์เพ็ง (พะเยา) ชนะ มะยุรี หาญมนตรี (ชลบุรี)-สุกัญญา สาลีแผง (ชลบุรี) 6-3, 6-3
  ส่วนประเภทชายคู่ กลุ่ม เอ ภูวไนย นนท์อ่อน (ร้อยเอ็ด)-เล็กลามัตย์ แฮริสัน (ชลบุรี) ชนะ ซาเละฟรีรัส อัลมุฟาฎี (ชลบุรี)-ปิยะภูมิ อินขาว (ชลบุรี) 7-5, 6-3</code></pre>
<!-- /wp:code -->

<!-- wp:image {"id":42699,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4364-1024x683.jpeg" alt="" class="wp-image-42699"/></figure>
<!-- /wp:image -->