<!-- wp:paragraph {"align":"center","fontSize":"large","style":{"color":{"background":"#b8d7e4"}}} -->
<p class="has-text-align-center has-background has-large-font-size" style="background-color:#b8d7e4"><strong>คู่"เพียงธาร"ซิวไวลด์การ์ดหวดออสเตรเลียน โอเพ่นปีหน้า"กษิดิศ" ฟอร์มสุดเฉียบเฉือน"เต็ง1"ทะลุชิงดำชายเดี่ยว</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสรายการชิงไวลด์การ์ดเข้าร่วมแข่งแกรนด์สแลมรายการแรกของปี "ออสเตรเลียน โอเพ่น 2025" รายการ "2025 เอโอ เอเชีย-แปซิฟิก ไวล์การ์ด เพลย์ออฟ" ที่เมืองเฉิงตู มณฑลเสฉวน ประเทศจีน วันที่ 29 พ.ย.67 รอบชิงชนะเลิศ ประเภทหญิงคู่ "เอิร์ธ" เพียงธาร ผลิพืช มือคู่อันดับ 128 ของโลก จับคู่กับ เส้า เซี๊ยะ ยี่ นักหวดไต้หวัน มือคู่อันดับ 134 ของโลก ซึ่งเป็นคู่มือวาง 1 ของรายการ จะพบกับคู่สาวจีน หวัง เชียน หุย กับ เจิ้ง หวู ส่วง คู่มือวาง 2 ของรายการ โดยเซตแรก คู่เพียงธารืสามารถเบรกเกมเสิร์ฟเอาชนะไปก่อน 7-5 แต่เซตสองพลาดถูกเบรกไป 1 เกมทำให้คู่จีนชนะ 6-4 ตีเสมอ 1-1 เซต ต้องตัดสินด้วยซูเปอร์ไทเบรก ซึ่งคู่เพียงธาร สามารถดักยิงสโตรกบุกได้อย่างเฉียบขาดทำแต้มนำ 7-0 คู่จีนไล่เก็บมาได้ 3 แต้ม แต่คู่เพียงธารมาเก็บอีก 2 แต้ม ขึ้นแท่นนำ 9-3 จากนั้น เพียงธาร ออกมาเสิร์ฟปิดแมตช์ทำให้ เพียงธาร กับ เส้า เซี๊ยะ ยี่ คว้าชัยชนะทันที 7-5, 4-6 และ ซูเปอร์ไทเบรก 10-3 จากชัยชนะแมทช์นี้ นอกจาก เพียงธาร กับ เส้า เซี๊ยะ ยี่ จะครองแชมป์ร่วมกันแล้ว ทั้งคู่ยังคว้าโควต้าไวลด์การ์ดไปแข่งขันแกรนด์สแลม ออสเตรเลียน โอเพ่น ที่เมลเบิร์น ประเทศออสเตรเลีย ในเดือนมกราคม ปีหน้าอีกด้วย</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว รอบรองชนะเลิศ "บูม" กษิดิศ สำเร็จ นักเทนนิสไทย วัย 23 ปี มืออันดับ 413 ของโลก มือวาง 4 ของรายการ ลงดวลแร็คเกตกับมือวาง 1 ของรายการ ซุน ฟาจิ้ง นักเทนนิสจีน มืออันดับ 280 ของโลก โดยผลปรากฎว่า กษิดิศ ออกสตาร์ทได้ดีในเซตแรกเบรกเกมเสิร์ฟคู่แข่งได้ทำให้ชนะ 6-4 เซตสอง กษิดิศ พลาดถูกเบรกเสิร์ฟตั้งแต่ต้นเซต ทำให้แพ้ 4-6 ทำให้ต้องมาตัดสินกันในเซตสาม สำหรับเซตตัดสิน เกมค่อนข้างสูสี กษิดิศ เสียเกมเสิร์ฟในเกมที่ 5 แต่ก็มาเบรกคืนได้ทันควันในเกมถัดมา จากนั้น กษิดิศ ก็ยังไม่พลาดรักษาเกมเสิร์ฟได้ตลอดจนจบเกม 11 นักหวดไทยนำ 6-5 ซุน ออกมาเสิร์ฟเกมถัดมา แต่ก็ต้องถูก กษิดิศ ที่ชิงจังหวะบุกสวนกลับเร็ว ด้วยลูกหวดสโตรกที่หนักและแม่นยำ สลับกับการขึ้นดักทำแต้มหน้าเนตได้อย่างเฉียบขาด ทำให้เกมนี้ิหนุ่มจีนต้องถูกเบรก และส่งผลให้ กษิดิศ เฉือนชนะได้สำเร็จ 2-1 เซต ด้วยสกอร์ 6-4, 4-6 และ 7-5 ใช้เวลารวมทั้งสิ้น 2 ชั่วโมง 17 นาที กษิดิศ ทำสถิติ เสิร์ฟเอซ 15 ครั้ง, เสิร์ฟดับเบิ้ลฟลอท์ 1 ครั้ง เปอร์เซ็นต์เสิร์ฟแรก 64 เปอร์เซ็นต์, มีโอกาสเบรกเกมเสิร์ฟ 4 ครั้งและสามารถเบรกได้สำเร็จทุกครั้ง</p>
<!-- /wp:paragraph -->

<!-- wp:paragraph -->
<p>กษิดิศ ผ่านเข้าไปชิงชนะเลิศ โดยจะเจอกับ ริโอะ โนกูชิ นักเทนนิสญี่ปุ่น มือวาง 2 ของรายการ มืออันดับ 302 ของโลก ที่ตัดเชือกชนะ จาง เทียน หุย นักเทนนิสจีน 2-0 เซต ด้วยสกอร์ 7-5 และ 6-1</p>
<!-- /wp:paragraph -->

<!-- wp:image {"id":46861,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/468838970_996896605806655_8944716309387730110_n-768x1024.jpg" alt="" class="wp-image-46861"/></figure>
<!-- /wp:image -->