การแข่งขันเทนนิสอาชีพหญิง ไอทีเอฟ วีเมนส์ เซอร์กิต ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) รายการ "$15,000 Sharm El Sheikh" ซึ่งจัดขึ้นเป็นสัปดาห์ที่ 3 ณ ประเทศอียิปต์ เมื่อวันที่ 20 พ.ย. คัดเลือกรอบสุดท้าย หญิงเดี่ยว "มะนาว" ธมจันทร์ มอมขุนทด นักหวดสาวไทย มืออันดับ 1,087 ของโลก เอาชนะ ลินดา เซฟซิโคว่า จากสาธารณรัฐเช็ก ได้ 2 เซตรวด ด้วยสกอร์ 6-1, 6-4 ผ่านเ<span class="text_exposed_show">ข้าเมนดรอว์ได้สำเร็จ </span>
<div class="text_exposed_show">

ด้าน "ออม" วรรษชล สวัสดี นักหวดสาวไทยอีกราย มืออันดับ 1,095 ของโลก สุดต้าน แพ้ให้แก่ คาเทอริน่า ไซกูโรว่า จากสวิสเซอร์แลนด์ 0-2 เซต 1-6 1-6 ซึ่งทำให้ตกรอบ แต่ วรรษชล ยังโชคดี เมื่อทางฝ่ายจัดการแข่งขันได้มอบ ลัคกี้ลูสเซอร์ ทำให้สาวไทยได้สิทธิเข้าไปเล่นเมนดรอว์ต่อไป ทำให้เมนดรอว์ หญิงเดี่ยว จะมีสาวไทยลงเล่น 3 คนคือ ธมจันทร์, วรรษชล และ ชมภู่ทิพย์ จันดาเขต ที่ได้สิทธิด้วยอันดับโลก ซึ่งล่าสุดเป็นมืออันดับ 920 ของโลก

นอกจากนี้ นักหวดสาวไทยจะลงแข่งขันในประเภทหญิงคู่ด้วย ซึ่งวันที่ 21 พ.ย. ตามเวลาท้องถิ่น หญิงคู่ รอบแรก วรรษชล สวัสดี /ชนิกานต์ ศิลกุล จะพบกับ วลาด้า ฟิลินสกาย่า (ยูเครน) /อันจานา สุเรช (แคนาดา) ด้าน ชมภู่ทิพย์ จันดาเขต /อัลดิล่า ซุตเจียดี้ (อินโดนีเซีย) จะพบกับ ชาลิมาร์ ทาลบี้ (เบลารุส) /อริน่า กาเบรียล่า วาซิลเลสคู (โรมาเนีย) ขณะที่ ธมจันทร์ มอมขุนทด /ดรูธี ทาทาชาร์ เวนูโกปาล (อินเดีย) จะพบ ซาช่า อเล็กซานเดอร์ (ออสเตรเลีย) /หวัง ตัน หนี่ (จีน)

<img class="aligncenter size-full wp-image-2597" src="https://www.bucket.cloudaccess9.com/ltatorg/2017/11/23755654_1612937672062528_3155687457772503829_n.jpg" alt="" width="960" height="720" />

&nbsp;

<img class="aligncenter size-full wp-image-2598" src="https://www.bucket.cloudaccess9.com/ltatorg/2017/11/23795348_1612937652062530_6830483589412430981_n.jpg" alt="" width="960" height="720" />

</div>