<!-- wp:paragraph {"align":"center","style":{"typography":{"fontSize":20},"color":{"background":"#a9bdc6"}}} -->
<p class="has-text-align-center has-background" style="background-color:#a9bdc6;font-size:20px"><strong>ภวิชญ์ ล้มมือวางทะยาน 16 คน ศึกไอทีเอฟหญิงคู่พลิกล็อก ลีเดียร์-พิมพ์มาดา โค่นวาง 1</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ M15 รายการ ไอทีเอฟ เมนส์ เวิลด์ เทนนิส ทัวร์ (2) ชิงเงินรางวัลรวม 15,000 ดอลลาร์สหรัฐ หรือประมาณ 513,300 บาท และ W15 รายการ ไอทีเอฟ วีเมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 513,300 บาท รวม 2 รายการอยู่ที่ 1,026,600 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 18 มี.ค. 2568 เป็นการแข่งขันรอบเมนดรอว์วันแรก ประเภทชายเดี่ยว รอบแรก "แมงปอ" ภวิชญ์ สอนหลักทรัพย์ นักเทนนิสไทย วัย 25 ปี มือ 833 ของโลก โชว์ฟอร์มได้ยอดเยี่ยม ใช้การหวดที่เฉียบขาดปราบ ไมค์ สไตเนอร์ หนุ่มเยอรมนี วัย 30 ปี มือ 693 ของโลก และมือวาง 8 ของรายการ ได้ภายใน 2 เซต 6-4 และ 6-2 ภวิชญ์ ผ่านเข้ารอบสองหรือ 16 คนสุดท้ายต่อไป ด้าน "จูเนียร์" วิชยา ตรงเจริญชัยกุล นักเทนนิสไทย อายุ 29 ปี มือ 707 ของโลก ใช้ชั้นเชิงและประสบการณ์เอาชนะ "วินเนอร์" ธีรภัทร ขันติวีรวัฒน์ รุ่นน้องวัย 18 ปี มือ 2317 ไอทีเอฟ แร้งกิ้ง 2-0 เซต 6-1 และ 6-2 วิชยา ผ่านเข้ารอบสองไปรอพบผู้ชนะระหว่าง ยูริ ดซาวาเกียน จากยูเครน มือวาง 2 และมือ 506 ของโลก กับ เอกอร์ พลีชิฟต์เซฟ นักหวดเยาวชน ดีกรีแชมป์ ไอทีเอฟ จูเนียร์ เวิลด์ เทนนิส ทัวร์ เจ200 (1) ที่ประเทศไทย เมื่อต้นเดือน มี.ค. ที่ผ่านมา</p>
<!-- /wp:paragraph -->

<!-- wp:paragraph -->
<p>ทางด้านหญิงเดี่ยว เมนดรอว์ รอบแรก ระหว่างนักเทนนิสไทย "บัว" กมลวรรณ ยอดเพ็ชร วัย 17 ปี มือ 1320 ของโลก ดวลแร็กเกตกับ "บอลลูน" ภาวินี ร่วมรักษ์ วัย 21 ปี มือ 2054 ไอทีเอฟ แร้งกิ้ง และผลปรากฏว่าเป็น กมลวรรณ ที่เล่นได้ดี ใช้ความเฉียบขาด เอาชนะด้วยสกอร์ 6-1 ทั้งสองเซต กมลวรรณ ผ่านเข้ารอบสอง ไปรอพบผู้ชนะระหว่าง แบ็ค ดายอน นักเทนนิสเกาหลีใต้ มือวางอันดับ 1 และมือ 323 ของโลก กับ มาทิลเด มาริอานี จากอิตาลี มือ 723 ของโลก ทั้งนี้ สำหรับ แบ็ค ดายอน ดีกรีรองแชมป์หญิงเดี่ยว รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (3) ที่ไทย เมื่อสัปดาห์ก่อน ขณะที่ประเภทหญิงคู่ รอบแรก (16 คู่) มีพลิกล็อก เมื่อ ลีเดียร์ พอดโกริชานี่ สาวลูกครึ่งไทย-รัสเซีย จับคู่กับ พิมพ์มาดา ทองคำ ช่วยกันหวด จนสามารถโค่นคู่มือวางอันดับ 1 ของรายการ ทรรศพร นาคหล่อ กับ บุณยวีร์ ธรรมไชยวัฒน์ ลงได้สำเร็จ 2-0 เซต 7-6 ไทเบรก 12-10 และ 7-5 ทำให้ ลีเดียร์ กับ พิมพ์มาดา ฉลุยเข้ารอบก่อนรองชนะเลิศ หรือ 8 คู่สุดท้ายต่อไป</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงคู่ รอบแรก อัญชิสา ฉันทะ-ลัลดา กำหอม ชนะ มายูกะ ไอคาวะ-นิโคล ริฟกิ้น (ญี่ปุ่น-เยอรมนี) 7-5, 6-3 พัณณิน โควาพิทักษ์เทศ-คิม นาริ (ไทย-เกาหลีใต้) ชนะ อคังชา ดีลิป นิตตูร์-วาร์วารา ปานสินา (อินเดีย) 6-2, 6-2 พัชรินทร์ ชีพชาญเดช-กมลวรรณ ยอดเพ็ชร ชนะ มิคา บุชนิค-มารีน โซสตัก (อิสราเอล-ฝรั่งเศส) 6-2, 6-1 เวียร่า ดีเพิ่ม-อลิซา คัมเมล แพ้ จอย เดอ ซูว์-โลส เอเบลลิง โคนิง (4-เนเธอร์แลนด์) 1-6, 5-7 ภาวินี ร่วมรักษ์-ธนัชพร ยังโหมด แพ้ แบ็ค ดายอน-ลี อึนเฮ (2 เกาหลีใต้) 4-6, 3-6 ชายคู่ รอบแรก ณัฏฐญุตม์ นิธิธนนนต์-ปัญณ์ณวัชญ์ สุทธิสมบูรณ์ แพ้ บ็อกดาน โบโบรฟ-แม็กซิม ชิน (อุซเบกิสถาน) 2-6, 2-6 ธนเพชร ฉันทะ-ยุทธนา เจริญผล แพ้ ลี ดั๊กฮี-โทโมฮิโระ มาซาบายาชิ (3 เกาหลีใต้-ญี่ปุ่น) 5-7, 6-4 และซูเปอร์ไทเบรก 5-10</p>
<!-- /wp:paragraph -->

<!-- wp:paragraph -->
<p>ภวิชญ์ สอนหลักทรัพย์-ฐานทัพ สุขสำราญ แพ้ ยูริ ดชาวาเคียน-เชส เฟอร์กูสัน (ยูเครน-ออสเตรเลีย) 5-7, 6-3 และซูเปอร์ไทเบรก 8-10 กฤติน โกยกุล-จิรัฏฐ์ นวสิริสมบูรณ์ แพ้ ปีเตอร์ บาร์ บียูคอฟ-อเล็กซานเดอร์ โลบานอฟ (1) 2-6, 6-7(7-9)</p>
<!-- /wp:paragraph -->

<!-- wp:image {"id":48337,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/484826557_1078049967691318_8344122026136541642_n-1024x683.jpg" alt="" class="wp-image-48337"/></figure>
<!-- /wp:image -->