<!-- wp:paragraph {"align":"center","style":{"typography":{"fontSize":20},"color":{"background":"#bcdfcc"}}} -->
<p class="has-text-align-center has-background" style="background-color:#bcdfcc;font-size:20px"><strong>เทนนิส ปทท. ชิงเงินล้านได้คู่ตัดเชือก"วิน" สยบเต็ง 3 - "มะนาว" ปราบดาวรุ่ง</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเพื่อความชนะเลิศแห่งประเทศไทย ครั้งที่ 83 ประจำปี 2566 ชิงเงินรางวัลรวม 1,000,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 19 ก.ย. 2566 คู่ที่น่าสนใจ ในประเภทชายเดี่ยว รอบก่อนรองชนะเลิศ "วิน" ณัฐสิทธิ์ กุลสุวรรณ์ นักเทนนิสจากกาญจนบุรี มือวาง 6 และมือ 18 ของไทย พบกับ "ก็อต" กฤติน โกยกุล นักเทนนิสจากพังงา มือวาง 3 และมือ 11 ของไทย การแข่งขันในช่วงแรกเป็น กฤติน ที่เป็นฝ่ายครองเกม เก็บชัยได้ก่อน ทว่าหลังจากนั้น เป็น ณัฐสิทธิ์ ที่เรียกฟอร์มเก่งออกมาต่อกรกับเต็ง 3 ของรายการ และทำได้สำเร็จ จนแซงเอาชนะได้ในการเล่น 2 เซตถัดมา สรุป ณัฐสิทธิ์ ชนะ กฤติน 2-1 เซต 3-6, 6-4 และ 6-0 ผ่านเข้ารอบรองชนะเลิศ ไปพบกับ อนพัช ทิมางกูร จาก กทม. มือวาง 15 และมือ 30 ของไทย ที่หวดชนะ ณัฏฐญุตม์ นิธิธนนนต์ จากอุดรธานี มือวาง 11 และมือ 25 ของไทย 6-4, 6-4</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบก่อนรองชนะเลิศ "มะนาว" ธมจันทร์ มอมขุนทด นักหวดสาวนครราชสีมา มือวาง 5 และมือ 14 ของไทย ใช้ชั้นเชิงและประสบการณ์ เก็บชัยชนะเหนือ "แอ๊ตต้า" พิมพ์มาดา ทองคำ ดาวรุ่งจากสุราษฎร์ธานี มือวาง 4 และมือ 12 ของไทย 2-0 เซต 6-1, 6-3 ธมจันทร์ ผ่านเข้ารอบรองชนะเลิศ ไปพบกับ "ออม" วรรษชล สวัสดี จากพิษณุโลก เต็ง 2 และมือ 10 ของไทย ที่ไล่ต้อนเอาชนะ อมิตตาลัย ประสูตรนาวิน จากราชบุรี มือวาง 9 และมือ 23 ของไทย 2-0 เซต 6-0, 6-1</p>
<!-- /wp:paragraph -->

<!-- wp:paragraph -->
<p>ขณะที่ผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ สุธินันท์ ตัณฑเศรณีวัฒน์ (กทม.) ชนะ คงทรัพย์ คงคา (กทม.) 0-6, 6-3 และ 6-2 ชญานนท์ แก้วสุทอ (สระบุรี) ชนะ ธีรภัทร ขันติวีรวัฒน์ (ขอนแก่น) 6-4, 5-7 และ 6-4</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบก่อนรองชนะเลิศ พัชรินทร์ ชีพชาญเดช (ขอนแก่น) ชนะ ชมภู่ทิพย์ จันดาเขต (นนทบุรี) 6-2, 6-2 นาตาชา แสงพระจันทร์ (ชัยภูมิ) ชนะ ธนัชพร ยังโหมด (ชลบุรี) 6-0, 6-3 คู่ผสม รอบก่อนรองชนะเลิศ วรัญญา วงค์เทียนชัย (เชียงราย)-จิรัฏฐ์ นวสิริสมบูรณ์ (กทม.) ชนะ ชนิกานต์ ศิลกุล (กทม.)-นาธัน จัตวาพรวนิช (กทม.) 6-0, 6-1 มาหยา บุญญาอรุณเนตร (กทม.)-เมษา สุราวุธ (สงขลา) ชนะ พิมพ์ลดา ทองคำ (สุราษฎร์ธานี)-วงศ์วรัณ วงศ์เจริญ (สุราษฎร์ธานี) 6-0, 7-5 กมลวรรณ บัวแย้ม (ชลบุรี)-พัทธ์ คงกิจภากรณ์ (ชลบุรี) ชนะ ประทักษ์ สระสม (กทม.)-พิมพ์พิชชา คงวัน (นนทบุรี) 6-0, 6-2 จุฬาลักษณ์ แซ่อึ้ง (ขอนแก่น)-พลกฤษฎิ์ แซ่อึ้ง (ขอนแก่น) ชนะ เมลิสสา เซ (กทม.)-คมธัช กิตตโชค (กทม.) 6-4, 6-3</p>
<!-- /wp:paragraph -->

<!-- wp:image {"id":39350,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/380477490_707904588039193_1117042684028872473_n.jpg" alt="" class="wp-image-39350"/></figure>
<!-- /wp:image -->