<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>"นพดล,พล,ชาญชัย"ฉลุยคัดเลือกเทนนิสแคล-คอมพ์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019 #15 เค เอ็ม 3" (สัปดาห์ที่สาม) ชิงเงินรางวัลรวม 15,000 ดอลลาร์สหรัฐ หรือประมาณ 480,000 บาท ที่สนาม ทรู อารีน่า หัวหิน จ.ประจวบคีรีขันธ์ เมื่อวันที่ 2 กันยายน ประเภทชายเดี่ยว รอบคัดเลือกรอบแรก 3 นักเทนนิสไทยสามารถผ่านด่านเข้าสู่รอบคัดเลือกรอบสุดท้าย เพื่อลุ้นเข้าเมนดรอว์ต่อไปได้อย่างเยี่ยมยอด โดย นพดล น้อยกอ นักเทนนิสดาวรุ่งวัย 19 ปี มือ 1712 ของโลก ที่ได้สิทธิพิเศษ หรือไวล์การ์ดลงแข่ง แม้จะต้องเจอกับ พลภูมิ โควาพิทักษ์เทศ นักหวดวัยเดียวกัน มือ 1059 ของโลก มือวาง 11 ของรอบคัดเลือก ที่มีดีกรีทีมชาติ แต่ก็ไม่หวั่น ซึ่งแมทช์นี้ นพดล อาศัยช่วงที่ พลภูมิ เพิ่งฟื้นตัวจากอาการบาดเจ็บบุกทำแต้มจากลูกเสิร์ฟ และการยิงสโตรกกดดันคู่แข่งตลอดก่อนจะชนะขาด 2-0 เซต 6-1 และ 6-2 ใช้เวลารวม 50 นาที โดย นพดล เสิร์ฟไป 11 เอซ แต่ก็เสียไป 8 ดับเบิ้ลฟลอท์<br>ขณะที่ ชาญชัย สุขตนเอง นักเทนนิสไทย วัย 23 ปี มือ 1584 ของโลก สามารถเฉือนชนะ หลี่ หยวน เฟิง นักเทนนิส วัย 25 ปี จากจีน มือ 1007 ของโลก มือวาง 8 ของรอบคัดเลือก มาได้แบบฉิวเฉียด 2-1 เซตด้วยสกอร์ 6-4, 2-6 และ ซูเปอร์ไทเบรก 10-7 ผ่านเข้าสู่รอบคัดเลือกรอบสุดท้าย ได้สำเร็จเช่นเดียวกับ พล วัฒนกูล นักหวดวัย 24 ปี มือ 1241 ของโลก ที่แม้จะเสิร์ฟเสียไปถึง 12 ดับเบิ้ลฟลอท์ แต่ก็ยังสามารถพลิกเข้ารอบเมื่อ จอง ยองซอค นักเทนนิสเกาหลีใต้ วัย 19 ปี มือ 1048 ของโลก มือวาง 10 ของรอบคัดเลือกได้ถอนตัวจากการแข่งขันในเซตสอง เนื่องจากเจ็บแขนขวา ซึ่งทำให้ พล ชนะด้วยสกอร์ 5-7, 2-1Ret.<br>ส่วนผลการแข่งขันคู่อื่นๆ ชายเดี่ยว รอบคัดเลือกรอบแรก เรย์ โฮ (ไต้หวัน) ชนะ ธนกร ศรีรัตน์ 6-0, 6-1, ทาคาชิ ไซโตะ (ญี่ปุ่น) ชนะ ชญานนท์ แก้วสุทอ 6-3, 6-2, โหล่ เฉียน ซุน (ไต้หวัน) ชนะ ต้นกล้า มุละดา 6-0, 6-0, หลิน เว่ย เต๋อ (ไต้หวัน) ชนะ ไมเคิล มัธยมจันทร์ 7-6(1), 6-3, อู๋ ห่าว (จีน) ชนะ ศรัญพงศ์ บริสุทธิ์พงศ์ 6-4, 6-1, นิติน กุมาร สินหา (อินเดีย) ชนะ กฤติน โกยกุล 6-3, 6-2, บิลลี่ แฮร์ริส (สหราชอาณาจักร) ชนะ วรชน รักษ์ปวงชน 6-3, 6-2,อนิรุธ จันทรเสการ (อินเดีย) ชนะ ชาร์ล โรเบิร์ต 6-1, 7-6(1)</p>
<!-- /wp:paragraph -->

<!-- wp:paragraph -->
<p>              สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":23441} -->
<figure class="wp-block-image"><img src="https://www.bucket.cloudaccess9.com/ltatorg/2019/09/69354162_2551211888235097_8575646769109532672_n.jpg" alt="" class="wp-image-23441"/></figure>
<!-- /wp:image -->