<!-- wp:paragraph {"align":"center","style":{"typography":{"fontSize":20},"color":{"background":"#dabed9"}}} -->
<p class="has-text-align-center has-background" style="background-color:#dabed9;font-size:20px"><strong>ยู-12 ไทยชาย-หญิงฟอร์มฮอตเข้าชิงศึกเซาท์อีสต์ฯ พร้อมคว้าตั๋วลุยเทนนิสเอเชียรอบไฟนัลส์ที่สิงคโปร์ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนชิงชนะเลิศแห่งเอเชียตะวันออกเฉียงใต้ ประเภททีมชาย และทีมหญิง รุ่นอายุไม่เกิน 12 ปี (ยู-12) รายการ "เอทีเอฟ ทเวลฟ์ แอนด์ อันเดอร์ ทีม คอมเพทติชั่น - ซัพพอร์ทเต็ด บาย เคทีเอฟ รีเจียนัล ควอลิฟายอิ้ง เซาท์อีสต์ เอเชีย อีเวนท์" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 12 มิ.ย. 2568 เป็นรอบรองชนะเลิศ ไฮไลท์รอบรองชนะเลิศ ซึ่งทีมชาติไทย รุ่นอายุไม่เกิน 12 ปี ทั้งทีมชายและทีมหญิงผ่านเข้ามาถึงรอบนี้ โดยมีโควตาการเป็นตัวแทนภูมิภาคเอเชียตะวันออกเฉียงใต้ เข้าไปแข่งขันเทนนิสเยาวชนชิงชนะเลิศแห่งเอเชีย 2025 รอบไฟนัลส์ ที่ประเทศสิงคโปร์ ในเดือน ก.ย.นี้ เป็นเดิมพัน แบ่งเป็นทีมชาย 3 ที่นั่ง และทีมหญิง 3 ที่นั่ง ฉะนั้น ทีมที่ชนะในรอบรองฯ จะได้โควตาทันที ส่วนทีมแพ้ จะไปชิงอันดับ 3 ซึ่งมีโควตาดังกล่าวเป็นเดิมพันเช่นกัน ประเภททีมชาย นักหวดลูกสักหลาดชายทีมชาติไทย ยังทำผลงานได้อย่างยอดเยี่ยม พาทีมไทยตัดเชือกเอาชนะ ทีมมาเลเซีย ได้ทั้ง 3 คู่ โดยคู่แรก เดี่ยวมือสอง "นะโม" นวธรณ์ ผลากรกุล ชนะ เมสัน ไจรัส โฮ 2-0 เซต 6-2, 6-1 จากนั้น เดี่ยวมือหนึ่ง "ลีโอ" ลีโอ โกวิทวัฒนชัย ชนะ เอ็ม มัก ซู 2-0 เซต 6-1, 6-1 และประเภทคู่ "วิน" ก้องภพ แซ่ลิ้ม กับ ลีโอ ช่วยกันหวดเอาชนะ ดีแคลน คอลิน กับ เมสัน ไจรัส โฮ 2-0 เซต 6-1, 6-1</p>
<!-- /wp:paragraph -->

<!-- wp:paragraph -->
<p>ทีมชายไทย ทะยานสู่รอบชิงชนะเลิศได้เป็นทีมแรก ซึ่งจะพบกับทีมสิงคโปร์ ที่ตัดเชือกชนะ ทีมอินโดนีเซีย 2-0 คู่ นอกจากนี้ ทีมชายไทยยังคว้าโควตาเป็นตัวแทนภูมิภาคเอเชียตะวันออกเฉียงใต้ ไปแข่งขันเทนนิสเยาวชนชิงชนะเลิศแห่งเอเชีย 2025 รอบไฟนัลส์ ด้วย ด้านทีมหญิง ทีมไทย ตัดเชือกกับ ทีมอินโดนีเซีย โดยคู่แรก "สายรุ้ง" ณิชวรัชญ์ พลอยเกษมสุข ทำหน้าที่เดี่ยวมือสองได้เป็นอย่างดี เอาชนะ เชอรีน่า ออเลีย ปูตรี 2 เซตรวด 6-2, 6-2 ต่อด้วยเดี่ยวมือหนึ่ง "โซเฟีย" อาร์ภรนันท์ โซเฟีย แสงสุชาติ ต้องออกแรงหวดถึง 3 เซต ก่อนเฉือนชนะ ออบรี คาดิร์ 2-1 เซต 4-6, 6-2 และ 6-3 ส่วนประเภทคู่ "ปาล์มมี่" ศิริกร พูลผล กับ ณิชวรัชญ์ ชนะ เชอรีน่า ออเลีย ปูตรี กับ ดีวาเนีย เทเรียนา ปูตู 2-0 เซต 6-4, 6-3 จากผลดังกล่าว ทำให้ ทีมหญิงไทย ชนะ ทีมอินโดนีเซีย 3-0 คู่ ได้เข้ารอบชิงชนะเลิศ พบกับ ทีมสิงคโปร์ ที่ชนะ มาเลเซีย 2-1 คู่ พร้อมกันนี้ ทีมหญิงไทยยังคว้าโควตาไปแข่งขันเทนนิสเยาวชนชิงชนะเลิศแห่งเอเชีย 2025 รอบไฟนัลส์ เช่นเดียวกับทีมชายไทยด้วย.</p>
<!-- /wp:paragraph -->

<!-- wp:image {"id":50119,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/506353087_1144996860996628_7190892225923342603_n-1024x683.jpg" alt="" class="wp-image-50119"/></figure>
<!-- /wp:image -->