<!-- wp:paragraph {"align":"center","style":{"typography":{"fontSize":20},"color":{"background":"#d1e2ba"}}} -->
<p class="has-text-align-center has-background" style="background-color:#d1e2ba;font-size:20px"><strong>"ปรัชญา"-"วิชยา" ลิ่วตัดเชือกชายคู่เอ็ม25 ไทเป</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ เอ็ม 25 ไทเป ชิงเงินรางวัลรวม 25,000 ดอลลาร์สหรัฐฯ (ราว899,450บาท) เมื่อวันที่ 8 ส.ค. 67 ในประเภทชายเดี่ยวรอบสอง วิชยา ตรงเจริญชัยกุล นักเทนนิสไทย มืออันดับ 711 ของโลก เอาชนะ สเตฟาโนส ซาเกลลาริดิส มืออันดับ 476 ของโลก มือวางอันดับ 8 ของรายการ จากกรีซ 2-0 เซต 6-4, 6-3 ทำให้วิชยา ผ่านเข้ารอบก่อนรองชนะเลิศไปพบ เบลค เอลลิส มืออันดับ 355 ของโลก มือวางอันดับ 2 ของรายการ จากออสเตรเลีย</p>
<!-- /wp:paragraph -->

<!-- wp:paragraph -->
<p>นอกจากนี้ วิชยายังจับคู่กับ ไซ คาร์ทีก เรดดี กันตะ จากอินเดีย ในฐานะคู่มือวางอันดับ 4 รายการ ลงแข่งรอบก่อนรองชนะเลิศ ช่วยกันหวดเอาชนะ มิตซูกิ เว่ย คัง ลอง จากมาเลเซีย กับ สเตฟาโนส ซาเกลลาริดิส จากกรีซ 6-4, 6-4 วิชยา กับคู่ชาวอินเดียผ่านเข้ารอบรองชนะเลิศไปพบ ฟรานซิส เคซีย์ อัลคันทารา จากฟิลิปปินส์ กับ เร โฮว จากไต้หวัน คู่มือวางอันดับ 1 ของรายการ ส่วนผลรอบก่อนรองฯชายคู่ของนักเทนนิสไทย ปรัชญา อิสโร จับคู่กับ คริสโตเฟอร์ รุงกัท จาก อินโดนีเซีย คู่มือวางอันดับ 2 ของรายการ เอาชนะ คู่เซี๊ยะ เชง เปง กับ ยี่ จูว โล จากไต้หวัน 3-6, 6-0 และซูเปอร์ไทเบรก 10-6 ปรัชญา กับ รุงกัท ผ่านเข้ารอบรองชนะเลิศไปพบ ยุน ซอง ชุง จากเกาหลีใต้ กับ เฉิน หยิงเจ๋อ จากไต้หวัน</p>
<!-- /wp:paragraph -->

<!-- wp:image {"id":44728,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/454289097_913407310822252_1655705247055417112_n.jpg" alt="" class="wp-image-44728"/></figure>
<!-- /wp:image -->