<p style="text-align: center;"><strong><span style="font-size: 14pt;">ไทยสุดต้านซีเรียหวดจูเนียร์เดวิสคัพ</span></strong></p>

การแข่งขันเทนนิสเยาวชนชิงแชมป์โลก ประเภททีมชาย รุ่นอายุไม่เกิน 16 ปี รายการ "จูเนียร์ เดวิสคัพ บาย บีเอ็นพี พาริบาส์ 2019" รอบคัดเลือกรอบสุดท้ายของโซนเอเชีย/โอเชียเนีย ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 11 เม.ย. ทีมนักหวดเยาวชนชายไทย ทีมวางอันดับ 4 ของรายการ ซึ่งนักกีฬา ได้แก่ "ต้นไม้" ธนภัทร นิรันดร, "เจเจ" กันตินันท์ สูตินันท์โอภาส, "ฟิวเจอร์" ชิษณุพงศ์ โภคินเศรษฐศิริ และมี นายวีรภัทร ดอกไม้คลี่ เป็นกัปตันทีม ลงเล่<span class="text_exposed_show">นรอบก่อนรองชนะเลิศกับ ซีเรีย</span>
<div class="text_exposed_show">

คู่แรก เดี่ยวมือสอง "เจเจ" กันตินันท์ สูตินันท์โอภาส เรียกฟอร์มเก่งออกมาหวดเอาชนะ ปิแอร์ ดจารูเอห์ ได้อย่างเด็ดขาด 2-0 เซต 6-3, 6-1 ทำให้ ทีมไทย ขึ้นนำ 1-0 คู่ ทว่าในการเล่นคู่ที่สอง เดี่ยวมือหนึ่ง "ต้นไม้" ธนภัทร นิรันดร ซึ่งดวลกับ ทาอิม อาลาเซเมห์ ได้อย่างสูสี แต่ก็สุดต้าน พ่ายไปอย่างน่าเสียดาย 0-2 เซต 6-7(5-7) และ 5-7 ทำให้ทีมไทยกับซีเรียเสมอกัน 1-1 คู่ ต้องชี้ชะตากันที่ประเภทคู่ ซึ่ง ธนภัทร และ กันตินันท์ ปราชัยให้แก่ ทาอิม อาลาเซเมห์ และ ปิแอร์ ดจารูเอห์ 0-2 เซต 2-6 และ 2-6 ส่งผลให้ ทีมไทยแพ้ทีมซีเรีย 1-2 คู่ หล่นไปเล่นรอบจัดอันดับ 5-8 ซึ่งนัดแรกจะพบนิวซีแลนด์ ขณะที่ซีเรียได้เข้ารอบรองชนะเลิศ

ผลการแข่งขันคู่อื่นๆ รอบก่อนรองชนะเลิศ ญี่ปุ่น ชนะ ไต้หวัน 2-0 คู่, ออสเตรเลีย ชนะ เกาหลีใต้ 2-0 คู่ และ ฮ่องกง ชนะ นิวซีแลนด์ 2-1 คู่ ส่งผลให้ ญี่ปุ่น ออสเตรเลีย ซีเรีย และฮ่องกง ผ่านเข้ารอบรองชนะเลิศ และได้เป็นตัวแทนโซนเอเชีย/โอเชียเนีย ไปแข่งขัน "จูเนียร์ เดวิสคัพ บาย บีเอ็นพี พาริบาส์ ไฟนอลส์ 2019" หรือรอบสุดท้ายของโลก ระหว่างวันที่ 25-30 กันยายน 2562 ที่ประเทศสหรัฐอเมริกา ต่อไป

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>