<!-- wp:paragraph {"style":{"typography":{"fontSize":22},"color":{"background":"#82abbc"}}} -->
<p class="has-background" style="background-color:#82abbc;font-size:22px"><strong>"ภพธรรม-ธฤตา"เจ๋งสุดในรุ่น14ปี</strong></p>
<!-- /wp:paragraph -->

<!-- wp:paragraph -->
<p>ผงาด"แชมป์เยาวชนประเทศไทย" การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 60 ประจำปี 2565 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี ภายใต้มาตรการป้องกันการแพร่ระบาดของโรคโควิด-19 เมื่อวันที่ 19 ก.พ. มีพิธีมอบรางวัลในรุ่นอายุไม่เกิน 8 ปี และ 14 ปี โดยมี นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธาน </p>
<!-- /wp:paragraph -->

<!-- wp:paragraph -->
<p>ผลการแข่งขันรอบชิงชนะเลิศ รุ่นอายุไม่เกิน 14 ปี ปรากฏว่า แชมป์ชายเดี่ยว เป็นของ ภพธรรม ศรีวงษ์ มือวาง 1 ของรายการจากชลบุรี ที่ในรอบชิงชนะเลิศ ใช้การหวดที่แน่นอน เอาชนะ คุณานันท์ พันธราธร มือวาง 3 จากปทุมธานี 2-0 เซต 6-1 และ 7-5 ส่วนทางด้านแชมป์หญิงเดี่ยว ได้แก่ ธฤตา หงษ์หยก มือวาง 13 จากภูเก็ต ที่หวดได้เฉียบขาด ในรอบชิงชนะเลิศ เอาชนะ ณัฐรดา สกุลวงศ์ธนา มือวาง 3 จาก กทม. 2 เซตรวด ด้วยสกอร์ 6-1 และ 6-3 </p>
<!-- /wp:paragraph -->

<!-- wp:paragraph -->
<p>ขณะที่รุ่นอายุไม่เกิน 8 ปี ชายเดี่ยว รอบชิงชนะเลิศ โอลีเวอร์ เบนเซน เบิร์กฮาวท์ มือวาง 1 จากชลบุรี โชว์ความแข็งแกร่ง เอาชนะ กฤษฎิ์ นิ่มวชิระสุนทร มือวาง 2 จาก กทม. 2-0 เซต 4-0, 4-2 ได้แชมป์ไปครอง ทางด้านหญิงเดี่ยว พินมุกดา สมศรี มือวาง 1 จากเชียงใหม่ ได้แชมป์ตามคาด หลังรอบชิงชนะเลิศเอาชนะ วิมุตติญา พงษ์หนู มือวาง 2 จาก กทม. 2-0 เซต 4-0, 4-2 </p>
<!-- /wp:paragraph -->

<!-- wp:paragraph -->
<p>ผลการแข่งขันคู่อื่น รุ่นอายุไม่เกิน 8 ปี ชายคู่ รอบชิงชนะเลิศ อัคราวิชญ์ รังษี (ระยอง) /โอลีเวอร์ เบนเซน เบิร์กฮาวท์ (ชลบุรี) ชนะ กฤษฎิ์ นิ่มวชิระสุนทร (กทม.) /อธิวัฒน์ บุญชู (กทม.) 2-4, 4-2 และซูเปอร์ไทเบรก 10-8 ส่วนหญิงคู่ รอบชิงชนะเลิศ วิมุตติญา พงษ์หนู (กทม.) /พินมุกดา สมศรี (เชียงใหม่) ชนะ ชัญญา นิ่มวชิระสุนทร (กทม.) /ชญาดา นิ่มวชิระสุนทร (กทม.) 4-1, 4-0 </p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 14 ปี ชายคู่ รอบชิงชนะเลิศ กานต์ธัช สุรฤทธิ์โยธิน (ชลบุรี) /ปังยะ ผลพิรุฬห์ (กทม.) ชนะ ริว โกฏิกุล (กทม.) /ธนธรณ์ ธวัชผ่องศรี (กทม.) 6-2, 6-0 ส่วนหญิงคู่ รอบชิงชนะเลิศ แพรมาพร แพงจันทร์ (ปทุมธานี) /พรนภัส หงส์จำรัสศิลป์ (นครปฐม) ชนะ ธฤตา หงษ์หยก (ภูเก็ต) /เมธินี ทองเสนอ (ภูเก็ต) 5-7, 6-4 และซูเปอร์ไทเบรก 10-3 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ดูรายละเอียดได้ที่ <a rel="noreferrer noopener" href="https://bit.ly/3rWCUid?fbclid=IwAR0WZ9O0-8nzOSnBF24qMJr2z9oV2XqMHoMlz0Jt2pFN1KJRz2mXPB9_1oM" target="_blank">https://bit.ly/3rWCUid</a></p>
<!-- /wp:paragraph -->

<!-- wp:image {"id":31051,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/02/274384368_5086472118042382_6320069630119658180_n-1024x683.jpg" alt="" class="wp-image-31051"/></figure>
<!-- /wp:image -->