<!-- wp:paragraph {"align":"center","style":{"typography":{"fontSize":20},"color":{"background":"#b4c9d1"}}} -->
<p class="has-text-align-center has-background" style="background-color:#b4c9d1;font-size:20px"><strong>"ลัลนา" หวดเดี่ยวพ่ายสาวอินโดฯ 2 เซตศึกอาชีพW100ที่อเมริกา</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง รายการ "W100 แลนดิสวิลล์ โคเซอร์ เจเวเลอร์ส เทนนิส ชาลเลนจ์" ชิงเงินรางวัลรวม 100,000 ดอลลาร์สหรัฐ หรือราว 3,260,000 บาท ที่แลนดิสวิลล์ รัฐเพนซิลเวเนีย สหรัฐอเมริกา เมื่อวันที่ 8 ส.ค.68 ประเภทหญิงเดี่ยว รอบก่อนรองชนะเลิศ "รวงข้าว" ลัลนา ธาราฤดี นักเทนนิสไทย วัย 21 ปี มือ 167 ของโลก มือวาง 8 ของรายการ พบกับ เจนิส เจิ่น นักเทนนิสอินโดนีเซีย มืออันดับ 195 ของโลก โดยผลปรากฎว่า ลัลนา มีอันต้องพ่าย 0-2 เซต ด้วยสกอร์ 1-6 และ 2-6 ทำให้ตกรอบไปอย่างน่าเสียดาย<br>อย่างไรก็ตาม ลัลนา ยังเหลือการแข่งขันประเภทหญิงคู่อีกรายการ ซึ่งอยู่อันดับ 655 ของโลก จับคู่กับ เปตรา มาร์ชินโก้ นักเทนนิสสาวจากโครเอเชีย วัย 19 ปี มือคู่อันดับ 462 ของโลก จะลงแข่งขันรอบรองชนะเลิศ พบกับคู่มือวาง 1 ของรายการ อินกริด มาร์ตินส์ มือคู่อันดับ 72 ของโลกจากบราซิล กับ ซิโมน่า วอลเตอร์ท มือคู่อันดับ 107 ของโลกจากสวิตเซอร์แลนด์ ในวันที่ 9 ส.ค.68</p>
<!-- /wp:paragraph -->

<!-- wp:image {"id":51222,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/530030713_1190893056407008_8986127751772291069_n-768x1024.jpg" alt="" class="wp-image-51222"/></figure>
<!-- /wp:image -->