<!-- wp:paragraph {"align":"center","style":{"typography":{"fontSize":20},"color":{"background":"#d2efd7"}}} -->
<p class="has-text-align-center has-background" style="background-color:#d2efd7;font-size:20px"><strong>จัดเทนนิส 3 รายการใหญ่เอาใจเยาวชนชี้นักหวดเดวิสคัพ"กำลังสำคัญ"อนาคต</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า หลังจากสมาคมกีฬาลอนเทนนิสฯ ไม่ได้จัดการแข่งขันมาหลายเดือน เนื่องจากสถานการณ์โควิด-19 ล่าสุด ได้กำหนดจัดการแข่งขันเทนนิสเยาวชนรายการใหญ่ จำนวน 3 รายการ โดยจัดภายใต้มาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ด้วยความห่วงใยในสุขภาพและความปลอดภัยของนักกีฬาเทนนิสเยาวชนและผู้ที่เข้าร่วมการแข่งขันทุกคน</p>
<!-- /wp:paragraph -->

<!-- wp:paragraph -->
<p>สำหรับรายการแรกที่จะจัดคือ การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 59 ประจำปี 2564 ระหว่างวันที่ 4-16 ต.ค. 2564 จากนั้นจะต่อด้วย เทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ สะสมคะแนนอันดับเยาวชนโลก ระดับเกรด 4 จำนวน 2 รายการติดต่อกัน ซึ่งรายการแรก "พีทีที-ไอทีเอฟ จูเนียร์ เจ4" ระหว่างวันที่ 16-23 ต.ค. และรายการที่สอง "แอลทีเอที ไอทีเอฟ จูเนียร์ เจ4" ระหว่างวันที่ 23-30 ต.ค. โดยทุกรายการจะจัดที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เพื่อเป็นเวทีให้นักเทนนิสเยาวชนได้พัฒนาฝีมือต่อไป</p>
<!-- /wp:paragraph -->

<!-- wp:paragraph -->
<p>รายการแรก "พีทีที-ไอทีเอฟ จูเนียร์ เจ4" ปิดรับสมัครวันที่ 28 ก.ย. 2564 เวลา 21.00 น. นักกีฬาอายุ 13 ปีเต็ม สามารถเข้าแข่งขันได้ โดยนักกีฬาสามารถเข้าไปสมัครได้ที่เว็บไซต์ <a rel="noreferrer noopener" href="http://ipin.itftennis.com/?fbclid=IwAR0xrcdvsR8Ra7DbVhe0lPmXeaRt924fv8-8pD1EMyadCx1OnPcf2N2-zzE" target="_blank">ipin.itftennis.com</a> นักกีฬาที่ประสงค์จะขอไวด์การ์ด สามารถขอผ่านลิงค์นี้ค่ะ : <a rel="noreferrer noopener" href="https://www.tour.ltat.org/tournaments-apply-wildcard.html?fbclid=IwAR2SHdszReKLB8fMkLzYnyDHUsAsLMJoPPe-teKZjU-KqsBgXAjA_z87SV4" target="_blank">https://www.tour.ltat.org/tournaments-apply-wildcard.html</a></p>
<!-- /wp:paragraph -->

<!-- wp:paragraph -->
<p>นายกสมาคมกีฬาลอนเทนนิสฯ กล่าวถึงทีมเดวิสคัพไทยว่า แม้ทีมไทยแพ้ทีมเดนมาร์ก 1-4 ในการแข่งขันเทนนิสชิงแชมป์โลก ประเภททีมชาย รายการ "เดวิส คัพ บาย ราคูเท็น 2021" เวิลด์กรุ๊ป 2 ที่เมืองคอเลง ประเทศเดนมาร์ก เมื่อวันที่ 17-18 ก.ย.ที่ผ่านมา แต่ขอชื่นชมนักกีฬาและเจ้าหน้าที่ทุกคนที่พยายามสู้ในแต่ละแมทช์ และทั้งๆ ที่แพ้ไปแล้ว 4 คู่ ก็ยังไม่ถอดใจ พยายามวางแผนใหม่ กระทั่งสามารถเอาชนะได้ในการแข่งขันคู่สุดท้าย</p>
<!-- /wp:paragraph -->

<!-- wp:paragraph -->
<p>"นักเทนนิสชายชุดนี้ เป็นนักเทนนิสรุ่นใหม่ ผมเชื่อว่าในอนาคตพวกเขาจะเป็นกำลังสำคัญให้ทีมชาติไทยในรายการระดับนานาชาติได้ โดยเฉพาะ กษิดิศ สำเร็จ ซึ่งเป็นผู้เก็บแต้มสุดท้ายให้ทีมไทยในเดวิสคัพครั้งนี้ได้" นายกเทนนิสไทย กล่าว</p>
<!-- /wp:paragraph -->

<!-- wp:paragraph -->
<p>นายสุชัย กล่าวในช่วงท้ายว่า สำหรับการแข่งขันเดวิสคัพ รอบเพลย์ออฟ เวิลด์กรุ๊ป 2 ที่ทีมชาติไทยจะทำการแข่งขันในปีหน้า ตอนนี้ยังไม่ทราบว่าจะพบทีมอะไร ต้องรอผลการจัดสายการแข่งขันอีกครั้ง อย่างไรก็ตาม เมื่อถึงเวลาที่เหมาะสม สมาคมจะพิจารณาว่าจะส่งนักเทนนิสชุดใดเป็นตัวแทนไปแข่งขัน โดยอาจจะมีการแข่งขันคัดเลือกตัวนักกีฬาเข้ามาเป็นทีมชาติเช่นเดียวกับปีนี้ และอาจมีนักเทนนิสในชุดนี้ติดทีมชาติอีกครั้งก็เป็นได้</p>
<!-- /wp:paragraph -->

<!-- wp:image {"id":28731,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/09/240590194_4576473305708935_8002877765999887761_n.jpg" alt="" class="wp-image-28731"/></figure>
<!-- /wp:image -->