<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a351"}}} -->
<p class="has-text-align-center has-vce-bg-color has-text-color has-background" style="background-color:#00a351;font-size:20px"><strong>"มนัญชญา"ระเบิดฟอร์มล้มเต็ง3<br>ทะลุตัดเชือกเทนนิสแคล-คอมพ์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ เก็บคะแนนสะสมอันดับโลก รายการ แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2022 ชิงเงินรางวัลรวม 25,000 ดอลลาร์สหรัฐ หรือประมาณ 925,000 บาท ณ สนามเทนนิส ทรู อารีน่า หัวหิน สปอร์ต คลับ จ.ประจวบคีรีขันธ์ เมื่อวันที่ 7 ต.ค. 2565 เป็นรอบก่อนรองชนะเลิศ หรือ 8 คนสุดท้าย
       "ไหม" มนัญชญา สว่างแก้ว นักเทนนิสดาวรุ่งไทย วัย 20 ปี มือ 862 ของโลก ลงสนามพบกับ เอคาเทริน่า เรยน์โกลด์ วัย 21 ปี ที่เป็นต่อนักเทนนิสไทย ด้วยดีกรีมือวาง 3 ของรายการ และมือ 284 ของโลก ปรากฏว่า มนัญชญา สามารถต่อกรกับคู่แข่งขันและเอาชนะได้ 2 เซตรวด 6-4 และ 6-1 หลังใช้เวลาในการแข่งขันไปทั้งสิ้น 1 ชั่วโมง 38 นาที ส่งผลให้ มนัญชญา เป็นนักเทนนิสไทยคนเดียวที่ฉลุยสู่รอบรองชนะเลิศในประเภทเดี่ยวของรายการนี้
       มนัญชญา จะตัดเชือกกับ ไป่ โจวซวน นักเทนนิสดาวรุ่งของจีน วัย 19 ปี มือ 531 ของโลก ที่ใช้เวลาไป 1 ชั่วโมง 47 นาที เฉือนเอาชนะ "อีฟ" พัชรินทร์ ชีพชาญเดช นักเทนนิสไทย วัย 27 ปี มือ 695 ของโลก ได้ 2-1 เซต ด้วยสกอร์ 3-6, 6-3 และ 6-4
       ด้าน "ลักส์" ลักษิกา คำขำ นักเทนนิสไทย วัย 29 ปี มือวาง 7 และมือ 378 ของโลก พยายามสู้กับ โหยว เซียะตี้ นักเทนนิสชาวจีน วัย 26 ปี มือวาง 4 และมือ 304 ของโลก อย่างเต็มที่ แต่ไม่สามารถผ่านไปได้ พ่ายไปอย่างน่าเสียดาย 0-2 เซต 6-7 ไทเบรก 4-7 และ 5-7 หยุดเส้นทางการแข่งขันไว้เพียงรอบก่อนรองชนะเลิศ ในขณะที่ โหยว เซียะตี้ ทะลุตัดเชือกกับ โซเฟีย คอสตัวลาส ดาวรุ่งจากเบลเยียม วัย 17 ปี มือ 496 ของโลก ที่คว้าชัยจาก หม่า เย่อซิน จากจีน วัย 23 ปี มือ 457 ของโลก 6-2, 3-6 และ 7-5
       ประเภทหญิงคู่ รอบรองชนะเลิศ เพียงธาร ผลิพืช นักเทนนิสไทย กับ เอริกะ เซมะ จากญี่ปุ่น คู่มือวาง 1 ของรายการ ได้ผ่านเข้าชิงชนะเลิศโดยไม่ต้องออกแรง หลังจากชนะผ่านคู่ของ หม่า เย่อซิน จากจีน กับ จิฮิโระ ทาคายามะ จากญี่ปุ่น คู่มือวาง 4 ของรายการ เนื่องจาก หม่า เย่อซิน ขอถอนตัว เพราะเจ็บต้นขาซ้าย
       คู่ของ เพียงธาร จะชิงชนะเลิศกับ โกซาล ไอนิตดิโนว่า จากคาซัคสถาน และ เอคาเทริน่า มาคลาโคว่า คู่มือวาง 3 ของรายการ ที่ชนะผ่าน พัชรินทร์ ชีพชาญเดช และ มนัญชญา สว่างแก้ว เนื่องจาก พัชรินทร์ ขอถอนตัวเพราะเจ็บกล้ามเนื้อท้อง</code></pre>
<!-- /wp:code -->

<!-- wp:image {"id":34132,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/A60A4CEE-7391-414B-B0D9-0C77B498B8A8-1024x682.jpeg" alt="" class="wp-image-34132"/></figure>
<!-- /wp:image -->