<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ทำได้แล้ว "ไหม-มนัญชญา" ปลดล็อก!<br>คว้าแชมป์หญิงเดี่ยว WTA 125 ครั้งแรก<br>แถมได้รองแชมป์ประเภทคู่ "มุมไบ โอเพ่น"</strong></p>
<!-- /wp:paragraph -->

<!-- wp:paragraph -->
<p>"ไหม" มนัญชญา สว่างแก้ว นักเทนนิสไทย คว้าแชมป์หญิงเดี่ยว เทนนิสอาชีพหญิง ดับเบิ้ลยูทีเอทัวร์ 125 รายการ "แอล แอนด์ ที มุมไบ โอเพ่น" ชิงเงินรางวัลรวม 115,000 ดอลลาร์สหรัฐ หรือประมาณ 3.5 ล้านบาท ที่มุมไบ ประเทศอินเดีย เมื่อคืนวันที่ 8 ก.พ. 2569</p>
<!-- /wp:paragraph -->

<!-- wp:paragraph -->
<p>ในรอบชิงชนะเลิศ ประเภทหญิงเดี่ยว "ไหม" นักหวดชาวไทยวัย 23 ปี รองแชมป์เก่าของรายการนี้ ปัจจุบันเป็นมืออันดับ 236 ของโลก โชว์ฟอร์มได้ตามมาตรฐานของตัวเอง เอาชนะ ลิลลี่ แทกเกอร์ นักหวดสาวดาวรุ่ง วัย 17 ปี จากออสเตรีย มืออันดับ 128 ของโลก และเป็นมือวางอันดับ 7 ของรายการ ได้ 2 เซตรวด ด้วยสกอร์ 6-4 และ 6-3 คว้าแชมป์ระดับดับเบิ้ลยูทีเอทัวร์ 125 ได้เป็นครั้งแรก พร้อมรับเงินรางวัล 15,500 ดอลลาร์สหรัฐ หรือประมาณ 490,000 บาท และคะแนนสะสมอันดับโลก 125 คะแนน</p>
<!-- /wp:paragraph -->

<!-- wp:paragraph -->
<p>ทั้งนี้ นับเป็นแชมป์ที่ 2 ของ มนัญชญา ในปี 2026 ต่อจากไอทีเอฟ W75 เมื่อเดือนมกราคม ที่ผ่านมา และเป็นนักเทนนิสหญิงไทยคนที่สองที่ได้แชมป์หญิงเดี่ยว ดับเบิ้ลยูทีเอ 125 ต่อจาก ลักษิกา คำขำ ซึ่งเคยได้แชมป์ 2 รายการ เมื่อปี 2018 หนึ่งในนั้นคือรายการเดียวกันกับที่ มนัญชญา ได้</p>
<!-- /wp:paragraph -->

<!-- wp:paragraph -->
<p>นอกจากนี้ มนัญชญา ยังได้รองแชมป์ประเภทหญิงคู่ในรายการเดียวกัน หลังจับคู่กับ นิโคล ฟอสซา ฮูเออร์โก มือคู่อันดับ 99 ของโลก จากอาร์เจนตินา ลงแข่งรอบชิงชนะเลิศ และปราชัยให้แก่คู่นักเทนนิสสาวรัสเซีย คู่มือวางอันดับ 2 ของรายการ เอเลน่า ปริดันคินา มือคู่อันดับ 75 ของโลก กับ โปลินา ยัตเชนโก มือคู่อันดับ 255 ของโลก ไปแบบน่าเสียดาย 1-2 เซต 6-7 ไทเบรก 3-7, 6-1 และซูเปอร์ไทเบรก 5-10</p>
<!-- /wp:paragraph -->

<!-- wp:paragraph -->
<p>คู่ของไหม ได้รับเงินรางวัลไปแบ่งกัน 4,300 ดอลลาร์สหรัฐ หรือประมาณ 137,000 บาท และคะแนนสะสมอันดับโลก คนละ 81 คะแนน</p>
<!-- /wp:paragraph -->

<!-- wp:image {"id":54479,"sizeSlug":"full","linkDestination":"none"} -->
<figure class="wp-block-image size-full"><img src="https://www.bucket.cloudaccess9.com/ltatorg/2026/02/630466080_1340986098064369_7655870042934695915_n.jpg" alt="" class="wp-image-54479"/></figure>
<!-- /wp:image -->