<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#7f00a3"}}} -->
<p class="has-text-align-center has-vce-bg-color has-text-color has-background" style="background-color:#7f00a3;font-size:20px"><strong>"ธนภัทร-ลัลนา" หวดเดี่ยวไม่ผ่านรอบแรกศึกยช.วิมเบิลดัน2022</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสเยาวชนแกรนด์สแลม รายการ "วิมเบิลดัน 2022" สะสมคะแนนเยาวชนโลก ระดับเกรดเอ ที่ออล อิงแลนด์ เทนนิสคลับ ในกรุงลอนดอน ประเทศอังกฤษ เมื่อวันอาทิตย์ที่ 3 ก.ค.65 ที่ผ่านมา ซึ่งมี 2 นักเทนนิสเยาวชนไทย "ต้นไม้"ธนภัทร นิรันดร กับ "รวงข้าว" ลัลนา ธาราฤดี ลงแข่งขันท่ามกลางกองเชียร์ชาวไทยที่อยู่ในอังกฤษเข้าไปให้กำลังใจอย่างอบอุ่น รวมถึง "นก" นพวรรณ เลิศชีวกานต์ อดีตทีมชาติไทยและอดีตแชมป์เยาวชนวิมเบิลดัน ปี 2009 เข้ามาให้กำลังใจน้องๆด้วยเช่นกัน<br>ประเภทชายเดี่ยว รอบแรก "ต้นไม้" ธนภัทร นิรันดร มืออันดับ 43 เยาวชนโลก พบกับ ดิโน่ พริซมิก มือวางอันดับ 9 ของรายการ มืออันดับ 11 เยาวชนโลก จากโครเอเชีย ซึ่งแมทช์นี้ ต้นไม้ ไม่สามารถต้านความแข็งแกร่งของคู่แข่งได้แพ้ไป 0-2 เซต ด้วยสกอร์ 1-6 และ 2-6<br>ด้าน ประเภทหญิงเดี่ยว รอบแรก "รวงข้าว" ลัลนา ธาราฤดี มืออันดับ 57 เยาวชนโลก แพ้ให้กับ ลูเซีย แปย์เร่ มืออันดับ 30 เยาวชนโลก จากอาร์เจนตินา มือวาง 15 ของรายการ 1-2 เซต 7-5 ,3-6 และ 2-6 ตกรอบแรกไปอย่างน่าเสียดาย<br>อย่างไรก็ตามนักหวดเยาวชนไทยทั้ง 2 คนยังมีโปรแกรมแข่งประเภทคู่ ซึ่ง ธนภัทร จับคู่กับ จาเด้น วีเกส นักหวดเยาวชนวัย 17 ปีจากแคนาดา มืออันดับ 22 เยาวชนโลก ซึ่งคู่นี้เคยทำผลงานเยี่ยมยอดร่วมกันในการแข่งขันเยาวชน แกรนด์สแลม ออสเตรเลียน โอเพ่น 2022 ด้วยการผ่านเข้ารอบรองชนะเลิศมาแล้ว<br>ส่วนโปรแกรมรอบแรก ประเภทชายคู่ ธนภัทร กับ จาเด้น วีเกส จะต้องเจอกับคู่นักเทนนิสดาวรุ่งเจ้าถิ่นที่ได้สิทธิพิเศษ หรือไวล์การ์ดลงแข่งขัน ลูก้า พาว มืออันดับ 139 เยาวชนโลก กับ เฮนรี่ เซิร์ล มืออันดับ 401 เยาวชนโลก เป็นคู่สุดท้ายในสนามหมายเลข 5 ในวันที่ 4 ก.ค.นี้<br>ขณะที่ ลัลนา จับคู่กับ ซายากะ อิชิอิ นักเทนนิสญี่ปุ่น มืออันดับ 44 เยาวชนโลก พบกับคู่มือวาง 7 ของรายการ ลูเซียน่า โมยาโน่ มืออันดับ 22 เยาวชนโลก จากอาร์เจนติน่า กับ ลุคเซียน่า เปเรซ อาลาร์กอน มืออันดับ 39 เยาวชนโลกจากเปรู</p>
<!-- /wp:paragraph -->

<!-- wp:image {"id":32720,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/B6FC9400-D2C7-4F23-862A-5100BF128C75-768x1024.jpeg" alt="" class="wp-image-32720"/></figure>
<!-- /wp:image -->