<!-- wp:paragraph {"align":"center","style":{"typography":{"fontSize":20},"color":{"background":"#efdae1"}}} -->
<p class="has-text-align-center has-background" style="background-color:#efdae1;font-size:20px"><strong>เด็กไทยเปิดสนามได้สวยเก็บแต้มแรก "ไอทีเอฟ เอเชีย"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น-2022" รอบคัดเลือกโซนเอเชียตะวันออกเฉียงใต้ เพื่อคัดทีมสู่รอบชิงชนะเลิศแห่งเอเชีย ได้เปิดฉากขึ้นเมื่อวันที่ 18 ก.ค. ที่ผ่านมา โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธีเปิด ณ ศูนย์พัฒนากีฬาเทนนิสแห่งชาติ เมืองทองธานี และมี โจนาธาน สตั๊ปปส์ เจ้าหน้าที่จากสหพันธ์เทนนิสนานาชาติ (ไอทีเอฟ) ชาวอังกฤษ ร่วมด้วย ประเภททีมชาย มี 5 ทีม ร่วมชิงชัย ได้แก่ กัมพูชา อินโดนีเซีย มาเลเซีย พม่า และไทย แข่งขันพบกันหมดเพื่อจัดอันดับ นัดแรก ทีมไทย พบกับ กัมพูชา ปรากฏว่า ทีมไทยประเดิมสนามได้อย่างสวยงาม เอาชนะได้ 3 คู่รวด (คู่แรก เดี่ยวมือ 2 ตรัย ศรีเสน ชนะ อิวาน หลัว 6-0, 6-0, เดี่ยวมือ 1 พศิน สินฉลอง ชนะ รัทนัก พอร์ส 6-0, 6-1 ประเภทคู่ ธรรม์ พันธราธร และ ตรัย ศรีเสน ชนะ รัทนัก พอร์ส และ ทิม ย็อก 6-0, 6-0) ส่งผลให้ทีมไทยเก็บแต้มแรกได้สำเร็จ </p>
<!-- /wp:paragraph -->

<!-- wp:paragraph -->
<p>ส่วนผลการแข่งขันคู่อื่น พบกันหมด นัดแรก ทีมชาย พม่า ชนะ มาเลเซีย 3-0 คู่ ด้านทีมหญิง มาเลเซีย ชนะ อินโดนีเซีย 2-1 คู่ "โค้ชเอ็กซ์" นายพชรพล คำสมาน ผู้ฝึกสอนทีมชายไทย กล่าวว่า สำหรับแมทช์นี้ ได้ให้นักกีฬาเล่นตามฟอร์มของตัวเอง ทำให้ดีที่สุด การแข่งขันพบกันหมด ทุกคะแนนมีความสำคัญ ทั้งคะแนนระหว่างเซตและคะแนนรวม ในที่สุดก็ทำได้ตามเป้า หลังจากนี้ ทีมไทยจะได้พัก 1 วัน จะลงแข่งขันนัดต่อไป วันที่ 20 ก.ค. พบกับ พม่า, วันที่ 21 ก.ค. พบ มาเลเซีย และนัดสุดท้าย วันที่ 22 ก.ค. พบ อินโดนีเซีย ด้านประเภททีมหญิง มี 3 ทีม ร่วมชิงชัย ได้แก่ อินโดนีเซีย มาเลเซีย และไทย แข่งขันพบกันหมดเพื่อจัดอันดับ ในส่วนทีมเยาวชนหญิงไทย เมื่อวันที่ 18 ก.ค. ไม่มีโปรแกรมแข่งขัน แต่ได้ลงสนามฝึกซ้อม ภายใต้การดูแลของ "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมหญิง เพื่อเตรียมความพร้อมสำหรับการแข่งขันนัดแรก วันที่ 19 ก.ค. โดยจะพบกับ ทีมอินโดนีเซีย</p>
<!-- /wp:paragraph -->

<!-- wp:image {"id":32959,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/294594554_5506471969375726_4372068065592992995_n-1024x683.jpg" alt="" class="wp-image-32959"/></figure>
<!-- /wp:image -->