<!-- wp:paragraph {"align":"center","style":{"typography":{"fontSize":20},"color":{"background":"#d4e4ea"}}} -->
<p class="has-text-align-center has-background" style="background-color:#d4e4ea;font-size:20px"><strong>"แมงปอ-ภวิชญ์" โชว์ฟอร์มปราบมือวางฉลุยคัดหวดเอทีพี บางกอก โอเพ่น วีค3 </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ เข้าสู่สัปดาห์ที่ 3 ในรายการ Bangkok Open 3 หรือ บางกอก โอเพ่น 3 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,444,000 บาท แข่งขันที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี โดยเป็นความร่วมมือในการจัดระหว่าง สมาพันธ์นักเทนนิสชาย (เอทีพี) และ สมาคมกีฬาลอนเทนนิสแห่งประเทศไทย ในพระบรมราชูปถัมภ์ และเมื่อวันที่ 12 ม.ค. 2568 เป็นการแข่งขันวันแรก คู่ที่น่าสนใจ ประเภทชายเดี่ยว รอบคัดเลือก รอบแรก "แมงปอ" ภวิชญ์ สอนหลักทรัพย์ นักเทนนิสไทย วัย 25 ปี มือ 859 ของโลก ได้ไวลด์การ์ดหรือสิทธิพิเศษลงสนามแข่งขันกับ มาเร็ค เกนเกล จากสาธารณรัฐเช็ก วัย 29 ปี มือ 259 ของโลก และเป็นมือวางอันดับ 5 ของรอบคัดเลือก ผลการแข่งขัน ปรากฏว่า ภวิชญ์เล่นได้ยอดเยี่ยม ไม่หวั่นแม้เป็นมือรอง ก่อนเอาชนะมือวางได้สำเร็จ 2-0 เซต ด้วยสกอร์ 6-4 และ 6-2 ในเวลาเพียง 67 นาที โดยแมทช์นี้ ภวิชญ์ เสิร์ฟเอซได้ 5 ครั้ง เสียเพียง 1 ดับเบิล ฟอลท์ ในขณะที่เต็ง 5 ของรอบนี้ เสิร์ฟเอซได้เพียงครั้งเดียว และเสียถึง 7 ดับเบิล ฟอลท์</p>
<!-- /wp:paragraph -->

<!-- wp:paragraph -->
<p>ภวิชญ์ ควงแร็กเกตคู่ใจผ่านเข้ารอบคัดเลือก รอบสุดท้าย ไปพบกับ ซุน ฟาจิง นักหวดชาวจีน วัย 28 ปี มือ 279 ของโลก และเป็นมือวางอันดับ 7 ของรอบคัดเลือก ที่เข้ารอบด้วยการเอาชนะ นาโอกิ นาคากาวะ หนุ่มญี่ปุ่นวัย 28 ปี มือ 374 ของโลก 2-1 เซต ด้วยสกอร์ 6-2, 3-6 และ 6-1 โดย ภวิชญ์ กับ ซุน ฟาจิง จะแข่งขันกันวันที่ 13 ม.ค. 2568 และผู้ชนะจะได้สิทธิ์เข้าไปแข่งขันต่อในรอบเมนดรอว์หรือรอบหลักของการแข่งขัน ส่วนชายเดี่ยวอีกคู่ที่น่าสนใจ แม้นักเทนนิสไทยจะไม่สามารถผ่านเข้ารอบได้ แต่ก็สู้ได้อย่างสนุก ซึ่งเป็นการพบกันระหว่าง "พัตเตอร์" ธนภัทร บุศราวงศ์ นักเทนนิสดาวรุ่งไทย วัย 18 ปี มือ 1479 ของโลก ได้ไวลด์การ์ดลงสนามแข่งขันกับ โกร็องแต็ง เดนอลลี นักเทนนิสชาวฝรั่งเศส วัย 27 ปี มือ 297 ของโลก และเป็นมือวางอันดับ 10 ของรอบคัดเลือก และหลังจาก ธนภัทร ได้พยายามสู้อย่างเต็มที่ แต่ก็ไม่สามารถต้านความแข็งแกร่งของคู่แข่งขัน ทำให้เป็นฝ่ายปราชัยไปด้วยสกอร์ 4-6 ทั้งสองเซต ในเวลา 1 ชั่วโมง 28 นาที</p>
<!-- /wp:paragraph -->

<!-- wp:paragraph -->
<p>ธนภัทร ตกรอบคัดเลือก ได้รับเงินรางวัลปลอบใจ จำนวน 240 ดอลลาร์สหรัฐ หรือประมาณ 8,265 บาท ในขณะที่ โกร็องแต็ง เดนอลลี ผ่านเข้ารอบคัดเลือก รอบสุดท้าย พบกับ ฟรานเชสโก มาสเตรลลี่ จากอิตาลี มือ 237 ของโลก และมือวางอันดับ 2 ของรอบคัดเลือก ที่ชนะ มาซามิจิ อิมามูระ จากญี่ปุ่น มือ 354 ของโลก ไปอย่างสุดมัน 2-1 เซต 6-2, 4-6 และ 7-6 ไทเบรก 7-2 ในส่วนผลการแข่งขันคู่อื่น ๆ มีดังนี้ ชายเดี่ยว รอบคัดเลือก รอบแรก ยุทธนา เจริญผล แพ้ ริโอ โนกุจิ (ญี่ปุ่น) 2-6, 6-7(5-7) โดย ริโอ โนกุจิ เป็นแชมป์ชายเดี่ยว Bangkok Open 2, เครดิต ไชยรินทร์ แพ้ เอ็นริโก ดัลลา วาลเล (อิตาลี) 5-7, 1-6 </p>
<!-- /wp:paragraph -->

<!-- wp:paragraph -->
<p>ฮิโรกิ โมริยะ (ญี่ปุ่น) ชนะ ซู หยู ซิ่ว (ไต้หวัน) 7-6(4), 6-3 เคลเมนท์ ตาบูร์ (ฝรั่งเศส) ชนะ โอเล็ก ปรีฮอดโก้ (ยูเครน) 7-6(5), 4-6 และ 6-2</p>
<!-- /wp:paragraph -->

<!-- wp:image {"id":47352,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/473188974_1028920262604289_1755160251588929092_n-1024x683.jpg" alt="" class="wp-image-47352"/></figure>
<!-- /wp:image -->