<!-- wp:paragraph {"align":"center","style":{"typography":{"fontSize":20},"color":{"background":"#d3effb"}}} -->
<p class="has-text-align-center has-background" style="background-color:#d3effb;font-size:20px"><strong>"พัชรินทร์" เข้าชิงหญิงเดี่ยวตามคาดแถมคว้าแชมป์คู่ผสมเทนนิส"ออมสิน" </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ "ออมสิน ไทยแลนด์ แชมป์เปี้ยนชิพ" สนาม 7 ชิงเงินรางวัลรวม 600,000 บาท ที่สนาม อบจ.เชียงราย เมื่อวันที่ 13 ก.ย. 2568 ได้รับเกียรติจาก นายจิราวุฒิ แก้วเขื่อน รองนายกองค์การบริหารส่วนจังหวัดเชียงราย เป็นประธานในพิธีมอบรางวัลให้แก่นักกีฬา โดยมี พันเอกวัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทยฯ ร่วมในพิธีด้วย ไฮไลท์การแข่งขันอยู่ที่ "อีฟ" พัชรินทร์ ชีพชาญเดช นักเทนนิสสาวขอนแก่น ดีกรีทีมชาติไทยชุดซีเกมส์ 2025 ซึ่งโชว์ฟอร์มได้ตามมาตรฐานของตัวเอง ทั้งผ่านเข้ารอบชิงชนะเลิศ ประเภทหญิงเดี่ยว และคว้าแชมป์ประเภทคู่ผสมในวันเดียวกัน หญิงเดี่ยว รอบรองชนะเลิศ พัชรินทร์ ซึ่งเป็นมือวาง 1 ของรายการ เอาชนะ พิมพ์มาดา ทองคำ มือวาง 3 จากสุราษฎร์ธานี 2-0 เซต 6-3, 6-2 เข้าไปชิงชนะเลิศกับ "เบียร์" โชติรินทร์ แก้วก่า เยาวชนทีมชาติไทยจากชลบุรี มือวาง 2 ที่ตัดเชือกชนะรุ่นพี่ ลัลดา กำหอม จาก กทม. 2-0 เซต 6-3, 7-6(5)</p>
<!-- /wp:paragraph -->

<!-- wp:paragraph -->
<p>ด้านคู่ผสม รอบชิงชนะเลิศ พัชรินทร์ กับ ปัญณ์ณวัชญ์ สุทธิสมบูรณ์ จากลำปาง ช่วยกันหวดเอาชนะ ทิพย์ธารา สองเป็ง จากลำปาง และ เครดิต ไชยรินทร์ จาก กทม. 2-0 เซต 6-3, 6-1 พัชรินทร์ กับ ปัญณ์ณวัชญ์ ได้ครองแชมป์และรับเงินรางวัลไปแบ่งกัน 14,000 บาท ส่วนคู่รองแชมป์ได้รับ 8,000 บาท ชายคู่ รอบชิงชนะเลิศ กฤติน โกยกุล จากพังงา กับ จิรัฏฐ์ นวสิริสมบูรณ์ จาก กทม. เอาชนะ แม็กซิม โคโลโมเอตส์ กับ เซเมน โวโรนิน ได้แบบขาดลอย 6-1, 6-1 กฤติน กับ จิรัฏฐ์ ได้ครองแชมป์และรับเงินรางวัลไปแบ่งกัน 20,000 บาท ขณะที่คู่รองแชมป์ได้รับ 10,000 บาท หญิงคู่ รอบชิงชนะเลิศ พรนภัส หงส์จำรัสศิลป์ จากนครปฐม และ พิมพ์มาดา ทองคำ จากสุราษฎร์ธานี ชนะ โชติรินทร์ แก้วก่า จากชลบุรี และ ภัทรวดี ชนะวงศ์ จากพระนครศรีอยุธยา 2-0 เซต 6-1, 6-1 พรนภัส กับ พิมพ์มาดา ได้แชมป์หญิงคู่ร่วมกัน พร้อมรับเงินรางวัลไปแบ่งกัน 14,000 บาท ส่วนคู่รองแชมป์ได้รับ 8,000 บาท ขณะที่ผลชายเดี่ยว รอบรองชนะเลิศ ธนกร ศรีรัตน์ มือวาง 4 จาก กทม. เอาชนะ ชาร์ลส์ กล่ำสมบัติ จากเชียงใหม่ 2-0 เซต 6-0, 6-2 ได้เข้าชิงชนะเลิศกับ กฤติน โกยกุล มือวาง 3 จากพังงา ที่ชนะ จิรัฏฐ์ นวสิริสมบูรณ์ มือวาง 2 จาก กทม. ด้วยสกอร์ 1-6, 6-0 และ 0-0 Ret. (จิรัฏฐ์เวียนศีรษะ) อนึ่ง การแข่งขันเทนนิส รายการ "ออมสิน ไทยแลนด์ แชมป์เปี้ยนชิพ" สนาม 7 ชิงเงินรางวัลรวม 600,000 บาท จัดโดย สมาคมกีฬาลอนเทนนิสแห่งประเทศไทยฯ ร่วมกับ ธนาคารออมสิน และ องค์การบริหารส่วนจังหวัดเชียงราย (อบจ.เชียงราย)</p>
<!-- /wp:paragraph -->

<!-- wp:image {"id":51958,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/547255342_1219623893533924_2470424311347215434_n-1024x683.jpg" alt="" class="wp-image-51958"/></figure>
<!-- /wp:image -->