<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#005fa3"}}} -->
<p class="has-text-align-center has-vce-bg-color has-text-color has-background" style="background-color:#005fa3;font-size:22px"><strong>รุ่นเล็กพริกขี้หนูได้คู่ตัดเชือก<br>เทนนิสเยาวชนหาแชมป์ปทท.</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 62 ประจำปี 2567 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 1 เม.ย. 2567 เป็นการแข่งขันวันที่สามของรุ่นอายุไม่เกิน 8 ปี และ 14 ปี
  ไฮไลท์ของวันยกให้การแข่งขันรุ่นเล็กสุดในรายการนี้ รุ่นอายุไม่เกิน 8 ปี ประเภทเยาวชนหญิงเดี่ยว รอบก่อนรองชนะเลิศ ปวรวรรณ ฉัตรมาศ หนูน้อยนักหวดจากชลบุรี พกดีกรีมือวางอันดับ 1 ของรายการ ลงสนามแข่งขันกับ เมตตา ศรีวัฒนพล จากสงขลา ก่อนจะเอาชนะได้ 2 เซตรวด ด้วยสกอร์ 4-0 และ 4-0 ปวรวรรณ ผ่านเข้ารอบรองชนะเลิศ ไปพบกับ ฑีณัชชา อินทรสุข มือวางอันดับ 3 จากสุราษฎร์ธานี ที่ชนะ ณิชชา โพธานันท์ จาก กทม. 2-0 เซต 4-0 และ 4-0
  ประเภทเยาวชนชายเดี่ยว รุ่นอายุไม่เกิน 8 ปี รอบก่อนรองชนะเลิศ ธนภัทร ศรีพุดฑา นักเทนนิสจากขอนแก่น มือวางอันดับ 1 ของรายการ ควงแร็กเกตคู่ใจเดินหน้าเข้ารอบต่อไปได้เช่นกัน หลังจากหวดเอาชนะ กิตติธีร์ ผลพนิชรัศมี จากนนทบุรี 2-0 เซต 4-1 และ 4-1 ผ่านเข้ารอบรองชนะเลิศ ไปพบกับ พิชญ์ แสนบัวหลวง มือวางอันดับ 6 จากเชียงราย ที่หวดชนะ ณัฏฐชัย โลหะสุวรรณ มือวางอันดับ 3 จากพระนครศรีอยุธยา 2-0 เซต 4-1 และ 4-2
  ในส่วนผลการแข่งขันคู่อื่น ๆ มีดังนี้ รุ่นอายุไม่เกิน 8 ปี รอบก่อนรองชนะเลิศ ชายเดี่ยว ภาคิน ศิลปธรรมวานิช (กทม.) ชนะ ธีธัช ภูวไพรศิริศาล (ขอนแก่น) 1-4, 5-3 และซูเปอร์ไทเบรก 10-8 ดัสติน เขียวรักษา (ชลบุรี) ชนะ ภฤษชา สกุลพิพัฒน์ (ภูเก็ต) 4-0, 3-5 และซูเปอร์ไทเบรก 10-5 ด้านหญิงเดี่ยว นิศรา เอกอรมัยผล (กทม.) ชนะ ธรัญญา วิสุทธิธาดา (นนทบุรี) 4-2, 4-0 ศวันรัต เครือญาติดี (กทม.) ชนะ คณินพิชญ์ วโรภาษ (กทม.) 4-2, 4-1
  รุ่นอายุไม่เกิน 14 ปี ชายเดี่ยว รอบก่อนรองชนะเลิศ เสฏฐวุฒิ เปาวนา (อุดรธานี) ชนะ ณปราธ ละไล (กทม.) 6-1, 6-3 พัชรพล หลีกุล (สงขลา) ชนะ ศิวกร ฉวยกระโทก (นครราชสีมา) 6-2, 6-1 ปาณะวัฒศ์ เซี่ยงเห็น (ภูเก็ต) ชนะ ทาคะโตชิ ซาคาอิ (ชลบุรี) 6-2, 6-1 ยองเจ ทองรุ่ง (กทม.) ชนะ ณัฐวุฒิ โพธิสุทธิ์ (ชลบุรี) 6-0, 6-4
  หญิงเดี่ยว รอบก่อนรองชนะเลิศ โชติรินทร์ แก้วก่า (ชลบุรี) ชนะ พิรยา ทรัพย์พันแสน (ปทุมธานี) 6-3, 6-2 กนกอินทร์ วงศ์ภูวรักษ์ (กทม.) ชนะ ทักษญา ตันนิติกุล (สงขลา) 6-2, 6-2 แพรวา เทพหัสดิน ณ อยุธยา (กทม.) ชนะ ณวรรญา ณภาสวรรณ (ปทุมธานี) 6-3, 6-2 พลอยทิพย์ ธนศิรินวกุล (กทม.) ชนะ สุรพิชญา คล้อยดี (เพชรบุรี) 6-2, 7-5
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-draws-MTQ3NA==.html</code></pre>
<!-- /wp:code -->

<!-- wp:image {"id":42203,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4259-1024x683.jpeg" alt="" class="wp-image-42203"/></figure>
<!-- /wp:image -->