<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>หนุ่มซิมบับเว-ญี่ปุ่นคว้าแชมป์คู่<br>"บางกอก โอเพ่น ชาเลนเจอร์ 2"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "บางกอก โอเพ่น ชาเลนเจอร์" สนามที่ 2 (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,350,700 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 3 ก.ย. 2565 มีพิธีมอบรางวัลในประเภทคู่ โดยได้รับเกียรติจาก น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธี
       ประเภทคู่ รอบชิงชนะเลิศ เบนจามิน ล็อก จากซิมบับเว และ ชิมิสุ ยูตะ จากญี่ปุ่น มืออันดับ 218 และ 334 ของโลกในประเภทคู่ตามลำดับ โชว์ฟอร์มการเล่นที่เข้าขา ในฐานะคู่เต็ง 3 ของรายการ เอาชนะ คริสโตเฟอร์ รุงกัท จากอินโดนีเซีย และ ฟรานซิส เคซีย์ อัลแคนทาร่า จากฟิลิปปินส์ มืออันดับ 253 และ 445 ของโลกในประเภทคู่ตามลำดับ 2-0 เซต ด้วยสกอร์ 6-1 และ 6-3 คว้าแชมป์ไปครอง 
       หลังการแข่งขัน น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทยฯ ได้มอบโล่และป้ายเงินรางวัลให้แก่นักกีฬา โดยคู่แชมป์ เบนจามิน ล็อก และ ชิมิสุ ยูตะ ได้รับเงินรางวัลร่วมกัน 2,000 ดอลลาร์สหรัฐ หรือประมาณ 72,000 บาท และคะแนนสะสมอันดับโลก คนละ 50 คะแนน ส่วนคู่รองแชมป์ คริสโตเฟอร์ รุงกัท และ ฟรานซิส เคซีย์ อัลแคนทาร่า ได้รับร่วมกัน 1,160 ดอลลาร์สหรัฐ หรือประมาณ 41,760 บาท และคะแนน คนละ 30 แต้ม
       ขณะที่ประเภทเดี่ยว รอบรองชนะเลิศ โอมาร์ เจสิก้า นักเทนนิสจากออสเตรเลีย วัย 25 ปี มือ 367 ของโลก ที่ตกเป็นรองหลังพ่ายเซตแรก ไล่หวดตีเสมอ กาเบรียล เดคัมป์ส นักหวดบราซิล วัย 23 ปี มือวาง 5 ของรายการ และมือ 286 ของโลก เป็น 1-1 เซต ต้องดวลเซตสาม และปรากฏว่า หลังจาก โอมาร์ เจสิก้า นำอยู่ 3-0 เกม ทางหนุ่มบราซิลได้ขอถอนตัวออกจากการแข่งขัน เนื่องจากฮีทสโตรก ส่งผลให้ โอมาร์ เจสิก้า เป็นฝ่ายชนะด้วยสกอร์ 5-7, 6-4 3-0Ret. 
        โอมาร์ เจสิก้า เข้าไปชิงชนะเลิศกับ อาร์เธอร์ คาโซซ์ นักหวดวัย 20 ปี จากฝรั่งเศส มือ 432 ของโลก ที่ตัดเชือกชนะ บีบิท ซูคาเยฟ จากคาซัคสถาน วัย 21 ปี มือ 395 ของโลก 2-0 เซต 6-1 และ 7-6 ไทเบรก 8-6 โดยแมทช์นี้ อาร์เธอร์ คาโซซ์ เสิร์ฟเอซถึง 10 ครั้ง ในขณะที่ บีบิท ซูคาเยฟ เสิร์ฟเอซ 7 ครั้ง แต่เสียถึง 8 ดับเบิลฟอลท์</code></pre>
<!-- /wp:code -->

<!-- wp:image {"id":33620,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/598719E7-E834-4594-83A2-8EB86B1466DB-1024x683.jpeg" alt="" class="wp-image-33620"/></figure>
<!-- /wp:image -->