<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"ธีร์ธวัช" พ่ายมือวาง 3 เทนนิสเยาวชนสิงคโปร์</strong></p>
<!-- /wp:paragraph -->

<!-- wp:code -->
<pre class="wp-block-code"><code> การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ รายการ "เจ60 สิงคโปร์ ไอทีเอฟ จูเนียร์ แชมเปี้ยนชิพส์ (1) 2024" ที่ประเทศสิงคโปร์ เมื่อวันที่ 4 มีนาคม เป็นการแข่งขันรอบเมนดรอว์

 ประเภทชายเดี่ยว รอบแรก ธีร์ธวัช ธวัชผ่องศรี มืออันดับ 1,137 เยาวชนโลก เจอศึกหนักกับอัลดิโต รามาดาน ทวี กุรเนียวาน มือวางอันดับ 3 และมือ 587 เยาวชนโลกจากอินโดนีเซีย ก่อนพ่ายไป 3-6, 3-6

 ส่วนการแข่งขันรอบคัดเลือกชายเดี่ยว พีรวัชร สุขใจ มือ 2,052 เยาวชนโลก ซึ่งเป็นมือวางอันดับ 1 ของรอบคัดเลือก พ่ายให้อัลเลน เหลียง จากสิงคโปร์ 6-3, 2-6, 6-10 ในการแข่งขันรอบแรก ส่วนคู่แฝด ภูชิสส์ สุขใจ มือ 3,174 เยาวชนโลก รอบแรกเอาชนะฟลินน์ โคเวนทรี เซิร์ล มือ 2,813 เยาวชนโลกจากออสเตรเลีย 7-5, 7-6(4) ก่อนปราชัยให้อีธาน เดวิด แซ็ปป์ มือวางอันดับ 4 รอบคัดเลือก มือ 2,458 เยาวชนโลกจากอินโดนีเซีย 5-7, 3-6 ในรอบคัดเลือกรอบสอง

 ด้านภาธรรม เหล่าสกุลพร มือ 2,650 เยาวชนโลก ในรอบคัดเลือกรอบแรก เอาชนะจัสติน หลี่ จากสิงคโปร์ 6-3, 6-1 รอบสองเอาชนะแอชเชอร์ ยูล อ่อง มือ 2,296 เยาวชนโลกจากสิงคโปร์ 6-2, 6-1 แต่ไปพ่ายให้โจอาชิม มิก้า กูนาวาน มือวาง 6 และมือ 2,526 เยาวชนโลกจากอินโดนีเซีย 2-6, 6-2, 6-10 ในรอบคัดเลือกรอบสุดท้าย พลาดตั๋วเมนดรอว์อย่างน่าเสียดาย

 ขณะที่ภูดิถ ปภัสร์สิริกุล มือวาง 7 และมือ 2,526 เยาวชนโลก พ่ายให้โรเบิร์ต โดลยา จากสิงคโปร์ 6-2, 4-6, 5-10 ในรอบคัดเลือกรอบแรก</code></pre>
<!-- /wp:code -->

<!-- wp:paragraph -->
<p>แฟ้มภาพ</p>
<!-- /wp:paragraph -->

<!-- wp:image {"id":41824,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4092-1024x574.jpeg" alt="" class="wp-image-41824"/></figure>
<!-- /wp:image -->