<!-- wp:paragraph {"align":"center","style":{"typography":{"fontSize":20},"color":{"background":"#e9f8fe"}}} -->
<p class="has-text-align-center has-background" style="background-color:#e9f8fe;font-size:20px"><strong>เพียงธาร จับคู่จีน เข้าชิง "W15หม่าอันชาน" </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ “W15 หม่าอันชาน” ชิงเงินรางวัลรวม 15,000 ดอลลาร์สหรัฐ หรือประมาณ 487,327 บาท ที่ประเทศจีน เมื่อวันที่ 30 พ.ค.68 ประเภทหญิงคู่ รอบรองชนะเลิศ เพียงธาร มือคู่ 214 ของโลก จับคู่กับ หวัง เจียฉี จากจีน มือคู่ 607 ของโลก ในฐานะคู่มือวาง 2 รายการ ช่วยกันหวดเอาชนะ คู่นักเทนนิสเจ้าถิ่น คู่มือวาง 3 รายการ หวัง เหม่ยหลิง มือคู่ 348 โลก กับ หยาง ยี่ มือคู่ 622 ของโลก 2-0 เซต 6-2, 6-4 เพียงธาร กับ คู่ชาวจีน ผ่านเข้ารอบชิงชนะเลิศไปพบ อานาสตาเซีย เกรชกินา มือคู่ 608 โลก กับ คริสเตียนน่า ซิโดโรวา มือคู่ 757 โลก ส่วนผลประเภทหญิงเดี่ยวรอบก่อนรองชนะเลิศ เอิร์ธ" เพียงธาร ผลิพืช นักเทนนิสหญิงไทย มืออันดับ 896 ของโลก แพ้ หวังเจียอี้ นักเทนนิสจีน มืออันดับ 1184 ของโลก 1-2 เซต 4-6, 7-6(7-4), 5-7 "บัว" กมลวรรณ ยอดเพ็ชร ดาวรุ่งไทยวัย 17 ปี มือ 1,201 ของโลก ที่ได้สิทธิ์ลงแข่งรอบเมนดรอว์ในฐานะนักเทนนิสเยาวชนที่มีอันดับท็อป 100 ของโลก ซึ่งปัจจุบัน กมลวรรณ รั้งอันดับ 69 เยาวชนโลก แพ้ นักเทนนิสเจ้าถิ่น หลิว ฟางโจว มืออันดับ 422 ของโลก และเป็นมือวาง 1 ของรายการ 1-2 เซต 6-3, 2-6, 2-6</p>
<!-- /wp:paragraph -->

<!-- wp:image {"id":49809,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/502853546_1135722461924068_8127236616850933069_n-768x1024.jpg" alt="" class="wp-image-49809"/></figure>
<!-- /wp:image -->