<!-- wp:paragraph {"align":"center","style":{"typography":{"fontSize":20},"color":{"background":"#bed6e0"}}} -->
<p class="has-text-align-center has-background" style="background-color:#bed6e0;font-size:20px"><strong>"พลอยเพชร-อัญวีณ์" ผงาดแชมป์หญิงคู่ปิดฉากเทนนิสเยาวชน "GSB Asian 14" </strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ ร่วมกับ ธนาคารออมสิน (GSB) จัดการแข่งขันเทนนิสเยาวชนเอเชีย รุ่นอายุไม่เกิน 14 ปี รายการ GSB Asian 14&amp;Under 2025 (2) เก็บคะแนนสะสมอันดับเยาวชนเอเชีย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 1 ส.ค. 2568 เป็นวันสุดท้าย ผลประเภทหญิงเดี่ยว รอบชิงชนะเลิศ พลอยเพชร ด้วงเขียว นักหวดไทย มือวาง 1 ของรายการ ปราชัยให้แก่ ไอลารา คาคาบาเยวา มือวาง 4 จากเติร์กเมนิสถาน ด้วยสกอร์ 6-1, 1-6 และ 0-3 Ret. (รีไทร์) ซึ่ง พลอยเพชร ได้ขอถอนตัวเพราะเจ็บขา จึงได้รองแชมป์ ได้รับคะแนนสะสมอันดับเยาวชนเอเชีย 133 คะแนน ส่วน ไอลารา ในฐานะแชมป์ ได้รับ 200 คะแนน ด้านแชมป์ชายเดี่ยวเป็นของ อาลี เกลเดียฟ จากเติร์กเมนิสถาน ที่ในรอบชิงชนะเลิศ เอาชนะ ชิฟ โมฮัน มือวาง 1 จากฮ่องกง 2-0 เซต 6-3, 6-1 สำหรับ อาลี ในฐานะแชมป์ ได้รับ 200 คะแนน ส่วนรองแชมป์ได้รับ 133 คะแนน</p>
<!-- /wp:paragraph -->

<!-- wp:paragraph -->
<p>ส่วนหญิงคู่ รอบชิงชนะเลิศ โดยหลังจาก พลอยเพชร ได้พักและรักษาอาการบาดเจ็บในเบื้องต้น ก็พร้อมลงสนามอีกครั้ง ซึ่งคู่กับ อัญวีณ์ ไพศาลภาณุวงศ์ เป็นคู่มือวาง 1 ช่วยกันหวดเอาชนะ อาร์ภรนันท์ โซเฟีย แสงสุชาติ จากไทย กับ ออบรี คาดีร์ จากอินโดนีเซีย 2-0 เซต 6-1, 6-2 พลอยเพชร กับ อัญวีณ์ ได้ครองแชมป์ ขณะที่ผลชายคู่ รอบชิงชนะเลิศ ฌาน เลาอมรพาณิชย์ กับ เดนิส เขียวรักษา ปราชัยให้แก่ เคริมเกลดี กูลดูร์ดิเยฟ กับ อาลี เกลเดียฟ จากเติร์กเมนิสถาน 0-2 เซต 5-7, 4-6 สำหรับนักกีฬาที่ได้แชมป์ประเภทหญิงคู่และชายคู่ ได้รับคะแนนสะสมอันดับเยาวชนเอเชีย รุ่นอายุไม่เกิน 14 ปี คนละ 50 คะแนน ส่วนรองแชมป์หญิงคู่และชายคู่ ได้รับคนละ 33.25 คะแนน ทั้งนี้ ในพิธีมอบรางวัล น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้เกียรติเป็นประธานมอบรางวัลให้แก่นักกีฬาที่ได้รับรางวัลทั้งประเภทเดี่ยวและคู่ ท่ามกลางบรรยากาศชื่นมื่น. </p>
<!-- /wp:paragraph -->

<!-- wp:paragraph -->
<p>ลิงก์ภาพ <a rel="noreferrer noopener" href="https://www.flickr.com/photos/188784303@N05/albums/with/72177720327912757?fbclid=IwZXh0bgNhZW0CMTAAYnJpZBExM3JvNGJ5MVNwOGluWUNFTQEezZA78YCUL2hDrwtRNCN1XBdaIJmg7iv4aCj02IYzpFJ13FRFjlvFKaqv1Yk_aem_1-GQDbMr6Nv0yTQl0_liyA" target="_blank">https://www.flickr.com/.../albums/with/72177720327912757...</a></p>
<!-- /wp:paragraph -->

<!-- wp:image {"id":51091,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/526807389_1184510133711967_4478629411670549552_n-1024x682.jpg" alt="" class="wp-image-51091"/></figure>
<!-- /wp:image -->