การแข่งขันเทนนิสอาชีพชาย เอทีพี ชาเลนเจอร์ ทัวร์ รายการ “อีเอ หัวหิน โอเพ่น ชาเลนเจอร์ 2017” ชิงเงินรางวัลรวม 150,000 ดอลลาร์สหรัฐ หรือประมาณ 5,250,000 บาท พร้อมคะแนนสะสมอันดับโลก ที่สนามเทนนิสทรู อารีน่า หัวหิน จ.ประจวบคีรีขันธ์ เมื่อวันที่ 18 พฤศจิกายน เป็นการแข่งขันคัดเลือกรอบแรก ประเภทชายเดี่ยว เพื่อคัดเอา 4 คนผ่านเข้าสู่รอบเมนดรอว์ ที่จะแข่งขันวันที่ 20-26 พฤศจิกายนนี้
<div class="text_exposed_show">

ผลการแข่งขันคัดเลือกรอบแรก ปรากฏว่า พล วัฒนกูล นักหวดหนุ่มไทยวัย 22 ปี มืออันดับ 1,139 ของโลก สามารถเอาชนะ ฟลอเรียน ฟาลเลิร์ท มืออันดับ 823 ของโลก อายุ 25 ปี จากเยอรมนี ได้ 2-0 เซต 6-2, 7-6(6) ซึ่งแมทช์นี้ พล เสิร์ฟไปถึง 11 เอซ และผ่านเข้าสู่การคัดเลือกรอบสอง ไปพบกับ ชุง ยุนซอง มืออันดับ 525 ของโลก ดาวรุ่งวัย 19 ปี จากเกาหลีใต้ ที่เอาชนะ กิติรัตน์ เกิดลาภี 2-0 เซต 6-1, 6-2

ด้านนักหวดไทยรายอื่น พงศภัค เกิดลาภี แพ้ เรียวตะ ทานูมะ (ญี่ปุ่น) 4-6, 4-6, ณัฐดนัย สินเจริญวัฒนา แพ้ มารินโก้ มาโตเซวิช (ออสเตรเลีย) 0-6, 0-6, ปุณณกฤศ กฤษดากร แพ้ วาดรีม เออร์ซู (ยูเครน) 3-6, 2-6, ธนเพชร ฉันทะ แพ้ ลูคัส ออลเลิร์ต (เยอรมนี) 0-6, 1-6, ภวินทร์ จิรภูมิเดช แพ้ โทเบียส ไซม่อน (เยอรมนี) 2-6, 0-6, พลภูมิ โควาพิทักษ์เทศ แพ้ ฟิลิปป์ ดาวีเดนโก้ (รัสเซีย) 2-6, 0-6 และ ชาญชัย สุขตนเอง (ออสเตรเลีย เชื้อสายไทย) แพ้ อเล็กซานเดอร์ บาบาไนน์ (ออสเตรเลีย) 5-7, 3-6

วันเดียวกัน มีการประกบคู่รอบเมนดรอว์ ประเภทชายเดี่ยว ในส่วนนักหวดหนุ่มไทยที่ได้ไวลด์การ์ดเข้าร่วมการแข่งขันทั้ง 4 คน ปรากฏว่า “จูเนียร์” วิชยา ตรงเจริญชัยกุล มือ 1 ของไทย และมืออันดับ 483 ของโลก จะประเดิมสนามกับ ควอน ซุนวู มือวางอันดับ 7 ของรายการ และมืออันดับ 172 ของโลกจากเกาหลีใต้

ขณะที่ “ณัฐ” ปรัชญา อิสโร มืออันดับ 775 ของโลก พบ แมทธิว เอ๊บเดน มือวางอันดับ 1 ของรายการ และมืออันดับ 98 ของโลกจากออสเตรเลีย, “ซีเจ” คงทรัพย์ คงคา มืออันดับ 1,406 ของโลก พบ อาคิระ แซนทิลแลน มืออันดับ 144 ของโลกจากออสเตรเลีย และ “เมฆ” จิรัฏฐ์ นวสิริสมบูรณ์ มืออันดับ 1,420 ของโลก พบ ออสติน ไครจ์เช็ก มืออันดับ 270 ของโลกจากสหรัฐอเมริกา

<img class="aligncenter size-full wp-image-2521" src="https://www.bucket.cloudaccess9.com/ltatorg/2017/11/23561561_1609709852385310_7776599064005678253_n.jpg" alt="" width="960" height="640" />

<img class="aligncenter size-full wp-image-2522" src="https://www.bucket.cloudaccess9.com/ltatorg/2017/11/23561642_1609709899051972_6105418169627252098_n.jpg" alt="" width="960" height="640" />

<img class="aligncenter size-full wp-image-2523" src="https://www.bucket.cloudaccess9.com/ltatorg/2017/11/23622366_1609706879052274_2219760325603158806_n.jpg" alt="" width="960" height="771" />

<img class="aligncenter size-full wp-image-2524" src="https://www.bucket.cloudaccess9.com/ltatorg/2017/11/23722339_1609706885718940_2559578948564817815_n.jpg" alt="" width="960" height="712" />

</div>