<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#7b00a3"}}} -->
<p class="has-text-align-center has-vce-bg-color has-text-color has-background" style="background-color:#7b00a3;font-size:22px"><strong>"มนัญชญา-แม็กซิมัส" ฟอร์มฮอต<br>ทะลุชิงฯหวดไอทีเอฟที่วลัยลักษณ์<br>"ฐานทัพ"ควงหนุ่มญี่ปุ่นคว้าแชมป์คู่</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ศึกเทนนิสอาชีพนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เทนนิสหญิง รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 5 ชิงเงินรางวัลรวม 25,000 ดอลลาร์สหรัฐ หรือประมาณ 909,000 บาท และเทนนิสชาย รายการ "ไอทีเอฟ เมนส์ เซอร์กิต ทัวร์ 2023 (2)" ชิงเงินรางวัลรวม 15,000 ดอลลาร์สหรัฐ หรือประมาณ 545,400 บาท รวม 2 รายการ เงินรางวัลประมาณ 1.45 ล้านบาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 8 ก.ค. 2566 ในช่วงเช้าเป็นการแข่งขันรอบรองชนะเลิศของประเภทเดี่ยว
       ประเภทหญิงเดี่ยว นักเทนนิสไทยโคจรมาพบกัน "ไหม" มนัญชญา สว่างแก้ว วัย 20 ปี มือวาง 6 และมือ 367 โลก พบกับ "ลักส์" ลักษิกา คำขำ วัย 29 ปี มือ 467 ของโลก ผลปรากฏว่า เซตแรกเป็น ลักษิกา ที่ทำได้ดี จึงเก็บชัยได้ก่อน ทว่าหลังจากนั้นเป็น มนัญชญา ที่ทำได้ดีกว่า จนแซงเอาชนะไป 2-1 เซต ด้วยสกอร์ 3-6, 6-4 และ 6-0 โดยแมทช์นี้ มนัญชญา เสิร์ฟเอซ 10 ครั้ง เสีย 2 ดับเบิลฟอลท์ ด้าน ลักษิกา เสิร์ฟเอซ 5 ครั้ง เสียถึง 4 ดับเบิลฟอลท์
       มนัญชญา ผ่านเข้าไปชิงชนะเลิศกับ สาฮาชา ยามาลาป้ลลี นักหวดอินเดีย มือวาง 7 และมือ 390 โลก ที่ตัดเชือกชนะ "เอิร์ธ" เพียงธาร ผลิพืช ของไทย มือวาง 4 และมือ 343 โลก 2-0 เซต ด้วยสกอร์ 6-2, 6-1 สำหรับ ลักษิกา และ เพียงธาร ที่ตกรอบรองชนะเลิศ ได้รับเงินรางวัลปลอบใจ คนละ 1,162 ดอลลาร์สหรัฐ หรือประมาณ 42,250 บาท และคะแนนสะสมอันดับโลก คนละ 18 แต้ม
       ด้านประเภทชายเดี่ยว รอบรองชนะเลิศ นักเทนนิสไทยพบกันเอง "แม็กซิ" แม็กซิมัส ภราพล โจนส์ ลูกครึ่งไทย-ออสเตรเลีย วัย 18 ปี มือ 995 โลก ได้ไวลด์การ์ดลงแข่งขัน พบกับ "บูม" กษิดิศ สำเร็จ วัย 22 ปี มือ 681 โลก โดยคู่นี้เคยพบกันในศึกไอทีเอฟ เมนส์ เซอร์กิต 1 ที่ ม.วลัยลักษณ์ ช่วงต้นเดือน มิ.ย.ที่ผ่านมา ในรอบก่อนรองฯ ครั้งนั้น แม็กซิมัส เป็นผู้ชนะ มาถึงนัดตัดเชือกครั้งนี้ ปรากฏว่า ดวลแร็กเกตกันได้อย่างสนุก ต่างงัดอาวุธโดยเฉพาะลูกเสิร์ฟมาสู้กันอย่างเต็มที่ นานถึง 3 ชั่วโมง 11 นาที สุดท้ายยังเป็น แม็กซิมัส ที่แข็งแกร่งกว่า แซงชนะ 2-1 เซต 6-7 ไทเบรก 4-7, 6-4 และ 7-5 โดยแมทช์นี้ แม็กซิมัส เสิร์ฟเอซ 15 ครั้ง เสีย 1 ดับเบิลฟอลท์ ส่วน กษิดิศ เสิร์ฟเอซ 15 ครั้งเช่นกัน แต่เสียถึง 5 ดับเบิลฟอลท์
       แม็กซิมัส ผ่านเข้าไปชิงชนะเลิศกับ ริวกิ มัตสึดะ จากญี่ปุ่น มือวาง 5 และ613 โลก ที่ตัดเชือกชนะ ฮิคารุ ชิระอิชิ จากญี่ปุ่น มือ 848 โลก 2-1 เซต 6-2, 3-6 และ 6-4 สำหรับ กษิดิศ กับ ฮิคารุ ได้รับเงินรางวัลปลอบใจ คนละ 753 ดอลลาร์สหรัฐ หรือประมาณ 27,379 บาท และคะแนน คนละ 4 แต้ม
       จากนั้นช่วงบ่ายเป็นการแข่งขันรอบชิงชนะเลิศในประเภทคู่ โดย ผู้ช่วยศาสตราจารย์ ดร.ผดุงศักดิ์ สุขสอาด รักษาการแทนรองอธิการบดี ม.วลัยลักษณ์ เป็นประธานมอบโล่รางวัล และป้ายเงินรางวัลแก่นักกีฬา ร่วมด้วย ผู้ช่วยศาสตราจารย์ ดร.มาริสา ภูมิภาค ณ หนองคาย รักษาการแทนผู้อำนวยการศูนย์ส่งเสริมวัฒนธรรมและการกีฬา ม.วลัยลักษณ์
        ผลประเภทชายคู่ รอบชิงชนะเลิศ ฐานทัพ สุขสำราญ จากไทย และ ทาอิเซอิ อิจิคาวะ จากญี่ปุ่น คู่มือวาง 2 ของรายการ ดวลซูเปอร์ไทเบรกชนะ ยุทธนา เจริญผล และ กษิดิศ สำเร็จ จากไทย ทำให้ชนะรวม 2-1 เซต 6-3, 3-6 และซูเปอร์ไทเบรก 10-6 คว้าแชมป์ชายคู่ พร้อมรับเงินรางวัลร่วมกัน 930 ดอลลาร์สหรัฐ หรือประมาณ 33,814 บาทและคะแนน คนละ 15 แต้ม ส่วนคู่รองแชมป์ รับเงินรางวัลร่วมกัน 540 ดอลลาร์สหรัฐ หรือประมาณ 19,634 บาท และคะแนน คนละ 8 แต้ม
       ขณะที่ประเภทหญิงคู่ รอบชิงชนะเลิศ รูตูจา โบซาเล จากอินเดีย กับ เอริกะ เซมะ จากญี่ปุ่น คู่เต็ง 2 ของรายการ ช่วยกันหวดเอาชนะ ชริวาลลี รัชมิก้า ภามิดีพาตี กับ ไวเดฮี เชาดารี คู่เต็ง 4 ของรายการจากอินเดีย 2-0 เซต 7-6 ไทเบรก 7-3 และ 6-1 คว้าแชมป์ไปครอง พร้อมรับเงินรางวัลร่วมกัน 1,437 ดอลลาร์สหรัฐ หรือประมาณ 52,249 บาท และคะแนน คนละ 50 แต้ม ส่วนคู่รองแชมป์รับ 719 ดอลลาร์สหรัฐ หรือประมาณ 26,142 บาท และคะแนน คนละ 30 แต้ม</code></pre>
<!-- /wp:code -->

<!-- wp:image {"id":37991,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/86DB01D3-3D89-489D-9560-5E32135F6949-1024x683.jpeg" alt="" class="wp-image-37991"/></figure>
<!-- /wp:image -->