<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0079a3"}}} -->
<p class="has-text-align-center has-vce-bg-color has-text-color has-background" style="background-color:#0079a3;font-size:20px"><strong>"จิรัฏฐ์" สุดต้านหนุ่มสหราชอาณาจักร<br>ดาวรุ่งวัย17 โชว์ทีเด็ดโค่นเต็ง 2<br>ศึกใหญ่ "ไทยแลนด์ เทนนิส ทัวร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายนานาชาติ เก็บคะแนนโลก เอทีพี ชาลเลนเจอร์ 50 รายการ "ไทยแลนด์ เทนนิส ทัวร์" ชิงเงินรางวัลรวม 40,000 ดอลลาร์สหรัฐ หรือประมาณ 1,320,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 17 ม.ค. 2566 ในประเภทชายเดี่ยว เป็นการแข่งขันรอบแรก (32 คน) มีการพลิกล็อกเกิดขึ้น เมื่อนักหวดจากรอบคัดเลือกล้มเต็ง 2 ของรายการลงได้
       นับเป็นคู่ไฮไลท์ของวัน ในการพบกันระหว่าง ยาคุบ เมนซิก นักเทนนิสดาวรุ่ง วัย 17 ปี มือ 415 ของโลก จากสาธารณรัฐเช็ก ที่เข้ามาจากรอบคัดเลือก และสามารถต่อกรกับ อเล็กซานเดอร์ ริทส์ชาร์ด นักหวดวัย 28 ปี จากสวิตเซอร์แลนด์ มือ 180 ของโลก ได้อย่างสนุก โดยหนุ่มสวิสนั้น ถูกจัดให้เป็นเต็ง 2 ของรายการที่มีโอกาสคว้าแชมป์ แต่ทว่าต้องหยุดเส้นทางไว้เพียงรอบแรก เมื่อพลาดท่าพ่ายให้กับ ยาคุบ เมนซิก 0-2 เซต 6-7 ไทเบรก 5-7 และ 5-7
       ยาคุบ เมนซิก ผ่านเข้ารอบสองหรือ 16 คนสุดท้ายไปพบกับ อาเธอร์ คาโซซ์ นักหวดจากฝรั่งเศส มือ 265 ของโลก ที่ชนะ สจ๊วร์ต ปาร์กเกอร์ จากสหราชอาณาจักร มือ 369 ของโลก 2-0 เซต 7-6 ไทเบรก 7-1 และ 6-4
       ด้าน "เมฆ" จิรัฏฐ์ นวสิริสมบูรณ์ นักหวดไวลด์การ์ดจากไทย วัย 26 ปี มือ 1184 ของโลก ไม่สามารถผ่านรอบแรกไปได้ หลังปราชัยให้แก่ แจน โชอินสกี้ จากสหราชอาณาจักร มือ 249 ของโลก 0-2 เซต 1-6, 3-6 ส่งผลให้ แจน โชอินสกี้ ฉลุยสู่รอบสอง ไปพบกับ "เต็ง 8" ซเดเน็ก โคลาร์ จากสาธารณรัฐเช็ก มือ 242 ของโลก ที่ชนะ เยฟเกนี่ ดอนสคอย จากรัสเซีย 3-6, 7-6 ไทเบรก 9-7 และ 6-2
       ในส่วนผลการแข่งขันคู่อื่น ๆ ชายเดี่ยว รอบแรก โจวานนี่ โฟนิโอ (อิตาลี) ชนะ เดนิส เยสเซเยฟ (คาซัคสถาน) 6-2, 7-5 เบนจามิน ฮัสซัน (เลบานอน) ชนะ ฮิโรกิ โมริยะ (ญี่ปุ่น) 6-0, 6-4 เทนนิส แซนด์เกรน (สหรัฐฯ) ชนะ ด็อง อาด์เดด์ (ฝรั่งเศส) 1-6, 6-4 และ 6-1 
       ชายคู่ รอบแรก (16 คู่) พลภูมิ โควาพิทักษ์เทศ-มาโกโตะ โอชิ (ญี่ปุ่น) แพ้ นิโคลัส เดวิด ไอโอเนล (โรมาเนีย)-แคสเปอร์ ซุก (โปแลนด์) 3-6, 4-6
       สำหรับผลการแข่งขันคู่อื่น ๆ ดูรายละเอียดได้ที่ https://www.atptour.com/en/scores/current-challenger/nonthaburi-3/2801/daily-schedule</code></pre>
<!-- /wp:code -->

<!-- wp:image {"id":35669,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/72176339-A420-457F-AE1B-89D40B740071-1024x683.jpeg" alt="" class="wp-image-35669"/></figure>
<!-- /wp:image -->