<!-- wp:paragraph {"align":"center","style":{"typography":{"fontSize":20},"color":{"background":"#c6f6be"}}} -->
<p class="has-text-align-center has-background" style="background-color:#c6f6be;font-size:20px"><strong>"พัชรินทร์" เฉียบ! โค่นเต็ง 1 ลิ่วตัดเชือกศึก SAT"กษิดิศ" ชนหนุ่มกีวีหวดไอทีเอฟเวิลด์ทัวร์ปักษ์ใต้</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 เทนนิสหญิง W35 รายการ ITF WORLD TENNIS TOUR PRESENTED BY SAT (4) ชิงเงินรางวัลรวม 25,000 ดอลลาร์สหรัฐ หรือประมาณ 885,500 บาท และเทนนิสชาย M15 รายการ ITF WORLD TOUR (M4) ชิงเงินรางวัลรวม 15,000 ดอลลาร์สหรัฐ หรือประมาณ 531,300 บาท รวม 2 รายการอยู่ที่ 1,416,800 บาท ที่สนามเทนนิส สนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 5 ก.ค. 2567 เข้าสู่รอบสำคัญของการแข่งขัน ไฮไลท์ประเภทหญิงเดี่ยว รอบก่อนรองชนะเลิศ "อีฟ" พัชรินทร์ ชีพชาญเดช นักเทนนิสทีมชาติไทย วัย 29 ปี มือ 627 โลก เรียกฟอร์มเก่งออกมาสู้กับ อายาโนะ ชิมิสึ นักเทนนิสญี่ปุ่น มือวางอันดับ 1 ของรายการ และมือ 340 โลก ได้อย่างสนุก ซึ่งดวลแร็กเกตกันถึง 3 เซต ก่อนที่ พัชรินทร์ จะใช้การยิงสวนกลับที่เฉียบคม สลับกับการขึ้นเล่นหน้าเนตด้วยความมั่นใจพาตัวเองคว้าชัย โค่นเต็งหนึ่งลงได้สำเร็จ 2-1 เซต 6-4, 3-6 และ 6-2 ในเวลาเกือบ 2 ชั่วโมง</p>
<!-- /wp:paragraph -->

<!-- wp:paragraph -->
<p>พัชรินทร์ ผ่านเข้ารอบรองชนะเลิศ ไปตัดเชือกกับ "เอิร์ธ" เพียงธาร ผลิพืช นักเทนนิสไทย วัย 31 ปี มือวางอันดับ 4 และมือ 437 โลก ที่ในรอบก่อนรองชนะเลิศ หวดชนะ ฮารุนะ อาราคาวะ สาวญี่ปุ่น มือวางอันดับ 8 และมือ 537 โลก 2-0 เซต ด้วยสกอร์ 6-2 และ 6-2 ในเวลา 1 ชั่วโมง 28 นาที ด้านชายเดี่ยวก็ขับเคี่ยวกันอย่างสนุก ซึ่งเป็นการพบกันระหว่างนักเทนนิสไทย "บูม" กษิดิศ สำเร็จ ทีมชาติ วัย 23 ปี มือวาง 6 และมือ 788 โลก กับเพื่อนสนิทอย่าง "แซค" ฐานทัพ สุขสำราญ วัย 23 ปี มือ 1,160 โลก และผลการแข่งขัน ปรากฏว่า เป็น กษิดิศ ที่เล่นได้ดี เป็นฝ่ายเฉือนชนะ 2-1 เซต 7-6 ไทเบรก 10-8, 3-6 และ 6-2 ในเวลา 2 ชั่วโมง 36 นาที กษิดิศ ผ่านเข้ารอบรองชนะเลิศ ไปพบกับ ไอแซค เบครอฟต์ มือ 879 โลก จากนิวซีแลนด์ ที่หวดชนะ เชส เฟอร์กูสัน มือ 1,069 โลก จากออสเตรเลีย 2-0 เซต 6-1, 6-4 ในส่วนผลการแข่งขันคู่อื่น ๆ มีดังนี้ ชายเดี่ยว รอบสอง ธนเพชร ฉันทะ แพ้ มิตสึกิ เหว่ย คัง ลีออง (วาง 7-มาเลเซีย) 6-7(3-7), 5-7 ส่วนรอบก่อนรองชนะเลิศ อาดิล กัลยันปูร์ (อินเดีย) ชนะ อิซเซอิ โอคามูระ (ญี่ปุ่น) 6-3, 6-3</p>
<!-- /wp:paragraph -->

<!-- wp:paragraph -->
<p>ชายคู่ รอบก่อนรองชนะเลิศ แม็กซิมัส ภราพล โจนส์-ฟรานซิส เคซีย์ อัลคันทารา (ฟิลิปปินส์) ชนะ จิรัฏฐ์ นวสิริสมบูรณ์-ภวิชญ์ สอนหลักทรัพย์ 6-3, 6-2 กษิดิศ สำเร็จ-ยุทธนา เจริญผล ชนะ ฐานทัพ สุขสำราญ-เจค เดลานีย์ (ออสเตรเลีย) 4-6, 6-1 และซูเปอร์ไทเบรก 10-4 ขณะที่ผลชายคู่ รอบรองชนะเลิศ แม็กซิมัส ภราพล โจนส์-ฟรานซิส เคซีย์ อัลคันทารา (ฟิลิปปินส์) พบ กษิดิศ สำเร็จ-ยุทธนา เจริญผล ขณะที่ อาจีต ไร-เจมส์ วัตต์ (คู่วาง 2-นิวซีแลนด์) พบ อาดิล กัลยันปูร์-วิษณุ วาร์ธาน (คู่วาง 4-อินเดีย) ทางด้านหญิงคู่ รอบก่อนรองชนะเลิศ เพียงธาร ผลิพืช-ไวเดฮี เชาดารี (คู่วาง 1 ไทย-อินเดีย) ชนะ ภาวินี ร่วมรักษ์-บุณยวีร์ ธรรมไชยวัฒน์ 7-6(2), 6-3 จากนั้น รอบรองชนะเลิศ เพียงธาร ผลิพืช-ไวเดฮี เชาวดารี (คู่วาง 1 ไทย-อินเดีย) ชนะ โมนิค แบร์รี่-อลิเซีย สมิธ (คู่วาง 3 นิวซีแลนด์-ออสเตรเลีย) 6-1, 6-2</p>
<!-- /wp:paragraph -->

<!-- wp:image {"id":44037,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/449971214_891081619721488_8505472376020341243_n-1024x683.jpg" alt="" class="wp-image-44037"/></figure>
<!-- /wp:image -->