<!-- wp:paragraph {"align":"center","style":{"typography":{"fontSize":20},"color":{"background":"#4493e2"}}} -->
<p class="has-text-align-center has-background" style="background-color:#4493e2;font-size:20px"><strong>ร่วมยินดีกับ "น้องเทนนิส-พาณิภัค" คว้าเหรียญทองโอลิมปิกเกมส์2020</strong></p>
<!-- /wp:paragraph -->

<!-- wp:paragraph -->
<p>"น้องเทนนิส" พาณิภัค วงศ์พัฒนกิจ จอมเตะสาวไทยคว้าเหรียญทองประวัติศาสตร์ให้กีฬาเทควันโดเป็นเหรียญแรก และเป็นเหรียญทองแรกของทัพนักกีฬาไทย ในการแข่งขันกีฬาโอลิมปิกเกมส์ 2020 ที่กรุงโตเกียว ประเทศญี่ปุ่น เมื่อวันที่ 24 กรกฎาคม 2564<br>พาณิภัค มือหนึ่งของโลก ในรุ่น 49 กก.หญิง ที่เคยได้เหรียญทองแดงโอลิมปิกเกมส์ 2016 มาแล้ว ลงแข่งขันรอบชิงชนะเลิศกับ อาเดรียน่า เซเรโซ่ อิกเลเซียส มือ 47 ของโลกจากสเปน วัย 17 ปี</p>
<!-- /wp:paragraph -->

<!-- wp:paragraph -->
<p>ยกแรก คู่ชิงจากสเปนขึ้นนำจากการเตะลำตัว 2-0 แต่สาวไทยตามตีเสมอ 2-2 ก่อนที่อาเดรียน่าจะมาขึ้นนำ 4-2 และจบยกแรก เข้าสู่ยกสอง พาณิภัคแก้เกมบุกมากขึ้น แซงนำ 9-6 ยกสุดท้าย อาเดรียน่าไล่มา 8-9 และ 10-9 แต่พาณิภัคกลับมาแซงชนะ 11-10 คว้าเหรียญทองได้สำเร็จ</p>
<!-- /wp:paragraph -->

<!-- wp:paragraph -->
<p>พาณิภัค จะได้รับเงินอัดฉีดเบื้องต้น จากกองทุนพัฒนากีฬาแห่งชาติ 12 ล้านบาท และจากสหพันธ์สมาคมกีฬาแห่งชาติ ร่วมกับ ชมรมกอล์ฟหลักสูตรสมาคมวิทยาลัยป้องกันราชอาณาจักร 1 ล้านบาท รวม 13 ล้านบาท ยังไม่มีรวมจากหน่วยงานและสปอนเซอร์อื่นๆ</p>
<!-- /wp:paragraph -->

<!-- wp:paragraph -->
<p>ส่วนคณะกรรมการโอลิมปิกแห่งประเทศไทยฯ กำหนดให้เงินรางวัลนักกีฬาที่ได้รับเหรียญรางวัลจากกีฬาโอลิมปิกเกมส์ เป็นรายเดือน รวมเวลา 20 ปี เหรียญทอง เดือนละ 12,000 บาท เหรียญเงิน 10,000 บาท <br>สำหรับ "เทนนิส" พาณิภัค วงศ์พัฒนกิจ นักเทควันโดหญิงทีมชาติไทย เป็นชาวสุราษฎร์ธานี ปัจจุบันอายุ 24 ปี สำเร็จการศึกษาในระดับปริญญาตรี คณะวิทยาศาสตร์การกีฬา จุฬาลงกรณ์มหาวิทยาลัย ปัจจุบันกำลังศึกษาต่อระดับปริญญาโท คณะรัฐศาสตร์ มหาวิทยาลัยกรุงเทพธนบุรี</p>
<!-- /wp:paragraph -->

<!-- wp:paragraph -->
<p>ขอบคุณข้อมูลจาก ทีมข่าว "มติชน"ขอบคุณภาพจาก ทีมช่างภาพ "สยามกีฬา"</p>
<!-- /wp:paragraph -->

<!-- wp:image {"id":27749,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/07/218358178_4385703804785887_6714638124338051389_n-1024x683.jpg" alt="" class="wp-image-27749"/></figure>
<!-- /wp:image -->