<!-- wp:paragraph {"align":"center","textColor":"vce-bg","style":{"color":{"background":"#008ba3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#008ba3;font-size:22px"><strong>"เปน" ทะลุชิงฯ ชายเดี่ยวศึกไอทีเอฟ<br>กอดคอ "ปวรปรัชญ์" ซิวแชมป์ชายคู่<br>"บัว" ลุ้นฝ่ายหญิง - "สบาย" ขึ้นแท่นหญิงคู่</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ "ไทยแลนด์ เวิลด์ จูเนียร์ส เจ60" เก็บคะแนนเยาวชนโลก ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 27 ต.ค. 2566 เปิดฉากช่วงเช้าด้วยประเภทเดี่ยว รอบรองชนะเลิศ
       ประเภทชายเดี่ยว "เปนเน่" เปน จารุศร นักหวดเยาวชนทีมชาติไทย วัย 15 ปี มือวาง 3 และมือ 564 เยาวชนโลก พบกับนักหวดร่วมชาติ "พุฒิ" คุณานันท์ พันธราธร มือวาง 12 และมือ 1,328 เยาวชนโลก ผลปรากฏว่า ดวลแร็กเกตกันสนุก และเป็น เปน ที่แข็งแกร่งกว่า เอาชนะได้ 2 เซตรวด 7-6 ไทเบรก 7-4 และ 6-2 เปน เข้าไปชิงชนะเลิศกับ มาการ์ คริวอชเชคอฟ นักหวดวัย 17 ปี มือวาง 1 และมือ 339 เยาวชนโลก ที่ตัดเชือกชนะ ริว โกฏิกุล ของไทย มือ 3,548 เยาวชนโลก 2-0 เซต 6-1 และ 6-4
       ด้านหญิงเดี่ยว "บัว" กมลวรรณ ยอดเพ็ชร นักเทนนิสไทย วัย 16 ปี มือวาง 1 และมือ 141 เยาวชนโลก ผ่านเข้าชิงชนะเลิศได้ตามคาด หลังจากตัดเชือกชนะ จอร์เจีย แคมป์เบลล์ นักหวดออสเตรเลีย วัย 14 ปี มือวาง 12 และมือ 1,358 เยาวชนโลก 2-0 เซต 6-4, 6-1 กมลวรรณ จะชิงแชมป์กับนักหวดร่วมชาติ "แอ๊ตต้า" พิมพ์มาดา ทองคำ มือวาง 4 และมือ 631 เยาวชนโลก ที่ตัดเชือกชนะ มาหยา บุญญาอรุณเนตร มือวาง 7 และมือ 1,006 เยาวชนโลก 2-0 เซต 6-3 และ 7-6 ไทเบรก 7-2
       ขณะที่ประเภทคู่ เป็นการแข่งขันรอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัลแก่นักกีฬา ซึ่งไฮไลท์อยู่ที่ชายคู่ นักเทนนิสไทยชิงฯ กันเอง โดย เปน จารุศร ที่เข้าชิงฯ ในประเภทชายเดี่ยวไปแล้ว ผนึกกำลังกับ ปวรปรัชญ์ งั่นบุญศรี ในฐานะคู่มือวาง 8 ช่วยกันหวดเอาชนะ ปังยะ ผลพิรุฬห์ กับ กานต์ธัช สุรฤทธิ์โยธิน ได้ 2-0 เซต 6-1, 6-2
       ประเภทหญิงคู่ แชมป์เป็นของ "สบาย" กมรวรรณ ก้อนศิลา นักเทนนิสไทย กับ ไซ ยู่ หนิง จากไต้หวัน คู่มือวาง 2 ที่ปราบ ศรีนิธิ ภาลาจี กับ โซฮินี ซานเจย์ โมฮันตี คู่มือวาง 1 จากอินเดีย ได้ 2-0 เซต 6-1, 6-3 โดยแชมป์ชายคู่และหญิงคู่ ได้รับคะแนนเยาวชนโลก คนละ 11.25 คะแนน ส่วนรองแชมป์ ได้คนละ 6.75 คะแนน</code></pre>
<!-- /wp:code -->

<!-- wp:image {"id":39976,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3679-1024x683.jpeg" alt="" class="wp-image-39976"/></figure>
<!-- /wp:image -->