<!-- wp:paragraph {"align":"center","style":{"typography":{"fontSize":20},"color":{"background":"#dabec1"}}} -->
<p class="has-text-align-center has-background" style="background-color:#dabec1;font-size:20px"><strong>"ประกายกานต์" ฟอร์มสุดแกร่งเบิ้ลแชมป์บีชเทนนิสปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส ชิงแชมป์ประเทศไทย" ประจำปี 2567 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทย เมืองทองธานี เมื่อวันที่ 15 ก.ย.67 ซึ่งเป็นวันสุดท้าย โดยพันเอกวัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลให้นักกีฬา สำหรับผลการแข่งขัน ปรากฎว่า ประกายกานต์ สาวิสิทธิ์ นักตบดีกรีทีมชาติจากจ.ชลบุรี สร้างผลงานสุดยอดด้วยการคว้าดับเบิ้ลแชมป์ในการแข่งปีนี้มาครองได้สำเร็จ จากการคว้าแชมป์ทั้งหญิงคู่ และ คู่ผสม</p>
<!-- /wp:paragraph -->

<!-- wp:paragraph -->
<p>ในประเภทคู่ผสม ประกายกานต์ จับคู่กับ โอฬาร ตั้งวงศ์กิจ จากกทม. ซึ่งเป็นคู่ "เต็ง1" ยังไม่เคยแพ้ใครมาตั้งแต่รอบแบ่งกลุ่ม ลงชิงดำกับคู่นักตบ กทม. ปรมะ ศัสตุระ กับ อมารี เสตติวงศ์ ซึ่งผลแข่งเป็นไปตามคาด คู่"เต็ง1" สามารถคว้าชัยชนะได้อย่างง่ายดาย 2 เซตรวด ด้วยสกอร์ 6-3 และ 6-0 คว้าแชมป์มาครองร่วมกันทันที ขณะที่ประเภทหญิงคู่ ประกายกานต์ คู่กับ นิการัตน์ วาทีนุกิจ นักตบจากนครปฐม โดยแข่งรอบพบกันหมด นัดที่สาม หลังจากใน 2 นัดแรกนั้นทั้งคู่สามารถเก็บชัยชนะได้หมด และนัดสุดท้ายต้องมาแข่งเพื่อแย่งแชมป์กับคู่ดาวรุ่ง ภัทราพร ทองพิทักษ์ จากปทุมธานี กับ ไอริน ศรีไตรเฮือง จากชลบุรี ที่ชนะมา 2 นัดรวดเช่นกัน โดยผลแข่งปรากฎว่า ประกายกานต์ กับ นิการัตน์ งัดชั้นเชิงที่เหนือกว่าต้อนชนะได้อย่างไม่ยากเย็น 2-0 เซต ด้วยสกอร์ 6-2 และ 6-1 คว้าแชมป์มาครองได้ตามคาด</p>
<!-- /wp:paragraph -->

<!-- wp:paragraph -->
<p>ด้านชายคู่ แชมป์ตกเป็นของ "เต็ง1" เล็กลามัตย์ แฮริสัน จากชลบุรี กับ ภูวไนย นนท์อ่อน จากร้อยเอ็ด ที่ในนัดชิงชนะเลิศสามารถเอาชนะ โอฬาร ตั้งวงศ์กิจ กับ ปรมะ ศัสตุระ จากกทม. ได้สำเร็จ 2-0 เซต ด้วยสกอร์ 7-5 และ 6-4</p>
<!-- /wp:paragraph -->

<!-- wp:image {"id":45553,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/459525341_940149528148030_478734065068113408_n-1024x741.jpg" alt="" class="wp-image-45553"/></figure>
<!-- /wp:image -->