<!-- wp:paragraph -->
<p> </p>
<!-- /wp:paragraph -->

<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>“แทมมี่”ควงสาวดัตช์คว้าแชมป์เทนนิสแคล-คอมพ์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019&nbsp;<a href="https://www.facebook.com/hashtag/25%E0%B9%80%E0%B8%84?source=feed_text&amp;epa=HASHTAG&amp;__xts__%5B0%5D=68.ARBoV97BotpE8mBpx8lnVvrLcR1e2YFZumwgbSOWg1mTMDwlJr4diNHJplUV557nJ8r0rsl2AxntmYieIvT5N1MjrLGlOgSSZ8FfJjl20-koSM40NdLvx0s8Ccfx14P67tWFJVw78jfLsWj3L2icxX6c2IbZVkRvK-Jzqmuqrt4enUv6KIdzBqKNFBA-3LxRb1LuVcd_bSdpwZsWlhLr8JI38QJF8CvibSqq_fqvm7ZNDNrgm37bGdHS3uTROvps84TJD6jYZ64ub5H7l5TxDnpGmWn9x5Azy1TsMOCqPWYErk2EDoWbnZLW8FHyH8bICYI3U1yGj50eWKOeNvTtj6Asashs&amp;__tn__=%2ANK-R">#25เค</a>&nbsp;ดับเบิลยู2" (สัปดาห์ที่สอง) ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่เอสซีบี เซ็นเตอร์ คอร์ต ทรู อารีน่า หัวหิน จ.ประจวบคีรีขันธ์ เมื่อวันที่ 16 พ.ย.62 เข้าสู่รอบชิงชนะเลิศหญิงคู่ “แทมมี่” แทมมารีน ธนสุกาญจน์ นักเทนนิสขวัญใจชาวไทย อดีตมือ 19 ของโลก&nbsp;ทีมชาติชุดซีเกมส์ ครั้งที่ 30 กับ เลสเลย์ ปัตตินามา เคอร์โคฟ จากเนเธอร์แลนด์ พบ กับคู่มือวาง 2 ของรายการ เจิ้ง ไซ ไซ จากจีน กับ อึ้ง ควอน เหยา จากฮ่องกง ปรากฏว่า เซตแรกคู่แทมมี่ประสานงานกันได้ดีโดยเฉพาะเกมหน้าเนตทำให้ชนะ 6-2 เซตสองคู่แทมมี่นำ 4-1 ก่อนถูกไล่ตามตีเสมอจากนั้นทั้งสองฝ่ายต่างโต้สโตรกเก็บแต้มได้อย่างสูสีจนเสมอ6-6ก่อนที่คู่แทมมี่จะเอาชนะในการดวลไทเบรก ส่งผลให้ แทมมี่ กับ เลสเลย์ ชนะทันที 2 เซตวดด้วยสกอร์ 6-2 และ 7-6 ไทเบรก 7-5 ใช้เวลา 1 ชั่วโมง 44 นาทีครองแชมป์ร่วมกันทันที</p>
<!-- /wp:paragraph -->

<!-- wp:paragraph -->
<p>สำหรับ แทมมี่ ถือว่าเป็นการกลับมาคว้าแชมป์เทนนิสอาชีพหญิงได้เป็นรายการแรกในรอบ 7 ปีหลังจากจับคู่กับ ชาง ฉ่วย นักเทนนิสจีนคว้าแชมป์มาครองร่วมกันได้ที่กวางโจว ประเทศจีนเมื่อเดือนกันยายนปี 2012</p>
<!-- /wp:paragraph -->

<!-- wp:paragraph -->
<p>ส่วนเงินรางวัลในฐานะแชมป์หญิงคู่ แทมมี่ กับ เลสเลย์ รับร่วมกันที่ 1,437 ดอลลาร์สหรัฐ หรือประมาณ 43,110 บาท กับคะแนนสะสมอันดับโลก 50 คะแนน ขณะที่รองแชมป์ รับเงินรางวัลไปแบ่งกัน 719 ดอลลาร์สหรัฐ หรือประมาณ 21,570 บาท กับคะแนนสะสมอันดับโลก 30 คะแนน</p>
<!-- /wp:paragraph -->

<!-- wp:paragraph -->
<p>แทมมี่ กล่าวหลังการแข่งขันว่า ดีใจที่สามารถคว้าแชมป์อาชีพได้อีกครั้งและเป็นการคว้าแชมป์ในเมืองไทยด้วย ซึ่งต้องชมพาร์ทเนอร์ว่าเล่นได้ดีช่วยตนได่เยอะ ที่สำคัญยังยอมอยู่แข่งต่ออีกสัปดาห์เพื่อมาคู่กับตน รวมถึงคู่ต่อสู้ทั้ง เจิ้ง ไซ ไซ อดีตแชมป์คู่เฟร้นช์ โอเพ่น และ อึ้ง ควอน เหยา ที่เล่นได้ดีมากโดยเฉพาะในเซตสอง</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบรองชนะเลิศ เลสเลย์ ปัตตินามา เคอร์โคฟ จากเนเธอร์แลนด์ มือวาง 2 ของรายการ มือ 221 ของโลก แชมป์เก่าเมื่อสัปดาห์ที่แล้วยังคงโชว์ฟอร์มได้ดี ผ่านเข่าชิงชนะเลิศได้เป็นสัปดาห์ที่สองติดต่อกัน หลังจากงัดลูกยิงสโตรกที่เฉียบขาดเก็บชัยชนะเหนือ เอวา เกร์เรโร่ อัลบาเรซ มือวาง 7 ของรายการจากสเปน มือ 234 ของโลก 2-0 เซตด้วยสกอร์ 6-3 และ 6-4 ใช้เวลาไปทั้งสิ้น 1 ชั่วโมง 34 นาที</p>
<!-- /wp:paragraph -->

<!-- wp:paragraph -->
<p>สำหรับคู่ชิงชนะเลิศของ เลสเลย์ เป็นดาวรุ่งวัย 18 ปีชาวอเมริกัน ไทร่า เฮอร์ริเคน เบล็ก ที่มาจากรอบคัดเลือกชาวอเมริกัน มือ 1217 ของโลกที่พลิกเฉือนชนะ วาเลนติน่า อิวาคเนนโก้ มือวาง 1 ของรายการ มือ 254 ของโลกจากรัสเซีย 2-1 เซตด้วยสกอร์ 3-6, 6-3 และ 6-0 ใช้เวลาทั้งสิ้น 2 ชั่วโมง 3 นาที</p>
<!-- /wp:paragraph -->

<!-- wp:paragraph -->
<p> สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24439} -->
<figure class="wp-block-image"><img src="https://www.bucket.cloudaccess9.com/ltatorg/2019/11/74682754_2707880155901602_8754106048987529216_o.jpg" alt="" class="wp-image-24439"/></figure>
<!-- /wp:image -->