<!-- wp:paragraph {"align":"center","style":{"typography":{"fontSize":20},"color":{"background":"#acc6d1"}}} -->
<p class="has-text-align-center has-background" style="background-color:#acc6d1;font-size:20px"><strong>ทีมเดวิสคัพไทยอัดสิงคโปร์3-0 ชนะรวด2แมทช์-คว้าชัยได้ทุกคู่</strong></p>
<!-- /wp:paragraph -->

<!-- wp:paragraph -->
<p>นักเทนนิสไทยรวมพลังช่วยกันหวดเอาชนะสิงคโปร์ 3-0 คู่ คว้าชัย 2 แมทช์ติดต่อกัน แบบชนะรวดทุกคู่ ในการแข่งขันเทนนิสชิงแชมป์โลก ประเภททีมชาย รายการ "2025 เดวิสคัพ" โซนเอเชีย/โอเชียเนีย กลุ่ม 3 แมทช์ที่ 2 ของกลุ่ม เอ ที่เมืองบั๊กนิญ สาธารณรัฐสังคมนิยมเวียดนาม เมื่อวันที่ 16 ก.ค. 2568 โดยผลแมทช์แรก เมื่อวันที่ 14 ก.ค. ไทย ชนะ เวียดนาม 3-0 คู่ ส่วน สิงคโปร์ แพ้ ซาอุดีอาระเบีย 1-2 คู่ มาถึงแมทช์นี้ ไทย พบกับ สิงคโปร์ สำหรับคู่แรก เป็นการแข่งขันประเภทเดี่ยวมือสอง แม็กซิมัส ภราพล โจนส์ พบกับ บิลล์ ชาน โดยเซตแรก นักเทนนิสไทยโดนเบรกก่อนในเกมแรก แต่มาแก้คืนได้ในเกม 8 เสมอกัน 4-4 ก่อนออกมารักษาเสิร์ฟแซงนำ 5-4 ก่อนที่ ชาน จะเบรกได้ในเกม 11 แซงนำ 6-5 และชนะไป 7-5 เซตสอง แม็กซิมัส เล่นได้ละเอียดขึ้น เสิร์ฟได้หนักหน่วง มาเบรกเสิร์ฟในเกม 6 และ 8 ชนะไป 6-2 ทำให้เสมอกัน 1-1 เซต</p>
<!-- /wp:paragraph -->

<!-- wp:paragraph -->
<p>เซตสาม เกมสู้กันอย่างสูสี ชานมาเบรกเสิร์ฟนักหวดไทยได้ในเกม 7 แม็กซิมัส ตามหลัง 3-4 แต่ แม็กซิมัส ยังเดินหน้าบุก เบรกคืนได้ในเกม 10 เสมอกัน 5-5 และเสมอกัน 6-6 ต้องตัดสินกันที่ไทเบรก และเป็น แม็กซิมัส ที่เล่นได้เหนือกว่า ชนะไป 7-5 สรุป แม็กซิมัส ชนะ 2-1 เซต 5-7, 6-2 และ 7-6 ไทเบรก 7-5 ไทยขึ้นนำ 1-0 คู่สอง เดี่ยวมือหนึ่ง "บูม" กษิดิศ สำเร็จ พบกับ ชาฮีด อาลัม โดยเซตแรก กษิดิศ เริ่มต้นได้ดี เบรกเสิร์ฟเกม 3 นำ 2-1 หลังจากนั้นนักหวดไทยเสิร์ฟทำคะแนนได้อย่างยอดเยี่ยม และชนะไป 6-4 เซตสอง กษิดิศ เล่นเกมของตัวเองได้ รับเสิร์ฟดี ยิงวินเนอร์ได้แม่นยำ และรอจังหวะให้นักหวดสิงคโปร์ตีเสียเอง กษิดิศเบรกเกมเสิร์ฟในเกม 3 และ 5 ขึ้นนำ 4-1 และในเกม 8 นักหวดไทยเสิร์ฟเอซ 2 แต้มสุดท้าย เอาชนะไป 6-2</p>
<!-- /wp:paragraph -->

<!-- wp:paragraph -->
<p>สรุป กษิดิศ ชนะ 2-0 เซต 6-4, 6-2 และทำให้ ไทย ชนะขาด 2-0 คู่ คู่สาม ประเภทชายคู่ "ณัฐ" ปรัชญา อิสโร จับคู่กับ "แมงปอ" ภวิชญ์ สอนหลักทรัพย์ พบกับ ไมเคิล ดีแลน จิเมเนซ กับ ดาเนียล อบาเดีย ปรากฏว่า คู่ของไทย โชว์ฟอร์มได้เหนือกว่า ชนะไป 2-0 เซต 6-2, 6-3 จากผลดังกล่าว ทำให้ ทีมไทย ชนะสิงคโปร์ 3-0 คู่ คว้าชัยชนะ 2 แมทช์รวด และชนะคู่แข่งได้ทั้งหมด 6 คู่ทั้งนี้ ทีมไทยจะแข่งขันแมทช์ส่งท้ายรอบแบ่งกลุ่มพบกันหมดของ กลุ่ม เอ โดยจะพบกับ ทีมซาอุดีอาระเบีย ที่มีผลงานชนะ 2 แมทช์รวดเช่นกัน เพื่อชิงอันดับ 1 ของกลุ่ม เอ ต่อไป ซึ่งจะแข่งขันวันที่ 17 ก.ค. 2568 เริ่มคู่แรก เวลา 14.00 น. ตามเวลาไทย</p>
<!-- /wp:paragraph -->

<!-- wp:image {"id":50788,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/520138252_1171960354966945_1912110679018185493_n-1024x683.jpg" alt="" class="wp-image-50788"/></figure>
<!-- /wp:image -->