<!-- wp:paragraph {"align":"center","style":{"typography":{"fontSize":20},"color":{"background":"#aff1ac"}}} -->
<p class="has-text-align-center has-background" style="background-color:#aff1ac;font-size:20px"><strong>"ศิวณัฎฐ์" ปราบมือโลกสูงกว่าลอยลำเมนดรอว์หวดไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เข้าสู่สัปดาห์ที่ 5 ชิงชัยศึกเทนนิสชาย M15 รายการ ITF WORLD TOUR (M5) และเทนนิสหญิง รายการ ITF WORLD TOUR (W3) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 531,000 บาท รวม 2 รายการอยู่ที่ 1,062,000 บาท เมื่อวันที่ 8 ก.ค. 2567 เป็นการแข่งขันรอบคัดเลือกรอบแรก และรอบสุดท้าย ผู้ชนะได้สิทธิ์เข้ารอบเมนดรอว์ ซึ่งจะแข่งขันระหว่างวันที่ 9-14 ก.ค.</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบคัดเลือกรอบสุดท้าย "ปันปัน" ศิวณัฎฐ์ อุ้ยตยะกุล นักเทนนิสไทย วัย 19 ปี มือวางอันดับ 11 ของรอบคัดเลือก และมืออันดับ 1,694 โลก พบกับ ยามาโตะ ซุเอะโอกะ วัย 21 ปี จากญี่ปุ่น มือวางอันดับ 3 ของรอบคัดเลือก และมืออันดับ 1,252 โลก ผลปรากฏว่า ศิวณัฎฐ์ ที่แม้เป็นรองคู่แข่งขัน แต่ใช้ความมั่นใจหวดสู้ จนสามารถเอาชนะได้ 2 เซตรวด ด้วยสกอร์ 6-3 และ 7-6 ไทเบรก 7-3 ในเวลา 1 ชั่วโมง 32 นาที ส่งให้ ศิวณัฎฐ์ คว้าสิทธิ์เข้าสู่การแข่งขับเมนดรอว์ต่อไป'</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รอบคัดเลือกรอบแรก "น้ำหอม” โยษิตา ศรีพร นักเทนนิสสาวสุราษฎร์ธานี วัย 17 ปี มือ 1908 ไอทีเอฟ แร้งกิ้ง พบกับ ปรียันชี บันดารี สาวอินเดียวัย 21 ปี มือวางอันดับ 11 ของรอบคัดเลือก และมือ 852 ไอทีเอฟ แร้งกิ้ง ซึ่งคู่นี้เจอฝนป่วนเมื่อวันที่ 7 ก.ค. ในขณะที่ โยษิตา นำอยู่ 6-5 ในเซตแรก ทำให้ต้องหยุดการแข่งขันไว้เพียงเท่านั้น และเมื่อลงสนามดวลแร็กเกตกันต่อเมื่อวันที่ 8 ก.ค. ผลปรากฏว่า เป็น โยษิตา ที่คว้าชัยได้สำเร็จ เฉือนชนะ 2-1 เซต 7-5, 0-6 และซูเปอร์ไทเบรก 10-4 ในเวลาเกือบ 2 ชั่วโมง จากนั้นวันเดียวกัน โยษิตา ได้ลงแข่งขันรอบคัดเลือกรอบสุดท้าย พบกับ พูจา อินกาเล่ สาวอินเดีย อายุ 22 ปี มือวางอันดับ 6 ของรอบคัดเลือก และมือ 570 ไอทีเอฟ แร้งกิ้ง ผลปรากฏว่า โยษิตา ที่เป็นรอง สุดต้านความแข็งแกร่งของคู่แข่งขัน ทำให้พ่ายไป 0-2 เซต 1-6 และ 0-6 ไม่สามารถผ่านเข้ารอบเมนดรอว์ได้ ในส่วนผลการแข่งขันของนักเทนนิสรายอื่น มีดังนี้ ชายเดี่ยว รอบคัดเลือกรอบแรก ธีรภัทร ขันติวีรวัฒน์ แพ้ ซิม ซังบีน (เกาหลีใต้) 1-6, 3-6 ปูนทอง โกมลพิสุทธิ์ แพ้ แซม ไรอัน ซีแกนน์ (วาง 7-ออสเตรเลีย) 3-6, 6-7(2-7) แทนตะวัน ทัดเดโอ มายอลิ แม็คจิโอลิ แพ้ อาดิล กัลยันปูร์ (อินเดีย) 3-6, 3-6</p>
<!-- /wp:paragraph -->

<!-- wp:paragraph -->
<p>ส่วนผลรอบคัดเลือกรอบสุดท้าย จิรัฏฐ์ นวสิริสมบูรณ์ แพ้ เชส เฟอร์กูสัน (ออสเตรเลีย) 6-3, 3-6 และซูเปอร์ไทเบรก 8-10</p>
<!-- /wp:paragraph -->

<!-- wp:image {"id":44079,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/450227081_893103932852590_8067388200944145284_n-1024x683.jpg" alt="" class="wp-image-44079"/></figure>
<!-- /wp:image -->