<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0070a3"}}} -->
<p class="has-text-align-center has-vce-bg-color has-text-color has-background" style="background-color:#0070a3;font-size:22px"><strong>"มนัญชญา-แม็กซิมัส"สร้างชื่อนักหวดไทย<br>รวบแชมป์เทนนิสศึกไอทีเอฟที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เทนนิสหญิง รายการ "ไอทีเอฟ โปร เซอร์กิต พรีเซนเต็ด บาย เอสเอที" สนาม 5 ชิงเงินรางวัลรวม 25,000 ดอลลาร์สหรัฐ หรือประมาณ 909,000 บาท และเทนนิสชาย รายการ "ไอทีเอฟ เมนส์ เซอร์กิต ทัวร์ 2023 (2)" ชิงเงินรางวัลรวม 15,000 ดอลลาร์สหรัฐ หรือประมาณ 545,400 บาท รวม 2 รายการ เงินรางวัลกว่า 1.45 ล้านบาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 9 ก.ค. 2566 เป็นรอบชิงชนะเลิศ
       ประเภทหญิงเดี่ยว "ไหม" มนัญชญา สว่างแก้ว นักเทนนิสไทย วัย 20 ปี มือวางอันดับ 6 และมือ 367 โลก พบกับ สาฮาชา ยามาลาปัลลี นักหวดอินเดีย มือวางอันดับ 7 และมือ 390 โลก ผลปรากฏว่า มนัญชญา โชว์ฟอร์มการเล่นได้ตามมาตรฐานของตัวเอง เน้นเกมรุกและเกมรับที่เหนียวแน่น พยายามยิงสวนกลับให้คู่แข่งรีเทิร์นได้ยาก ในขณะที่สาวอินเดียเล่นผิดพลาดบ่อยครั้ง และยังเสิร์ฟเสียถึง 7 ดับเบิลฟอลท์ ทำให้จบเกม มนัญชญา เป็นฝ่ายชนะ 2 เซตรวด ด้วยสกอร์ 6-4 และ 6-0 คว้าแชมป์ประเภทหญิงเดี่ยวไปครอง พร้อมรับเงินรางวัล 3,935 ดอลลาร์สหรัฐ หรือประมาณ 143,076 บาท และคะแนนสะสมอันดับโลก 50 แต้ม ส่วนสาวอินเดีย รองแชมป์ ได้รับเงินรางวัล 2,107 ดอลลาร์สหรัฐ หรือประมาณ 76,610 บาท และคะแนน 30 แต้ม
       ทั้งนี้ นับเป็นแชมป์หญิงเดี่ยวในศึกไอทีเอฟ เวิลด์ เทนนิส ทัวร์ รายการที่ 2 ของ มนัญชญา และเป็นแชมป์แรกในรายการระดับเงินรางวัล 25,000 ดอลลาร์สหรัฐ
       ด้านประเภทชายเดี่ยว "แม็กซิ" แม็กซิมัส ภราพล โจนส์ นักหวดหนุ่มลูกครึ่งไทย-ออสเตรเลีย วัย 18 ปี จากไทย มือ 995 ของโลก ที่ได้ไวลด์การ์ดลงแข่งขัน และฝ่าด่านมาถึงรอบชิงชนะเลิศ ลงสนามดวลแร็กเกตกับ ริวกิ มัตสึดะ นักหวดหนุ่มญี่ปุ่น มือวางอันดับ 5 และมือ 613 ของโลก ผลปรากฏว่า แม็กซิมัส เล่นได้ดีกว่า ใช้เวลาไปเพียง 66 นาที โค่นเต็ง 5 ได้สำเร็จ เอาชนะได้ 2 เซตรวด ด้วยสกอร์ 6-1 และ 6-4 คว้าแชมป์ประเภทชายเดี่ยวไปครอง พร้อมรับเงินรางวัล 2,160 ดอลลาร์สหรัฐ หรือประมาณ 78,537 บาท และคะแนนสะสมอันดับโลก 15 แต้ม ส่วน ริวกิ ในฐานะรองแชมป์ ได้รับเงินรางวัล 1,272 ดอลลาร์สหรัฐ หรือ 46,249 บาท และคะแนน 8 แต้ม ทั้งนี้ นับเป็นแชมป์อาชีพรายการแรกของ แม็กซิมัส นับตั้งแต่เทิร์นโปร ตอนอายุ 17 ปี 
        หลังการแข่งขัน ในพิธีมอบรางวัล รองศาสตราจารย์ ดร.สุวิทย์ วุฒิสุทธิเมธาวี รักษาการแทนรองอธิการบดี มหาวิทยาลัยวลัยลักษณ์ และรักษาการแทนผู้อำนวยการโรงพยาบาลศูนย์การแพทย์ มหาวิทยาลัยวลัยลักษณ์ ให้เกียรติเป็นประธานมอบรางวัล พร้อมด้วย ดร.มงคล ธีระนานนท์ รักษาการแทนผู้ช่วยอธิการบดี มหาวิทยาลัยวลัยลักษณ์ และมี ผู้ช่วยศาสตราจารย์ ดร.มาริสา ภูมิภาค ณ หนองคาย รักษาการแทนผู้อำนวยการศูนย์ส่งเสริมวัฒนธรรมและการกีฬา ร่วมในพิธีด้วย.</code></pre>
<!-- /wp:code -->

<!-- wp:image {"id":37999,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/0CAFA271-B0BC-4670-ADFB-870EB5F2720D-1024x683.jpeg" alt="" class="wp-image-37999"/></figure>
<!-- /wp:image -->