<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><strong> กิตตน์สมบัติ"ให้ใช้กรณีโยโควิชเป็นตัวอย่างระวังการจัดกีฬาไม่ป้องกัน </strong></p>
<!-- /wp:paragraph -->

<!-- wp:paragraph -->
<p>"กิตตน์สมบัติ"ให้ใช้กรณีโยโควิชเป็นตัวอย่างระวังการจัดกีฬาไม่ป้องกัน ย้ำทำตามคู่มือแข่งหลังจากที่โนวัก โยโควิช นักเทนนิสมือ 1 ของโลก ติดเชื้อไวรัสโควิด-19 จากการจัดการแข่งขันอาเดรียทัวร์ ที่ประเทศเซอร์เบีย บ้านเกิดของตัวเอง โดยไม่มีการป้องกันและเว้นระยะห่างทางสังคม และมีอีกหลายคนที่ติดเชื้อไปด้วยนั้นนายกิตตน์สมบัติ เอื้อมมงคล ประธานสหพันธ์เทนนิสแห่งเอเชีย และนายกสมาคมกีฬาเทนนิส ลอนเทนนิสสมาคมแห่งประเทศไทยฯ กล่าวว่า จากเหตุการณ์นี้มีทั้งข้อดีและข้อเสีย สำหรับข้อดีจะทำให้เป็นบทเรียนสำหรับการจัดการแข่งขันกีฬาในทุกๆ ชนิด โดยเฉพาะเทนนิสเองที่เป็นกีฬากลางแจ้งยังติดเชื้อได้ ถ้าไม่มีการป้องกันที่ถูกต้อง สำหรับนักกีฬาที่ลงไปแข่งในสนามไม่น่าห่วง เพราะไม่ได้มีการสัมผัสตัวกันอยู่ แต่ก่อนหรือหลังการแข่งขันที่มีกิจกรรม มีงานเลี้ยงสังสรรค์ ควรจะป้องกัน ซึ่งจะช่วยให้โอกาสในการติดเชื้อลดลงไปมาก ส่วนข้อเสียนั้น อาจจะส่งผลต่อการแข่งขันรายการแกรนด์สแลมที่เหลืออยู่ ทั้งยูเอส โอเพ่น และเฟร้นช์ โอเพ่น รวมทั้งรายการอื่นๆ ที่จะกลับมาแข่งขันหลังจากวันที่ 31 กรกฎาคม อาจจะต้องเลื่อนออกไปอีก นายกิตตน์สมบัติกล่าวอีกว่า สิ่งที่ควรทำอย่างมาก คือ การตรวจหาเชื้อในตัวนักกีฬาก่อนการแข่งขันทุกครั้ง ซึ่งจากการที่ได้คุยกับแพทย์ ตอนนี้ค่าตรวจถูกลงมากแล้ว ที่สำคัญการเป็นนักกีฬาอาชีพย่อมมีรายได้จากการแข่งขัน ดังนั้นจึงควรรับผิดชอบด้วยการตรวจก่อนทุกครั้ง อย่างที่ฟุตบอลอาชีพในหลายประเทศทำเป็นตัวอย่าง เห็นได้ชัดเจนว่าได้ผลดีมาก ไม่มีการแพร่เชื้อในสนามอย่างที่เป็นห่วงกัน นอกจากนั้นยังต้องทำตามคู่มือในการแข่งขันของแต่ละชนิดกีฬาที่การกีฬาแห่งประเทศไทยกำลังจะออกมาในเร็วๆ นี้ เพราะประเมินตามสถานการณ์ของประเทศไทยมากที่สุด </p>
<!-- /wp:paragraph -->

<!-- wp:paragraph -->
<p>   สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25533} -->
<figure class="wp-block-image"><img src="https://www.bucket.cloudaccess9.com/ltatorg/2020/06/106074588_3242179559138323_1833987088489701588_n.jpg" alt="" class="wp-image-25533"/></figure>
<!-- /wp:image -->