<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#1000a3"}}} -->
<p class="has-text-align-center has-vce-bg-color has-text-color has-background" style="background-color:#1000a3;font-size:22px"><strong>"สุชัย"ควักส่วนตัวแจกอัดฉีด2ล้านตบรางวัลเทนนิสคว้า2ทองซีเก</strong>มส์ </p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานการประชุมคณะกรรมการอำนวยการสมาคมฯ ครั้งที่ 5 /2566 ณ ห้องประชุมชั้น 2 ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 24 พ.ค.2566 และมีคณะกรรมการอำนวยการสมาคมฯ เข้าร่วมโดยพร้อมเพรียงกัน ที่ประชุมได้รับทราบผลการแข่งขันเทนนิส ในมหกรรมกีฬาซีเกมส์ ครั้งที่ 32 ณ กรุงพนมเปญ ประเทศกัมพูชา ที่จบลงเมื่อวันที่ 17 พ.ค.ที่ผ่านมา โดยนายวิเชษฐ์ ทีปกากร อุปนายกสมาคมฯ ในฐานะผู้จัดการทีม รายงานว่า ทีมเทนนิสไทยทำผลงานรวมได้ทั้งสิ้น 2 เหรียญทอง (ทีมชาย, หญิงคู่) 3 เหรียญเงิน (ทีมหญิง, หญิงเดี่ยว, คู่ผสม) และ 4 เหรียญทองแดง (ชายเดี่ยว, หญิงเดี่ยว, หญิงคู่, คู่ผสม) ในโอกาสนี้ นายสุชัย ที่ได้ตั้งเงินรางวัลไว้ก่อนการแข่งขันกีฬาซีเกมส์ ครั้งที่ 32 ว่าจะมอบเงินรางวัลตอบแทนความสำเร็จให้นักกีฬา เหรียญทองละ 1,000,000 บาท ยังได้นำเงินส่วนตัวมามอบให้นักกีฬาด้วย ได้แก่ ประเภททีมชาย 1 เหรียญทอง (นักกีฬา : กษิดิศ สำเร็จ, ยุทธนา เจริญผล, ฐานทัพ สุขสำราญ, ปรัชญา อิสโร) และประเภทหญิงคู่ 1 เหรียญทอง (นักกีฬา : ลักษิกา คำขำ, เพียงธาร ผลิพืช) รวมเงินรางวัลทั้งสิ้น 2,000,000 บาท นายสุชัย กล่าวว่า จากที่มีแข่งขัน 7 ประเภท นักเทนนิสไทยผ่านเข้าชิงชนะเลิศได้ถึง 5 ประเภท ก่อนได้ 2 เหรียญทองมาครอง โดยตนได้รับรายงานอย่างต่อเนื่องจากผู้จัดการทีมได้แจ้งว่า ทุกคนพยายามสู้ และเต็มที่ทุกแมทช์ ในขณะที่คู่แข่งขันก็เล่นได้ดี ทั้งนี้ ต้องยอมรับกับผลการแข่งขันที่เกิดขึ้น และเป็นประสบการณ์ที่ดีที่จะต้องนำกลับมาพัฒนาฝีมือกันต่อไป</p>
<!-- /wp:paragraph -->

<!-- wp:image {"id":37454,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/348988040_665591628678099_3673009649861358992_n-1024x683.jpg" alt="" class="wp-image-37454"/></figure>
<!-- /wp:image -->