<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a318"}}} -->
<p class="has-text-align-center has-vce-bg-color has-text-color has-background" style="background-color:#00a318;font-size:22px"><strong>ยู14ชายไทยสอยอุซเบฯ3คู่รวด<br>คว้าชัยเทนนิสโลกคัดโซนเอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนชิงแชมป์โลก ประเภททีมชาย รุ่นอายุไม่เกิน 14 ปี "2023 ไอทีเอฟ เวิลด์ เทนนิส จูเนียร์ ทีม คอมเพทติชั่นส์" คัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 28 มี.ค.2566 เป็นการแข่งขันรอบแบ่งกลุ่มพบกันหมด นัดที่สอง โดยกลุ่ม เอ ทีมไทย พบกับ ทีมอุซเบกิสถาน ทีมวาง 6 ของรายการ โดยผลก่อนหน้านี้ นัดแรก ไทยแพ้เกาหลีใต้ 0-3 คู่ อุซเบกิสถาน ชนะ คีร์กีซสถาน 3-0 คู่
  เปิดฉากด้วยเดี่ยวมือสอง "น้องริว" ริว โกฏิกุล พบกับ อับดุลโคดี้ โคซิลอฟ ของอุซเบกิสถาน ผลปรากฏว่า ริว เรียกฟอร์มเก่งออกมาสู้ จนสามารถเอาชนะได้ 2 เซตรวด 7-6 ไทเบรก 7-3 และ 6-0 พาทีมไทยนำ 1-0 คู่ จากนั้นทีมไทยยังได้แต้มจากเดี่ยวมือหนึ่ง "น้องไพน์" ธรรม์ พันธราธร ที่คว้าชัยจาก อัคมาล อับดุลลาเยฟ ได้ 2 เซตรวด 7-6 ไทเบรก 7-1 และ 6-2
  ขณะที่ประเภทคู่ ธรรม์ และ "กล้อง" กานต์ธัช สุรฤทธิ์โยธิน ผนึกกำลัง ช่วยกันหวดเอาชนะ อับดุลโคดี้ โคซิลอฟ และ อัคมาล อับดุลลาเยฟ ได้ 2 เซตรวด 6-0, 6-2 ส่งผลให้ ทีมไทย เอาชนะ ทีมอุซเบกิสถาน 3-0 คู่ ทำให้มีสถิติชนะ 1 แพ้ 1 แมทช์ ด้าน อุซเบกิสถาน ชนะ 1 แพ้ 1 แมทช์เช่นกัน ส่วนผลอีกคู่ในกลุ่ม เอ เกาหลีใต้ ชนะ คีร์กีซสถาน 3-0 คู่
  "โค้ชจิม" จ่าสิบเอก สหทัศน์ ศุภกิจ ผู้ฝึกสอนเทนนิสทีมชาติไทย กล่าวว่า สำหรับแมทช์นี้ นักกีฬาทุกคนทำหน้าที่ของตัวเองได้ดี เล่นได้ตามมาตรฐานของตัวเอง ขอชื่นชมที่สามารถเอาชนะมือวางของรายการได้ สำหรับรอบแบ่งกลุ่มพบกันหมดแมทช์สุดท้าย ไทยจะพบกับ คีร์กีซสถาน ตนจะกำชับให้ทุกคนไม่ประมาท เล่นให้ดีที่สุด เพื่อโอกาสในการผ่านเข้าสู่รอบ 8 ทีมสุดท้ายต่อไป</code></pre>
<!-- /wp:code -->

<!-- wp:image {"id":36634,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/7508ABCD-C2CD-4EA4-9840-30CEE77082B8-1024x683.jpeg" alt="" class="wp-image-36634"/></figure>
<!-- /wp:image -->