<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#4500a3"}}} -->
<p class="has-text-align-center has-vce-bg-color has-text-color has-background" style="background-color:#4500a3;font-size:22px"><strong>"สลักทิพย์"หวดแค่37นาทีทะลุ8คน<br>ศึกสักหลาดไทยแลนด์ฯชิงเงินแสน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 5 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 20 เม.ย.ที่ผ่านมา ในประเภทหญิงเดี่ยว รอบสาม (16 คน) "หมิว" สลักทิพย์ อุ่นเมือง นักหวดสาวดาวรุ่งจากนนทบุรี เต็ง 4 ของรายการ และมือ 18 ของไทย ผ่านเข้ารอบได้ไม่ยาก หลังใช้เวลาไปเพียง 37 นาที คว้าชัยชนะจาก พรปวีณ์ นวลศรี สาวปทุมธานี มือ 42 ของไทย ด้วยสกอร์ 6-0 ทั้งสองเซต ส่งให้ สลักทิพย์ ผ่านเข้ารอบก่อนรองชนะเลิศหรือ 8 คนสุดท้าย ไปพบกับ ภาวินี ร่วมรักษ์ เต็ง 7 จากกรุงเทพฯ และมือ 29 ของไทย ที่หวดชนะ พิมพ์มาดา ลิม จากกรุงเทพฯ มือ 40 ของไทย ได้ 2 เซตรวด 6-2, 6-0
       ด้านประเภทชายเดี่ยว รอบสี่ (16 คน) นวกานต์ ขุนจันทร์ นักเทนนิสจากกรุงเทพฯ มือ 150 ของไทย พบมือวางของรายการ ไมเคิล มัธยมจันทร์ ลูกครึ่งไทย-อเมริกัน จากกรุงเทพฯ เต็ง 5 และมือ 21 ของไทย ผลปรากฏว่า เซตแรกเป็นชัยชนะของ นวกานต์ ที่โชว์ฟอร์มได้ดี เซตสอง ดวลกันได้เพียงเกมเดียว ไมเคิล ได้แจ้งขอยอมแพ้ เนื่องจากเจ็บข้อมือขวา เป็นผลให้ นวกานต์ เอาชนะไปด้วยสกอร์ 6-3, 1-0 Retd.(รีไทร์) และผ่านเข้ารอบก่อนรองชนะเลิศ ไปพบกับ คงทรัพย์ คงคา เต็ง 2 จากกรุงเทพฯ และมือ 11 ของไทย ที่ชนะ สิรวิชญ์ สุดเนตร มือ 41 ของไทย จากอำนาจเจริญ 2-0 เซต 6-2, 6-1
       ในส่วนผลการแข่งขันคู่อื่น ๆ มีดังนี้ ประเภทชายเดี่ยว รอบสี่ (16 คน) พล วัฒนกูล (ปทุมธานี) ชนะ นาธัน จัตวาพรวนิช (กทม.) 6-0, 6-1 ชญานนท์ แก้วสุทอ (สระบุรี) ชนะ ณัฏฐญุตม์ นิธิธนนนต์ (อุดรธานี) 6-1, 1-6 และ 6-3 อนพัช ทิมางกูร (กทม.) ชนะ ศิวณัฎฐ์ อุ้ยตยะกุล (พัทลุง) 6-4, 2-6 และ 6-4 ธนกร ศรีรัตน์ (กทม.) ชนะ ปรัชญา ใบบ้ง (กทม.) 6-2, 6-1 ณัฐสิทธิ์ กุลสุวรรณ์ (กาญจนบุรี) ชนะ ณัฐพัฒน์ ขุนทอง (เพชรบูรณ์) 6-7(1), 6-3 และ 6-4
       ประเภทหญิงเดี่ยว รอบสาม (16 คน) กัญจน์ชญา จูงวัฒนา (กทม.) ชนะ อิสรีย์ สธนเสาวภาคย์ (ปทุมธานี) 6-0, 6-0 ชมภู่ทิพย์ จันดาเขต (นนทบุรี) ชนะ พิมพ์ลภัส ลิม (กทม.) 6-1, 6-1 พิมพ์มาดา ทองคำ (สุราษฎร์ธานี) ชนะ ณิชา จอร์จี้ เซเกอร์ (สุราษฎร์ธานี) 6-0, 6-0 ลีเดียร์ พอดโกริซานี่ (สุราษฎร์ธานี) ชนะ วันใส กสิกรรมไพบูลย์ (ยะลา) 6-1, 6-1 ธมจันทร์ มอมขุนทด (นครราชสีมา) ชนะ พิมพ์ลดา ทองคำ (สุราษฎร์ธานี) 6-2, 6-1 ศุภนิด นพฤทธิ์ (พังงา) ชนะ ณัชชารีย์ ธีรโชติจิรานนท์ (ประจวบคีรีขันธ์) 6-3, 6-0
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTI3NA==.html</code></pre>
<!-- /wp:code -->

<!-- wp:image {"id":36984,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/67DBA751-1B17-48F2-805A-9038FDF08858-1024x683.jpeg" alt="" class="wp-image-36984"/></figure>
<!-- /wp:image -->