<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"ภพธรรม-คุณานันท์" คว้าชัยศึกไอทีเอฟที่จีน</strong></p>
<!-- /wp:paragraph -->

<!-- wp:code -->
<pre class="wp-block-code"><code> การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ รายการ "เจ60 เสิ่นเจิ้น" ที่ประเทศจีน เมื่อวันที่ 18 เมษายน เป็นการแข่งขันรอบเมนดรอว์

 ประเภทชายเดี่ยว รอบสอง ภพธรรม ศรีวงษ์ มือ 811 เยาวชนโลก เอาชนะแม็กซิมัส ซาเวียร์ หว่อง มือ 398 เยาวชนโลก จากสิงคโปร์ 6-7(4), 6-1, 6-4 ผ่านเข้าสู่รอบก่อนรองชนะเลิศ

 ขณะที่เปน จารุศร มือ 269 เยาวชนโลก เป็นมือวางอันดับ 2 ของรายการ พ่ายให้วิลเลียม จาง มือ 2,219 เยาวชนโลกจากสหรัฐ 6-4, 2-6, 5-7

 ส่วนการแข่งขันประเภทชายคู่ รอบก่อนรองชนะเลิศ ภพธรรมจับคู่กับคุณานันท์ พันธราธร มือ 546 เยาวชนโลก เอาชนะคู่ของเฉิง สวีฉี มือ 653 เยาวชนโลกชาวฮ่องกง และเหวียน ได คันห์ มือ 676 เยาวชนโลกจากเวียดนาม 6-7(2), 6-4, 10-8 ผ่านเข้าไปตัดเชือกกับคู่มือวางอันดับ 1 เปน จารุศร และแม็กซิมัส ซาเวียร์ หว่อง จากสิงคโปร์ ที่คว้าชัยเหนือเจียง เจ๋อ มือ 1,444 เยาวชนโลกชาวจีน และชิ คังหยวน มือ 896 เยาวชนโลกจากจีน 2-6, 6-0, 10-8

 ด้านประเภทหญิงคู่ รอบก่อนรองชนะเลิศ กัญจน์ชญา จูงวัฒนา มือ 925 เยาวชนโลก จับคู่กับอบิเกล เอแลม มือ 1,081 เยาวชนโลกจากอินโดนีเซีย พ่ายให้คู่จีน ถัง เสี่ยว มือ 515 เยาวชนโลก และซู เหยา มือ 1,250 เยาวชนโลก 1-6, 1-6</code></pre>
<!-- /wp:code -->

<!-- wp:paragraph -->
<p>แฟ้มภาพ</p>
<!-- /wp:paragraph -->

<!-- wp:image {"id":42466,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4286-1024x683.jpeg" alt="" class="wp-image-42466"/></figure>
<!-- /wp:image -->