<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#007ea3"}}} -->
<p class="has-text-align-center has-vce-bg-color has-text-color has-background" style="background-color:#007ea3;font-size:20px"><strong>"เพียงธาร"ควงญี่ปุ่นผงาดแชมป์คู่<br>"มนัญชญา"สุดต้านนักหวดจีนที่หัวหิน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ เก็บคะแนนสะสมอันดับโลก รายการ แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2022 ชิงเงินรางวัลรวม 25,000 ดอลลาร์สหรัฐ หรือประมาณ 925,000 บาท ณ สนามเทนนิส ทรู อารีน่า หัวหิน สปอร์ต คลับ จ.ประจวบคีรีขันธ์ เมื่อวันที่ 8 ต.ค. 2565
       ประเภทหญิงคู่ รอบชิงชนะเลิศ "เอิร์ธ" เพียงธาร ผลิพืช นักเทนนิสไทย และ เอริกะ เซมะ จากญี่ปุ่น คู่มือวาง 1 ของรายการ ผนึกกำลังเอาชนะ เอคาเทริน่า มาคลาโคว่า และ โกซาล ไอนิตดิโนว่า จากคาซัคสถาน คู่มือวาง 3 ของรายการ 2-1 เซต 2-6, 7-6(0) และซูเปอร์ไทเบรก 13-11 ได้แชมป์ไปครอง
       คู่แชมป์ เพียงธาร กับ เอริกะ เซมะ ได้รับเงินรางวัลร่วมกัน 1,437 ดอลลาร์สหรัฐ หรือประมาณ 51,128 บาท พร้อมคะแนน คนละ 50 แต้ม ส่วนคู่รองแชมป์ ได้รับร่วมกัน 719 ดอลลาร์สหรัฐ หรือประมาณ 25,582 บาท และคะแนน คนละ 30 แต้ม
       ประเภทหญิงเดี่ยว รอบรองชนะเลิศ "ไหม" มนัญชญา สว่างแก้ว นักเทนนิสดาวรุ่งของไทย วัย 20 ปี มือ 862 ของโลก พบกับ ไป่ โจวซวน นักเทนนิสดาวรุ่งของจีน วัย 19 ปี มือ 531 ของโลก ปรากฏว่า ในแมทช์นี้ มนัญชญา ได้พยายามสู้ แต่ก็ไม่สามารถคุมเกมของตัวเองไว้ได้ และสุดต้านฟอร์มการเล่นที่เฉียบขาดของ ไป่ โจวซวน ส่งผลให้ มนัญชญา พ่ายไป 0-2 เซต 1-6, 1-6 หยุดเส้นทางการแข่งขันไว้ที่รอบรองชนะเลิศ แต่ยังได้รับเงินรางวัลปลอบใจ 1,162 ดอลลาร์สหรัฐ หรือประมาณ 41,344 บาท และคะแนนสะสมอันดับโลก 18 คะแนน</code></pre>
<!-- /wp:code -->

<!-- wp:image {"id":34152,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/38A1B877-D06A-49F2-A06F-C03B86458D42-1024x682.jpeg" alt="" class="wp-image-34152"/></figure>
<!-- /wp:image -->