<!-- wp:paragraph {"align":"center","style":{"typography":{"fontSize":20},"color":{"background":"#d3e4cb"}}} -->
<p class="has-text-align-center has-background" style="background-color:#d3e4cb;font-size:20px"><strong>"โชติวัฒน์-รชตะ"ได้แชมป์ชายคู่หวดไอทีเอฟ"ตปณีย์"ควงแขน"วิจิตราภรณ์"ครองฝ่ายหญิง</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เกรด 5 รายการ "ไอทีเอฟ เวิลด์ จูเนียร์ เจไฟว์ 2021" ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 19 พ.ย. 2564 มีพิธีมอบรางวัลในประเภทคู่ โดย นายกฤตชัย เนยโอชา กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายผู้ตัดสิน ให้เกียรติเป็นประธานมอบรางวัล</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบชิงชนะเลิศ โชติวัฒน์ แน่นอุดร และ รชตะ ธรรมเจริญสถิต เยาวชนทีมชาติไทย คู่มือวางอันดับ 3 ของรายการ ช่วยกันหวดเอาชนะ พชร สุขเลี่ยน และ วงศ์วรัณ วงศ์เจริญ 2-1 เซต ด้วยสกอร์ 3-6, 6-3 และซูเปอร์ไทเบรก 10-5 คว้าแชมป์ชายคู่ไปครอง พร้อมรับคะแนนสะสมอันดับเยาวชนโลก คนละ 6.25 คะแนน ส่วนคู่รองแชมป์ รับคนละ 3.25 คะแนน</p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบชิงชนะเลิศ ตปณีย์ บุญวัฒน์ และ วิจิตราภรณ์ วิมุกตานนท์ โชว์ความแข็งแกร่งในฐานะคู่มือวาง 1 ของรายการ ผนึกกำลังเอาชนะ พิมพ์มาดา ทองคำ และ กมลวรรณ ยอดเพ็ชร คู่มือวาง 2 ของรายการ 2-0 เซต 7-6(3), 6-4 คว้าแชมป์หญิงคู่ไปครอง พร้อมรับคะแนนสะสมอันดับเยาวชนโลก คนละ 6.25 คะแนน ส่วนคู่รองแชมป์ รับคนละ 3.25 คะแนน</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รอบรองชนะเลิศ "หมิว" สลักทิพย์ อุ่นเมือง มือวาง 1 ของรายการ ดีกรีเยาวชนทีมชาติไทย รุ่นอายุไม่เกิน 16 ปี ใช้ชั้นเชิงและประสบการณ์ เอาชนะดาวรุ่งรุ่นน้อง "บัว" กมลวรรณ ยอดเพ็ชร มือวาง 5 และเยาวชนทีมชาติไทย รุ่นอายุไม่เกิน 14 ปี ได้ 2-0 เซต 6-1, 6-1 ผ่านเข้าชิงชนะเลิศกับ "ปาล์มมี่" วิจิตราภรณ์ วิมุกตานนท์ วัย 16 ปี มือวาง 2 ของรายการ ที่ตัดเชือกชนะ "ไนซ์" ตปณีย์ บุญวัฒน์ มือวาง 4 ของรายการ 2-0 เซต 7-5, 6-2</p>
<!-- /wp:paragraph -->

<!-- wp:paragraph -->
<p>ขณะที่ชายเดี่ยว รอบรองชนะเลิศ "ปูน" ปูนทอง โกมลพิสุทธิ์ นักหวดหนุ่ม เยาวชนทีมชาติไทย รุ่นอายุไม่เกิน 16 ปี มือวาง 3 ของรายการ ตัดเชือกชนะ ทาคูมิ วาตานาเบะ นักหวดหนุ่มญี่ปุ่น มือวาง 2 ของรายการ 2-0 เซต 6-4, 7-6(3) ผ่านเข้าชิงชนะเลิศกับ มิตสึกิ เหว่ย คัง เหลียง มือวาง 7 จากมาเลเซีย ที่ชนะ โชติวัฒน์ แน่นอุดร มือวาง 6 ของรายการ 2-0 เซต 6-1, 6-0</p>
<!-- /wp:paragraph -->

<!-- wp:paragraph -->
<p>สามารถชมภาพบรรยากาศการแข่งขันอย่างคมชัดได้ที่ลิงค์นี้ <a rel="noreferrer noopener" href="https://www.ltat.org/photos/?fbclid=IwAR2sMITH2Zll8ZUro5QgXvJF9kdD58iKwOPEfp4TELD3I9_zktG40viYorw" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":29881,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/258316451_4752367664786164_8752827631328751460_n-1024x683.jpg" alt="" class="wp-image-29881"/></figure>
<!-- /wp:image -->