<p style="text-align: center;"><strong><span style="font-size: 14pt;">"บุณยวีร์-อัญชิสา"ควงแร็กตัดเชือกเดี่ยว </span></strong><br /><strong><span style="font-size: 14pt;">"ชมภู่ทิพย์-ธมจันทร์" ชิงคู่เทนนิสอาชีพ</span></strong></p>
<p>การแข่งขันเทนนิสอาชีพชายและหญิง ไอทีเอฟ โปร เซร์กิต 2018 สัปดาห์ที่สอง รายการ "ไอทีเอฟ เมนส์ เซอร์กิต" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) และ รายการ "ไอทีเอฟ วีเมนส์ เซอร์กิต" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 8 พ.ย.ที่ผ่านมา รอบก่อนรองชนะเลิศ (8 คน) หญิงเดี่ยว "แตงโม" บุณยวีร์ ธรรมไชยวัฒน์ น<span class="text_exposed_show">ักหวดวัย 20 ปีของไทย มือ 421 ของโลก มือวาง 1 ของรายการ ดวลแร็กเกตกับ ซีล เดไซ นักเทนนิส วัย 19 ปีจากอินเดีย มือ 577 ของโลก มือวาง 7 ของรายการ</span></p>
<div class="text_exposed_show">
<p>เซตแรกทั้งคู่อาศัยการยิงโต้ท้ายคอร์ตผลัดกันทำแต้มได้อย่างเฉียบขาด แต่ในช่วงท้ายเกม บุณยวีร์ สามารถปิดแต้มสำคัญได้ดีกว่า ทำให้ชนะ 7-5 และเซตสอง สาวอินเดีย พลาดตีเสียหลายครั้งทำให้ บุณยวีร์ เอาชนะได้อีก 6-4 สรุป บุณยวีร์ ชนะ 2-0 เซต 7-5 และ 6-4 ใช้เวลาแข่งขันทั้งสิ้น 1.45 ชม.</p>
<p>บุณยวีร์ ผ่านเข้ารอบรองชนะเลิศ ไปตัดเชือกกับ หลี่ หัว เฉิน นักเทนนิสไต้หวัน มือวาง 3 ของรายการ มือ 483 ของโลก ที่ผ่านเข้ารอบได้หลังเอาชนะ ซูซาน ลาเมนส์ จากเนเธอร์แลนด์ 6-0 และ 6-3</p>
<p>ขณะที่ "ออมสิน" อัญชิสา ฉันทะ ดาวรุ่งวัย 16 ปีของไทย มือ 1135 ของโลก โชว์ฟอร์มหวดสโตรกท้ายคอร์ตได้อย่างเฉียบขาด สามารถเก็บชัยชนะเหนือ แม็กกี้ อึ้ง หม่าน หยิง นักหวดฮ่องกง วัย 22 ปี 2-0 เซตด้วยสกอร์ 7-6 ไทเบรก 9-7 และ 6-2 ใช้เวลาแข่ง 1.34 ชม. อัญชิสา ทะลุเข้ารอบรองชนะเลิศไปพบกับ มานะ อายูคาวะ นักหวดญี่ปุ่น วัย 24 ปี มือวาง 2 ของรายการ มือ 426 ของโลก ที่รอบก่อนรองฯ เอาชนะ โจอันน่า การ์แลนด์ มือ 939 ของโลกจากไต้หวัน 6-2 และ 6-1</p>
<p>ด้านหญิงคู่ รอบรองชนะเลิศ "พราว" ชมภู่ทิพย์ จันดาเขต กับ "มะนาว" ธมจันทร์ มอมขุนทด สามารถเอาชนะคู่ของ ชนิกานต์ ศิลกุล กับ ศุภาพิชญ์ เกือรัมย์ 6-4 และ 6-3 ทำให้ผ่านเข้าไปชิงชนะเลิศ กับ ซูซาน ลาเมนส์ (เนเธอร์แลนด์) และ นีน่า สตั๊ดเลอร์ (สวิสเซอร์แลนด์) คู่มือวาง 2 ของรายการ ที่ชนะ โจอันน่า การ์แลนด์ (ไต้หวัน) และ คิม เซ ฮยุน (เกาหลีใต้) 7-6(5) และ 6-3</p>
<p>ส่วนผลคู่อื่นๆ มีดังนี้ รอบก่อนรองชนะเลิศ (8 คน) ชายเดี่ยว โรแมน ซาฟิอุลลิน (รัสเซีย-มือวาง1) ชนะ ซานจีฟ เอบิเนฟ ชานมูกัม (อินเดีย) 6-7(4), 6-4, 7-6(5), อันโตนี่ เบลลิเออร์ (สวิสเซอร์แลนด์) ชนะ ทาคาชิ ไซโตะ (ญี่ปุ่น-มือวาง6) 6-1, 6-1</p>
<p>ชายคู่ รอบรองชนะเลิศ เคลซี่ ฟรานซิส อัลคันทาร่า (ฟิลิปปินส์)/เบอร์นาร์โด้ ซาไรวา (โปรตุเกส) ชนะ ณัฐนนท์ กัจฉปานันท์ /พลภูมิ โควาพิทักษ์เทศ 6-3, 7-5</p>
<p><img class="alignnone size-full wp-image-19059" src="https://www.bucket.cloudaccess9.com/ltatorg/2018/11/45501866_2073062942716663_4833470999947116544_n-1.jpg" alt="" width="960" height="640" /></p>
<p> </p>
<p><img class="alignnone size-full wp-image-19060" src="https://www.bucket.cloudaccess9.com/ltatorg/2018/11/45505005_2073063636049927_6651467404360548352_n-1.jpg" alt="" width="960" height="640" /></p>
<p><img class="alignnone size-full wp-image-19061" src="https://www.bucket.cloudaccess9.com/ltatorg/2018/11/45509260_2073062059383418_82431353102008320_n-1.jpg" alt="" width="960" height="640" /></p>
<p><img class="alignnone size-full wp-image-19062" src="https://www.bucket.cloudaccess9.com/ltatorg/2018/11/45510352_2073062382716719_3561309426402983936_n-1.jpg" alt="" width="960" height="640" /></p>
<p> </p>
<p> </p>
<p> </p>
<p> </p>
<p> </p>
<p> </p>
</div>

<!-- wp:paragraph -->
<p></p>
<!-- /wp:paragraph -->