<!-- wp:paragraph {"align":"center","textColor":"vce-bg","style":{"color":{"background":"#00a37e"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a37e;font-size:22px"><strong>"เพียงธาร"หืดจับหวด3เซตปราบดาวรุ่ง<br>เข้าก่อนรองฯชน"อัญชิสา"เทนนิสเอสเอที</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 4 ชิงเงินรางวัลรวม 25,000 ดอลลาร์สหรัฐ หรือประมาณ 863,500 บาท และรายการ "ไอทีเอฟ เมนส์ เซอร์กิต ทัวร์ 2023 (1)" ชิงเงินรางวัลรวม 15,000 ดอลลาร์สหรัฐ หรือประมาณ 518,100 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 1 มิ.ย.2566 ในประเภทเดี่ยว เป็นการแข่งขันรอบสองหรือ 16 คนสุดท้าย
       ประเภทหญิงเดี่ยว "เอิร์ธ" เพียงธาร ผลิพืช นักเทนนิสมือ 1 ของไทย วัย 30 ปี มือ 340 ของโลก และยังเป็นเต็ง 1 ของรายการ ลงสนามหวดรอบสองกับรุ่นน้องดาวรุ่ง "หมิว" สลักทิพย์ อุ่นเมือง วัย 17 ปี ที่ยังไม่มีอันดับโลกในดับเบิลยูทีเอ แต่มีอันดับในไอทีเอฟแรงกิ้งอยู่ที่ 1775 และได้ไวลด์การ์ดเข้าร่วมการแข่งขัน โดยคู่นี้สู้กันถึง 3 เซต แม้ สลักทิพย์ เป็นรอง แต่ก็ต่อกรกับรุ่นพี่ได้อย่างสนุก ซึ่งใช้เวลาไป 2 ชั่วโมง 34 นาที และเป็น เพียงธาร ที่ใช้ประสบการณ์พาตัวเองคว้าชัย 2-1 เซต 7-5, 5-7 และ 6-4 ผ่านเข้าไปรอคู่แข่งขันในรอบก่อนรองชนะเลิศ
       ด้าน "ออมสิน" อัญชิสา ฉันทะ นักเทนนิสไทย วัย 20 ปี มือ 543 ของโลก และเป็นมือวาง 7 ของรายการ พบกับ เอลิส เซอะ วัย 19 ปี จากนิวซีแลนด์ มือ 1077 ไอทีเอฟ แร้งกิ้ง ที่ผ่านเข้ามาจากรอบคัดเลือก ผลปรากฏว่า สาวไทยโชว์ฟอร์มได้ดี โดยแมทช์นี้ แม้เสียไป 2 ดับเบิลฟอลท์ แต่ก็เสิร์ฟเอซได้ 5 ครั้ง ก่อนเอาชนะได้ 2 เซตรวด 6-4, 6-4 ผ่านเข้ารอบก่อนรองชนะเลิศ ไปพบกับ เพียงธาร ผลิพืช ต่อไป
       ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบสอง พัชรินทร์ ชีพชาญเดช (วาง 8) แพ้ ดาชา อิวาโนว่า (สหรัฐฯ) 3-6, 7-5 และ 1-6 ด้านหญิงคู่ รอบก่อนรองชนะเลิศ พัณณิน โควาพิทักษ์เทศ-ลัลนา ธาราฤดี ชนะ ชมภู่ทิพย์ จันดาเขต-ธมจันทร์ มอมขุนทด 2-1Retd.(ชมภู่ทิพย์ปวดศีรษะ)
       ชายเดี่ยว รอบสอง เครดิต ไชยรินทร์ แพ้ เชส เฟอร์กูสัน (ออสเตรเลีย) 3-6, 3-6 ณัฐสิทธิ์ กุลสุวรรณ์ แพ้ โอเรล คิมคิ (วาง 5-อิสราเอล) 3-6, 3-6 กฤติน โกยกุล แพ้ นิติน กุมาร ซินฮา (อินเดีย) 5-7, 5-7 ฐานทัพ สุขสำราญ แพ้ เบลก เอลลิส (วาง 1-ออสเตรเลีย) 6-7(6-8), 4-6 พล วัฒนกูล แพ้ เจค็อบ แบรดชอว์ (ออสเตรเลีย) 5-7, 5-7 ฟิลิปส์ เซคูลิค (วาง 2-ออสเตรเลีย) ชนะผ่าน คงทรัพย์ คงคา, พลภูมิ โควาพิทักษ์เทศ (วาง 6) แพ้ สิทธารถ วิชวาการ์มา (อินเดีย) 1-6, 6-4 และ 4-6
       ชายคู่ รอบก่อนรองชนะเลิศ ยุทธนา เจริญผล-กษิดิศ สำเร็จ ชนะ ไอแซ็ค บีครอฟท์-เชส เฟอร์กูสัน (นิวซีแลนด์-ออสเตรเลีย) 7-6(3), 6-2</code></pre>
<!-- /wp:code -->

<!-- wp:image {"id":37546,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/738D962A-1D9A-46CC-90B5-B2F13AB902D0-1024x683.jpeg" alt="" class="wp-image-37546"/></figure>
<!-- /wp:image -->